ফটাঢোল এডভেন্সাৰ (তৃতীয় খণ্ড) – হেমন্ত কাকতি – ফটাঢোল\nপ্ৰায় তিনি দিন চাইকেল চলাই ভাগৰি পৰিছিলোঁ৷ বিজয়ৰো অৱস্থা বেয়া৷ ৰাস্তাই ঘাটে হোৱা নগুৰ নাকতিৰ কথা বাদেই দিলো৷ বিজয়ে এপাকত হুমনিয়াহ এটা কাঢ়ি ক’লে – “কাকতি দা, বাদ দিয়ক, ঘৰলৈয়ে যাওঁ!আৰু নোৱাৰিছোঁ৷ মোৰো মানুহজনী কান্দি কাটি অস্থিৰ৷ যি হ’ল হ’ল, ঘৰতে খাওঁ বলক শুদাই-নিকাই হ’লেও৷ পিচে এতিয়া ঘৰত কেনেকে ঘুৰি যাওঁ? মোক নেৰিব তাই!”\nমই বোলো ৰবা, তোমাক আলৈ-আথানি নকৰোঁ৷ মই তাইক বুজাই-বঢ়াই ঘৰত থৈ আহিম গৈ৷ চিন্তা নকৰিবা৷ মোকো আমুৱালে৷ ইফালে চাইকেলৰ চিটটোৱে কাটি কাটি মোৰ অৱস্থা গুৰুতৰ৷ ময়ো চাইকেল তোমাৰ তাতে এৰি বাছতে ঘুৰি যামগৈ৷\nএই বুলি বিজয়ৰ ঘৰ পালোঁ৷ বিজয়ে ভয়তে ঘৰত নোসোমাই মোক আগলৈ দি পিচফালে লাহে লাহে লুকাই লুকাই আহি আছে৷ মই চাইকেল খন বাহিৰতে ৰাখি বন্দিতাৰ মতি গতি বাহিৰৰ পৰাই অলপ নিৰীক্ষণ কৰি চাওঁ বুলি বিড়ি এডাল জ্বলাই বাহিৰতে অলপ পৰ ৰখি ঠিয় হ’লোঁ৷ দেখিলোঁ বৰেন্যক ঝুলনা এখনত বহাই থৈ তাই আগফালৰ বাৰান্দাখন ঝাৰু মাৰি আছে! মোক দেখাৰ লগে লগে বন্দিতাই এক তীক্ষ্ণ দৃষ্টিৰে চাই এপাত বাক্যবাণ নিক্ষেপ কৰিলে- “অহ! আহিলে? মোৰ মানুহজনক ফুচুলাই নি এতিয়া ক’ত এৰি আহিল গৈ?” – দেখিলোঁ, তাইৰ চকু-মুখ ফুলি আছে৷ হয়তো বেচেৰী দুই তিনি ৰাতি ভালকৈ শোৱাই নাই৷ পৰিস্থিতি বিষম দেখি তাইক অলপ বুজোৱা-বঢ়োৱাত লাগিলো৷ মই বোলো বিজয়ৰ গাত অকনো দোষ নাই৷ সকলো দোষ ময়েই মূৰ পাতি ল’লোঁ৷ ময়ো অভিজ্ঞ মানুহ, বিয়াৰ পিচত এনে বহুত জটিল পৰিস্থিতি চম্ভালাৰ সমস্ত মন্ত্ৰণা একগোট কৰি পৰিস্থিতি শান্ত কৰিলোঁ৷ বিজয়ক চকু টিপ মাৰি ইঙ্গিত দিয়াত সিয়ো সুৰসুৰ কৈ ভিজা মেকুৰী হেন কে ভিতৰ সোমালে৷\nলাহে ধীৰে এবাৰ গৈ বৰেন্যক বিজয়ে কোলাত ল’লে৷ বন্দিতাই উচাট মাৰি তাক হাতৰ পৰা টান মাৰি লৈ গ’ল৷\n“হব এতিয়া লেৰেলা সাদৰ দেখুৱাব আহিছে এনেই”! বিজয়ে কন্দনামুৱাকে মোৰ পিনে চাই ৰ’ল৷\n“হব বিজয়, মুখ নুখুলিবা৷ এনে সময়ত মুখৰ পৰা টু কে শব্দ এটা ওলালেও কুৰুক্ষেত্ৰ হৈ যাব পাৰে৷ ভুল তোমাৰেই৷ সকলো ঠিক হ’ব, ক্ষন্তেক সময় অপেক্ষা কৰা৷ এতিয়া গৈ পাকঘৰত অলপ নজৰ দিয়া৷ খাব ল’ব কিবা আছেনে নাই! নহ’লে মই যোৱাৰ কথাই চিন্তা কৰিম৷”\nপ্ৰায় আধা ঘন্টা পিচত বন্দিতাৰ মুড সলনি হ’ল৷ পানী দুগিলাচ আনি আমাক ক’লে –“কাকতি দা বহক, মই ভাতৰ ব্যৱস্থা কৰোঁ৷”\nমই এনেই কৈ চালোঁ-“এহ কি আৰু৷ ভাত বনাবা জানো? তোমাক কষ্টহে দিয়া হ’ব৷ আজি নাখাওঁ দিয়া৷” কথাষাৰ কৈ তাইৰ ৰিয়েকচন চালোঁ৷ মোক কথা বন্ধ কৰি বন্দিতাই মাত দিলে -ৰ’ব হে, পটাপট হৈ যাব৷ ভাত খাওক৷ দ্বিতীয় বাৰ চান্স নল’লোঁ৷ বিজয়ক আকাৰে-ইংগিতেৰে বুজাই দিলোঁ যে সিও গৈ পাকঘৰত লাগক বুলি৷ নহ’লে মই যোৱাৰ পিচত পৰিস্থিতিৰ অৱনতি ঘটিব পাৰে৷\nহথাৎ ফোনটো বাজিব ধৰিলে, দেখিলো চিন্টুৰ ফোন!\n“হিমু দা, এমাহৰ ছুটি চেংচন হল, বলক এডভেন্সাৰ ট্ৰিপ এটা ময়ো মাৰো **”! বেছি ফুৰ্তিত থাকিলে চিন্টুৰ মুখত সেই “বিশেষ” শব্দটো ওলাই বুলি জানোঁ৷ আৰু অলপ জনাৰ হেপাহেৰে সুধিলোঁ-\n“আও! কি কোৱাহে? এইটো ট্ৰিপেই আমুৱাইছে৷ না-জল, না-স্থল অৱস্থা৷ আৰু কি ট্ৰিপ মাৰিবা?”\n“আৰে বলক, ফৰেন ঘুৰি আহোঁ এইবাৰ৷ ক’ত যাব কওক! মোৰ মিয়ামিৰ ‘চি-ফেচিং’ বাংল’টো বিকিলো তো৷ প্ৰায় আঠ মিলিয়ন ডলাৰত৷ এগাল মান পইচা আছে৷ জীৱনত কৰিবলৈ নো কিডাল আছেহে? অলপ ঘুৰি ফুৰি পৃথিবীখন চাওক৷ কোন দিনা ওপৰৰ টিকেট কাটিব লাগিব কি ঠিক? বাকী ট্ৰিপটো মই স্পনচ’ৰ কৰিম৷ বচ্ আপুনি লগত থাকক৷ বাজেট এক মিলিয়ন ডলাৰ!”\nঅবিশ্বাস্য হেন অফাৰ টো শুনি অলপ দেৰি মনে মনে থাকিলোঁ৷ এপ্ৰিল ফুল বনোৱা নাই তো? কেলেণ্ডাৰ খন চালোঁ৷ এপ্ৰিলৰ সাত তাৰিখ৷ নাহ৷ চিন্টু দিলদাৰ মানুহ বুলি মনত ভাৱ এটা আছিলেই৷ তথাপি সুধিলোঁ –\n“কেতিয়াকে আৰু ক’ত যাম বুলি ভাবিছা?”\n“আপুনি কওক৷ আমেৰিকা ট্ৰিপ টো কেনে হ’ব? খালি ভিছাৰ বাবে অলপ আগতীয়াকে জনাব লাগিব৷ বাকী এনজয়মেন্টৰ দায়িত্ব মোৰ৷ নিউ ইয়ৰ্ক যাম, তাৰ পিচত চিকাগো’ হৈ ফ্ল’ৰিডা-মিয়ামি হৈ চিধা লাচভেগাচ আৰু কেলিফৰ্নিয়া এল এ৷ বচ হা বুলি কওক, ঘুৰি আহোতে ইউৰোপ!”\nকথা শুনি মুৰ ঘুৰাই গ’ল৷ পানী এগিলাচ কোনোমতে ঢোক মাৰি বিজয়ক মাতিলোঁ৷\n“বিজয়, ভাত হ’ল নে নাই কোৱা৷ মোৰ নেক্স্ট ট্ৰিপৰ বন্দোবস্ত হৈ গ’ল৷ ইউ এচ গৈ আছোঁ৷”\n“কিন্তু কেনেকৈ আৰু কাৰ লগত?”\n“বুজিছা, চিন্টুৱে নিব৷ তুমি বৰেন্যক এৰি নোৱাৰিবা যাব, মোৰ লেঠা জোঁট নোহোৱা মানুহ, মই যাম৷ তাকো ফ্ৰী তে৷ লাচভেগাছত কেচিনোত যাম আৰু বহুত কিবাকিবি আছে৷ মৰাৰ আগতে আমেৰিকা খনেই চাই আহোঁ৷ তাতে তুমি আকৌ ইংৰাজীও ক’ব নোৱাৰিবা নহয়! মই তো চেভেন এইটলৈ ইংৰাজী পঢা মানুহ, ইয়েচ, ন’ প্লিজ, থেংক ইউ, আইলা ভিউ এইবোৰ চব জানোঁ৷ গতিকে চিন্তা নাই৷”\n“ঠিক আছে, যাওক৷”\nবিজয়ৰ ঘৰত ভাত পানী খাই বিদায় ল’লোঁ৷ বন্দিতাক আহোতে আকৌ অলপ বুজাই বঢ়াই বৰেন্যক চুমা এটা খাই ঘৰ মুৱা হ’লোঁ৷ বাটতে চিন্টুক ফোন লগালোঁ-\n“ঠিক আছে৷ হা কলোঁ৷ একেবাৰে চিনাকী কেইঘৰমান মানুহো আছে, সোমায়ো আহিম৷ খালি বৌয়েৰাক কৈ ল’ব লাগিব৷ নহ’লে ঘুৰি আহি বিজয়ৰ দৰে ঘৰ সোমাব নোৱাৰিম৷ পিচে এটা কথা, জাহাজত উঠি পোৱা নাই, মুৰ চুৰ ঘুৰাই যদি কি হ’ব? তাতে চাধা, তামোল, বিড়ি আৰু মোৰ গড় মাৰ্কা ঔষধ; এইবোৰ নহ’লেতো নচলিব মোৰ!”\n“ধেইত, চিন্তাই নকৰিব, তাতে জাহাজতে ধুনু-ধুনু আপীয়ে কিবা কিবি খুৱাই দিব, গড় মাৰ্কা নাপাই বেলেগ কিবা কিবি দিব, বচ পুৰা খাব টোপনিয়াই টোপনিয়াই গৈ থাকিলে হ’ল৷ বাকী আপোনাৰ পুৰা মনোৰঞ্জনৰ দায়িত্ব মোৰ! আপোনাক এনে জেগাত লৈ যাম যে আপুনি ঘুৰি আহিবলৈ মনেই নকৰিব৷ পিচে চিনাকী মানুহৰ কথা ক’লে যে কোন দাদা?”\n“আছে আছে, মালৱিকা বৰা আৰু নিলঞ্জনা বোলা দুজনী৷ মোক মাতিয়েই থাকে৷ খালি পইচাৰ অভাৱ বাবেই হে নাযাওঁ! পিচে এতিয়াতো মালদাৰ মিলিয়নেয়ৰ মানুহ আমি৷ ইহতক পাট্টা দিম জানো?”\n“চাও দিয়ক, এনেই “হাই” কৈ অলপ জ্বলাই থৈ আহিম আৰু1”\n“তেতিয়া হলে ভিছাৰ বস্তু তোমাক দি আছোঁ৷ বচ্ ৰেডী হলে মোক খবৰ দিবা৷ ময়ো ৰেডী হওঁগৈ৷”\n“ওকে৷ বাই! চি ইউ ইন লোকপ্ৰিয় গোপীনাথ বৰদলৈ ইনটাৰনেচনেল এয়াৰ পৰ্ট!”\nকিছুদিন পিচত মোৰ ভিছা গ্ৰান্ট হ’ল বুলি খবৰ পালোঁ৷ নহ’বই বা কিয়? আজিলৈকে কাৰো এক পইচাৰো অন্যায় কৰা নাই৷ জীৱনত পৰুৱা এটাও মাৰি নোপোৱা মানুহ৷ টালি-টোপোলা বান্ধি ৰেডী হৈ এল জি বি আই জাহাজ আড্ডা পালোঁগৈ৷ যোৱাৰ আগতে শেষবাৰৰ বাবে বিড়ি এটা খাওঁ বুলি টয়লেটতে দুটা বিড়ি একেলগে হুপি খটম কৰিলোঁ৷চিন্টু আহি পোৱালৈ বাট চালোঁ৷ প্ৰায় আধা ঘন্টা পিচত চিন্টু আহি হাজিৰ! কিন্তু ই কি! লগত আহিছে বিজয় আৰু মণিকাও!\nমই কিবা কোৱাৰ আগতেই মণিকায়ে আৰম্ভ কৰিলে -চিন্টুক অকলে কেনেকে পঠিয়াওঁ কাকতি দা, তাকো আমেৰিকা হেন জেগাত? আৰু পইচা পাই উঠি ডাঙৰ মানুহ হৈ গ’ল না? আপুনি বিজয় মহন্তক পাহৰি গ’ল৷ ময়ে চিন্টুক জোৰ কৰাত বিজয়কো লৈ আহিলোঁ ৷ মণিকাৰ মুখত চিন্টুদাৰ পৰা চিন্টুলৈ পৰিবৰ্তনটো অলপ অস্বাভাবিক লাগিল যদিও বুজিবলৈ দেৰি নালাগিল যে চিন্টু ইতিমধ্যে এক পিঞ্জৰাবদ্ধ বশীভুত পক্ষী৷ বিজয়ক এৰি মোৰ বেয়া লাগি আছিল সেয়ে তাক দেখি সাৱতি ধৰিলোঁ৷ সেই দুৰ্গতিময় দিনতো মুৰৰ ঘাম মাটিত পেলাই মোৰ কাৰণে ৰাতি দুপৰ বেলা গড়মাৰ্কা ঔষধ বিচাৰি আনি দিয়া কাহিনীটো মনত পৰি গ’ল৷\n“ভালেই হ’ল দিয়া বিজয়৷ তোমালোকো আহিলা, ভালেই হ’ল! এতিয়া যাত্ৰা আৰম্ভ কৰোঁ৷”\nচিন্টুয়ে কৈ গ’ল –“আমাৰ যাত্ৰাপথ হ’ব গুৱাহাটীৰ পৰা দিল্লী, দিল্লীৰ পৰা লণ্ডনৰ হিথ্ৰ’, তাৰ পিচত চিধাই নিউ ইয়ৰ্কৰ জন এফ কেনেডি আন্তৰাষ্ট্ৰীয় এয়াৰপৰ্ট! প্ৰায় দুদিনৰ যাত্ৰা হ’ব৷ খোৱা-লোৱা, হগা-মুতা, টোপনি সকলো প্ৰায় ওপৰতে হ’ব৷ মাজতে লণ্ডনৰ হিথ্ৰ’ত দুঘন্টা জাহাজ ৰখিব কিন্তু বাহিৰলৈ ওলাব নোৱাৰিব৷ দিল্লীত ইমিগ্ৰেচন চেক হ’ব যদিও পাৰ হোৱাত দিগদাৰ নাই, কিন্তু নিউইয়ৰ্কত আমেৰিকান পুলিচে অলপ জেং কৰিব পাৰে৷ যি সোধে ইয়েচ বা ন’ বুলি ক’ব৷ বিজয় তুমি এটাও কথা ইফাল সিফাল নক’বা৷ অভাৰ স্মাৰ্ট দেখুৱাবলৈ যত্ন নকৰিবা৷ কিবাকে তোমাৰ বাংলাদেশ ব’ৰ্ডাৰত চোৰাংকে গৰু বেচা কাহিনীটো ওলাই গ’লে চেটেপেই হৈ যাব পাৰে৷ বাকী মেনেজ হৈ যাব৷ এতিয়া সকলোৱে পাচপ’ৰ্ট ভিছা নিজৰ লগত ৰাখক৷ কাকো নিদিব আৰু নেহেৰুৱাব৷ হেৰালে ঘুৰি আহিব নোৱাৰিম৷”\n“বাদ দিয়কহে চিন্টু দা, এন ডি এফ বিৰ ৰঞ্জন দৈমাৰীক গাড়ী বেচিম বুলি এডভান্স লৈ পলাই আহিছোঁ হে! কি কয়?”- বিজয়ে টপককে কৈ উঠিল৷\n“এন ডি এফ বিক গাডী বেচা কথাটো ঘুণাক্ষৰেও যাতে গম নাপায়৷ কিবা ওলালে তুমিটো ফচিবাই আমিও উল্লুৰ লগত বগৰী পোৰা যাম” চিন্টুৱে গহীনাই কলে৷ মণিকাইও হয়ভৰ দিলে৷\nকথা শুনিয়েই বিজয় আৰু মই লৈ যোৱা গামোছা দুখনেৰে ভিছা আৰু পাচপ’ৰ্ট ককালতে মেৰমেৰিয়া কে বান্ধি ল’লোঁ ৷ মণিকাই ভিছা পাচপৰ্ট নিজৰ জিনচৰ পকেটত সুমুৱাই লৈ চিন্টুৰ ফালে এনে এক চাঁৱনিৰে চাই থাকিল যেন “তুম মিলে, দিল খিলে আঔৰ জিনে কো ক্যা চাহিয়ে” গানটোত হিৰোইনে হিৰোৰ ফালে চাই আছে৷ ব’ৰ্ডিং পাচ বোলা ডাঠ ডাঠ কাগজ কিখন হাতত লৈ চিকিৰিউতি চেকৰ ফালে আগুৱাই গ’লোঁ৷\nচিকিউৰিটি চেকতে প্ৰথম গণ্ডগোলটো আৰম্ভ হ’ল৷ সিহতৰ টিভি হেন বস্তুটোত মোৰ বাকচত থকা টোপোলা এটা দেখি উলিয়াব ল’লে৷ সেইটোত একপোণ তামোল, পান, চূন আৰু সৰু ক’টাৰী এখন আছিল৷ বহুত খুচৰি খুচৰি উলিয়াই দিলে গণ্ডগোল লগায়। কোনো পধ্যেই নেৰে৷ বহুত তৰ্ক-বিতৰ্ক কৰি শেষত উপায়ন্তৰ হৈ এৰিব লগা হ’ল৷ দুখমনে চিকিউৰিটি চেক পাৰ হ’লোঁ৷ তামোল-পানৰ বেগৰ লগতে নীলাঞ্জনালৈ নিয়া ঢেকীয়া শাক আৰু তেতেলী টেঙাখিনিও গ’ল৷\nজাহাজত উঠাৰ আগতে বিজয়ে ক’লে –\n“কাকতি দা, ৰজনীগন্ধা পাঁচ পেকেট পাৰ কৰিলোঁ৷ এপেকেট লওক!”\nমই বোলো কেনেকে পাৰ কৰিলা? সি ক’লে জোতাৰ ভিতৰত সুমুৱাই আনিলোঁ৷ মই শুনিয়েই বোলো তুমিয়েই ৰাখা মোক নেলাগে আৰু৷ পেটে পেটে ভাবিলোঁ ইয়াক কোনোবাই এই প্ৰতিভাৰ কথা গম পালে ইখন দেশৰ পৰা অন্য দেশলৈ ড্ৰাগচ ডেলিভাৰী কৰা কামত লগাই দিয়ে যদি?\nজাহাজৰ ভিতৰত সোমাই দেখোঁ প্ৰায় পাঁচশ মানুহ বহিছে৷ টিকেট চাই সকলোকে বহিবলৈ দিলে৷ মই আৰু বিজয় পিচৰ চিটত, লগত এজন বয়স্ক অনা-অসমীয়া ভদ্ৰলোক৷ চিন্টু আৰু মণিকা আশা কৰা মতেই আগৰ চিটত বহিল৷ জাহাজৰ আপী কেইজনী মানে নমস্কাৰ দি আকাৰে-ইঙ্গিতে কিবা কিবি কৈ গ’ল৷ একো বুজি নেপালেও এইটো বুজিলো যে আমাক শুভেচ্ছা দিছে৷ জাহাজৰ আপী কিজনীক চাই মাজে মাজে বিজয়ে মোক খালি কিলাগুটিৰে খুচি থাকিল৷ মই ঘোপাকে চাওঁতেহে তাৰ খোচ বন্ধ হ’ল৷ জাহাজ এৰাৰ সময় হ’ল, ময়ো ভগবানৰ নাম ললোঁ৷ জাহাজৰ আপী এজনী আহি এডাল বেল্ট মাৰিবলৈ নিৰ্দেশ দিলে৷ বেল্ট মৰাৰ পিচতেই জাহাজ লাহে লাহে চলা আৰম্ভ হ’ল৷ এবাৰ ওপৰলৈ গ’লে তেওৰ ওপৰতে ভৰষা৷ এপাকত ঘপককে ঝটকা এটা দি জাহাজখন ওপঙি যোৱা হেন পালোঁ৷\nমুৰটো গধুৰ গধুৰ লাগিল৷ কান দুখন এনেকে সোঁপা মাৰি ধৰিলে যেন ভিতৰৰ কনা মাকৰিবোৰ মগজুলৈ থেচি থেচি সোমাই গৈ আছে৷ জীৱনত নোপোৱা অভিজ্ঞতা এটা হ’ব বুলি ভাবি চকু মুদি দিলোঁ৷ কিমান দেৰি চকু মুদি আছিলোঁ নেজানোঁ৷ আগফালে চিন্টু আৰু মণিকাৰ হাঁহি-খিকিন্দালি শুনি সিহতলৈ চালোঁ৷ দৃশ্যটো চাই চকু ঘুৰাই আনিলোঁ বিজয়ৰ ফালে৷ দেখিলোঁ বিজয় টোপনিত লালকালঁ৷ মুখখন বেকা হৈ আছে মোৰ কান্ধৰ ফালে আৰু কোৱাৰিৰে অলপ লেলাউতি বৈ আহিছে৷\nঠেলা এটা মাৰি ডিঙিটো চিধা কৰি ময়ো শুবলৈ যত্ন কৰিলোঁ৷ কিন্তু ভয়ে-শঙ্কাতে টোপনি নাহে হে নাহে৷ জাহাজখনৰ মানুহবোৰ এফালৰ পৰা নিৰীক্ষণ কৰিলোঁ৷ হথাৎ চিনাকী হেন লগা মুখ এখন দেখা যেন লাগিল৷ মিতা৷ হয় ঠিকেই ধৰিছোঁ, আমাৰ মৰমৰ মিতা৷ বিজয়ক মাতিলো, চিন্টুকো মাতিলোঁ৷ নাই বিজয় উঠিবই নোখোজে৷ চিন্টুই শুনাই নেপালে৷ মণিকাই পিচফালে ঘুৰি চালে – “কি হ’ল কাকতি দা?”\n“আগত সেইজনী মিতা নহয় নে? লগত কোননো?”\nমণিকাই চিনি নাপালে৷ মিতাৰ কথা ওলাওঁতে বিজয়ে ঘুৰি চালে৷\n“সেইটো সেই অসমীয়া সাহিত্যৰ জগতত আলোডন সৃষ্টিকাৰী ব্যক্তিজন চোন! ক’ত যায় ইহঁত?”-বিজয়ে এক অবিশ্বাস্য চাৱনিৰে কৈ উঠিল৷\n“হ’ব দিয়া, কৰবাত যায় আৰু, নাচাবা৷ আকৌ আমাৰ লগত লটকিলে বেয়া কথা হ’ব৷ পুৰা খৰচ দি আমেৰিকা পোৱাবগৈ লাগিব৷ তাতে চিন্টুৰ ইমান খৰচ হৈছেই৷ আৰু এসোপা কৰিবলৈ নাই আৰু!”- মণিকাই অলপ টানকৈয়ে কৈ উঠিল৷ ময়ো শুনি মনে মনে ৰলোঁ৷\nঅলপ পিচত জাহাজৰ আপী কিজনি লাহে লাহে কিবা কিবি খোৱা বস্তুৰ ট্ৰে এখন লৈ আমাৰ ফালে আগবাঢি আহিল৷\nপ্ৰায় তিনিঘন্টাৰ মুৰত দিল্লীৰ পৰা আমি লুফথান্সা এয়াৰ লাইন্সৰ দ্বিতীয়খন বিমান এয়াৰবাছ ৩৫০-১০০০ অভিমুখে ৰাওঁনা হ’ম ইমিগ্ৰেচন চেকৰ পিচতে৷ গন্তব্যস্থান নিউইয়ৰ্ক ভায়া হিথ্ৰ’ এয়াৰপ’ৰ্ট, লণ্ডন!\n« 'এডজাষ্ট(মেণ্ট)' – দিগন্ত কুমাৰ ভট্টাচাৰ্য\nসম্পাদকীয় – গীতিকা শইকীয়া »\nফটাঢোলৰ এই চিৰিজটো সঁচাই সুন্দৰ৷\nপুনৰ পঢ়িলোঁ। সঁচাই বৰ ভাল হৈছিল এই চিৰিজটো।মিতা আৰু মণিকা ক হে মনত পেলাব পৰা নাই—!!!


তেজৰ ফাকু খেল - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nতেজৰ ফাকু খেল\nমণিপুৰৰ চূড়াচান্দপুৰ জিলাত দেওবাৰে উগ্ৰপন্থীৰ এক ভয়াৱহ আক্ৰমণত কর্নেল বিপ্লব ত্রিপাঠীসহ পাঁচজনকৈ অসম ৰাইফল্‌ছৰ জোৱানে প্রাণ হেৰুওৱাৰ লগতে কর্নেলগৰাকীৰ পত্নী আৰু আঠ বছৰীয়া পুত্ৰয়ো মৃত্যুবৰণ কৰিব লগা হোৱা ঘটনাই মানবীয় অনুভূতি সম্পন্ন প্রতিগৰাকী ব্যক্তিকে হতচকিত কৰি তুলিছে। মৃত্যু এনেয়েই হৃদয়বিদাৰক, তেনেস্থলত এনেধৰণৰ অপঘাত মৃত্যুৰ ঘটনাবিলাকে নির্দিষ্ট পৰিয়ালবিলাককে নহয় যিকোনো হৃদয়বান মানুহৰ অন্তৰত কেনে আঘাত দিয়ে, সেয়া কেৱল অনুভৱহে কৰিব পাৰি, বৰ্ণনা অসম্ভৱ। বিপ্লব ত্ৰিপাঠীৰ পৰিয়ালটো তথা অন্য পাঁচজন নিহত জোৱানৰ ক্ষেত্ৰতো একে অৱস্থা হৈছে। এওঁলোকক নির্মমভাৱে বোমা বিস্ফোৰণ আৰু গুলীবৰ্ষণেৰে হত্যা কৰা হ’ল এইবাবেই যে তেওঁলোক অসম ৰাইফলছৰ জোৱান আছিল।\nপেটৰ দায়ত কিম্বা দেশসেৱাৰ অদম্য তাগিদাত জোৱানৰ পেছাক আদৰি লোৱাটোৱেই তেওঁলোকৰ অপৰাধ যেনেকৈ স্বাধীনতা কিম্বা স্বাধিকাৰৰ সপোন লৈ সশস্ত্র সংগ্ৰামৰ ক্ষেত্ৰখনত নামি পৰা বহু সম্ভাৱনাপূর্ণ যুৱক যুৱতীৰ অকাল আৰু অনর্থক মৃত্যুৱে বেদনা দিয়ে, তেনেকৈয়ে দুটা পক্ষৰ অবুজ সংঘাতৰ মাজত বিৰিণাৰ দৰে অৱস্থা হোৱা ৰাষ্ট্ৰবাহিনীৰ জোৱান সন্তানৰ অনাকাংক্ষিত মৃত্যুৱেও সকলোকে একেই মনোকষ্ট দিয়ে। অসমসহ উত্তৰ-পূবৰ যোৱা চাৰিটা দশকত এনেকুৱাই হৈ আছে। উগ্রপন্থী হৈ বা জোৱান হৈ হেজাৰ হেজাৰজনে প্রাণ হেৰুওৱাৰ উপৰি উগ্ৰপন্থীৰ কূটাঘাতে জীৱন কাঢ়ি নিছে অজস্ৰজনৰ, পংগুও হৈছে বহুত। অন্য কিমান ক্ষয়-ক্ষতি হৈছে, তাৰ সীমা-সংখ্যা নাই।\nসশস্ত্র সংগঠনবিলাকে তেওঁলোকৰ সংগ্ৰামৰ সমৰ্থনত বহু যুক্তি দিয়ে, কিন্তু তেওঁলোকৰ এই জনসম্পৰ্কবিহীন সংগ্ৰামৰ নামত যেতিয়া নির্দোষী-সৎ-সম্ভাৱনাপূর্ণ মানুহে জীৱন হেৰুৱাবলগীয়া হয়, তেতিয়া হ’লে তাক জিঘাংসা বা হঠকাৰিতাৰূপে অভিহিত কৰিবলৈ সাধাৰণ মানুহ বাধ্য হয়। কর্নেল বিপ্লৱ ত্ৰিপাঠীৰ ক্ষেত্ৰতো মানুহৰ মনত হোৱা প্ৰতিক্ৰিয়া তেনেকুৱাই। বিপ্লৱৰ ককাক আছিল স্বাধীনতা সংগ্রামী তথা সংবিধান সভাৰ সদস্য, প্রাক্তন সাংসদ, দেউতাক সমাজকর্মী, মাক আছিল অধ্যাপিকা। দেশৰ বাবে তথা জন্মভূমিৰ বাবে সেই পৰিয়ালটোৰ অৱদান অপৰিসীম। সেই পৰিয়ালৰ সন্তান হৈ দেশসেৱাৰ বাসনাৰে ভাৰতীয় সেনা বাহিনীত যোগদান কৰা বিপ্লৱ ত্ৰিপাঠীৰো অন্তৰত আছিল সেৱাৰ মনোভাব।\nসেইবাবে তেওঁ মণিপুৰৰ স্থানীয় সমাজখনৰ সৈতে মিলিব খুজিছিল, কৰিছিল বহু জনহিতকৰ কাম। দেৱালীৰ সময়ত বৃদ্ধ পিতৃ-মাতৃকো লৈ আনিছিল মণিপুৰৰ কৰ্মস্থলীলৈ। চাকৰিসূত্রে তেওঁ উগ্রপন্থীবিৰোধী অভিযানত জড়িত হৈছিল। লগতে তৰুণ প্রজন্মটোক পংগু কৰি পেলোৱা ড্রাগ্‌ছ সৰবৰাহৰ বিৰুদ্ধে তেওঁৰ নেতৃত্বত চলিছিল অভিযান। তেনে এজন সেনাবিষয়াক উগ্রপন্থীয়ে পত্নী আৰু কণমানি পুত্ৰৰ সৈত নিৰ্মমভাৱে হত্যা কৰি চৰম অমানৱীয়তাৰ নিদৰ্শনতো দাঙি ধৰিলেই, এই ঘটনাই ছত্তীশগড়ৰ সাধাৰণ মানুহকো উত্তৰ-পূবৰ প্ৰতি বেয়া ধাৰণা লবলৈ প্ৰভাৱিত কৰাৰ আশাংকা আছে। এনেধৰণৰ হত্যাই উন্নপন্থীসকলৰ স্বাধীনতাৰ স্বপ্ন পুৰণতো সহায় কৰাৰ মুঠেও সম্ভাবনা নাই।\nমৃত্যুৰ পিচত প্রকাশিত কর্নেল ত্ৰিপাঠীৰ পৰিয়ালৰ হাঁহিভৰা ফটোখনে হৃদয়বান লোকক যেনেদৰে ব্যথিত কৰিছে, একেই অৱস্থা হৈছে বাক্সাৰ সুমন স্বর্গীয়াৰীৰ ৩ বছৰীয়া পুত্ৰক বুকুত সাবটি কমবয়সীয়া পত্নীয়ে হিয়াঢাকুৰি কন্দা মৰ্মন্তুদ ৰূপটো দেখিও। ২০১১ চনত আছাম ৰাইফলছত যোগদান কৰা বাক্সাৰ সুমনেও প্রাণ হেৰুৱাইছিল চূড়াচান্দপুৰৰ ঘটনাটোত। মণিপুৰৰ পি এল এ আৰু এম এন পি এফ নামৰ উগ্রপন্থী সংগঠন দুটাই অন্যসকলৰ লগতে সুমনকো নির্দয়ভাৱে হত্যা কৰিছিল পেটৰ তাড়নাত তেওঁ আছাম ৰাইফলছত যোগদান কৰাৰ বাবে। আনহাতে সুমনৰ পিতৃ কনক স্বৰ্গীয়াৰীক চৈধ্য বছৰ আগতে বড়ো জনগোষ্ঠীয় উগ্রপন্থীয়ে দহটাকৈ গুলীৰে থকা-সৰকা কৰি হত্যা কৰিছিল, তেওঁ উগ্রপন্থাৰ বিৰুদ্ধাচৰণ কৰি ‘শান্তি কমিটী’ত অংশগ্রহণ কৰাৰ বাবে।\nএকেটা পৰিয়ালৰ দুটা প্ৰজন্মৰ দুই ব্যক্তিয়ে এনেকৈ দুটা পৃথক পৰিবেশত উগ্ৰপন্থীৰ হাতত প্ৰাণ হেৰুৱাবলগা হোৱা কথাই সশস্ত্ৰ সংগ্ৰামৰ নামত চলা জিঘাংসাৰ ছবিখনকে স্পষ্ট কৰি তুলিছে। সেই ইতিহাসকে আজীৱন কঢ়িয়াই ডাঙৰ হ’ব সুমনৰ তিনি বছৰীয়া সন্তানটো। সভ্য সমাজৰ বাবে কম পৰিহাসৰ কথানে! এনেদৰে সশস্ত্র সংগ্ৰাম আৰু সশস্ত্র সংগ্রাম দমনৰ নামত সমান্তৰালভাৱে যিবোৰ ঘটনা ঘটি আছে সেয়া সমাজৰ বাবে মুঠেও গ্রহণযোগ্য নহয়। শান্তিপ্রিয় সমাজৰ দাবী—শীঘ্ৰে বন্ধ হ’ব লাগে সশস্ত্র সংগ্ৰামৰ নামত চলা ৰক্তপাতৰ ফাকু খেল। চৰকাৰে উগ্ৰপন্থী দমনৰ কথা মুখেৰে ক’লেও সদায় উগ্রপন্থীৰ ক্ষেত্ৰত নমনীয়তাহে প্ৰদৰ্শন কৰি অহা দেখা গৈছে। মূলসুঁতিলৈ ঘূৰাই অনাৰ নামত ঘাতক উগ্রপন্থীক ৰাজআতিথ্য প্ৰদান কৰা হৈছে। তথাকথিত অস্ত্র সম্বৰণৰ নাটকেৰে নায়কত পৰিণত কৰিব খোজা হৈছে দুর্ধর্ষ উগ্রপন্থীক। তেওঁলোকৰ হাতত তুলি দিয়া হৈছে ৰাজনৈতিক ক্ষমতাৰ লগতে অর্থ উপাৰ্জনৰ অপর্যাপ্ত সুযোগ, যাৰ বাবে উগ্রপন্থী কমক চাৰি নতুন নতুন উগ্ৰপন্থীৰ সৃষ্টি হৈহে আছে।\nউগ্ৰপন্থীৰ গুলী-বোমাত প্ৰাণ হেৰুৱায়ে আছে নির্দোষী-সম্ভাৱনাপূর্ণ লোকে। উগ্রপন্থীৰ প্ৰতি চৰকাৰৰ দৃষ্টিভংগী তথা উগ্ৰপন্থীয়ে পোৱা ৰাজকীয় সুযোগ-সুবিধা দেখিয়েই বোধহয় কেইদিনমান পূর্বে তিনিচুকীয়া লখিমপুৰ-ধেমাজি-মৰিগাঁও-মাজুলীৰ পাঁচগৰাকী যুৱতীয়ে আলফা (স্বাধীন)ত যোগদানৰ বাবে ম্যানমাৰলৈ যোৱা ফটো নিজেই ছ’চিয়েল মিডিয়াত ভাইৰেল কৰিবলৈ সাহস কৰিছে। এনেবোৰ ঘটনা দেখি সাধাৰণ মানুহৰ মনত প্রশ্ন জাগিছে বন্ধ নহ’ব নেকি তেজৰ এই ফাকু খেল?\nমাটিৰ তলত আছে আহোম যুগৰ গুপ্ত ধন ! আৰক্ষীৰ জালত পৰিল ধন বিচাৰি চলাথ কৰা ৬ জন..


এইবাৰ বঙাইগাঁৱত অল কায়দাৰ নেটৱৰ্ক! আৰক্ষীৰ জালত পৰিল তিনি জেহাদী, আৰক্ষীৰ জেৰাত পোহৰলৈ আহিছে বহু বিস্ফোৰক তথ্য al-qaeda-3-members-arrested-by-bongaigaon-police-tvupananda-hb– News18 assam\nএইবাৰ বঙাইগাঁৱত অল কায়দাৰ নেটৱৰ্ক! আৰক্ষীৰ জালত পৰিল তিনি জেহাদী, আৰক্ষীৰ জেৰাত পোহৰলৈ আহিছে বহু বিস্ফোৰক তথ্য\nতিনিওজনে যোৱা জানুৱাৰী, ফেব্ৰুৱাৰী মাহত বঙাইগাঁও জিলাৰ অভয়াপুৰী , যোগীঘোপা আদি বিভিন্ন অঞ্চলত বাহৰ পাতি জেহাদী কাৰ্যকলাপ চলাই আছিল ৷\nৰাজ্যৰ এতিয়া বিভিন্ন প্ৰান্তলৈ যেন বিয়পি পৰিছে জেহাদৰ শিপা! এইবাৰ বঙাইগাঁৱত ধৰা পৰিছে অল কায়দাৰ নেটৱৰ্ক। ত্ৰিপুৰাত গ্ৰেপ্তাৰ হোৱা তিনি আণচাৰুল বাংলা টিমৰ সদস্যৰ স্বীকাৰোক্তিত পোহৰলৈ আহিছে এই বিস্ফোৰক তথ্য ৷ বঙাইগাঁও আৰক্ষীয়ে সম্প্ৰতি গ্ৰেপ্তাৰ হোৱা তিনিওজন ব্যক্তিকে জেৰা কৰিছে।\nযোৱা ৮ এপ্ৰিলত ত্ৰিপুৰাৰ চিপাহীজলা জিলাৰ পৰা বঙাইগাওঁ আৰক্ষীয়ে আটক কৰিছিল এই তিনি জেহাদীক ৷ বঙাইগাঁও আৰক্ষীয়ে ত্ৰিপুৰা আৰক্ষীৰ সহযোগত তিনিওকে কৰায়ত্ত কৰাৰ পিছত সম্প্ৰতি বঙাইগাঁও আৰক্ষীয়ে লৈছে নিজৰ জিম্মাত ৷\nযোগীঘোপা থানাত ৰুজু ৫৬ / ২২ নং গোচৰৰ ভিত্তিত আৰক্ষীয়ে জোৰদাৰ তদন্ত অব্যাহত ৰাখিছে ৷ বৰপেটাত ধৃত জেহাদীৰ স্বীকাৰোক্তিত লাভ কৰা তথ্যৰ ভিত্তিত তিনিওৰে সম্ভেদ লাভ কৰিছিল ৷ তিনিওজনে যোৱা জানুৱাৰী, ফেব্ৰুৱাৰী মাহত বঙাইগাঁও জিলাৰ অভয়াপুৰী , যোগীঘোপা আদি বিভিন্ন অঞ্চলত বাহৰ পাতি জেহাদী কাৰ্যকলাপ চলাই আছিল ৷\nঅল কায়দাৰে সম্পৰ্ক থকা এবিটি নামৰ সংগঠনটোৱে ইতিমধ্যে বঙাইগাঁও জিলাত শ্লীপাৰ চেল স্থাপন কৰাৰ তথ্য লাভ কৰিছে আৰক্ষীয়ে ৷ জেহাদী সংগঠনটোৱে কূটাঘাতমূলক কাৰ্যকলাপ সংঘটিত কৰিবলৈ বিভিন্ন ব্লু-প্ৰিণ্ট সাজু কৰিছিল বুলি সন্দেহ কৰিছে জিলা আৰক্ষী অধীক্ষক স্বপ্ননীল ডেকাই ৷ ধৃত তিনিওকে আজি বঙাইগাঁও আৰক্ষীয়ে আদালতত হাজিৰ কৰোৱাত আৰক্ষীৰ জিন্মাত প্ৰদান কৰে ৷\nFirst published: April 18, 2022, 14:33 IST\nAl QuidaBongaigaon PoliceTerrorism


পানীমূৰ- নায়েগ্ৰা অৱ নৰ্থইষ্ট মনোজ কুমাৰ ডেকা - সাহিত্য ডট অৰ্গ\nপানীমূৰ- নায়েগ্ৰা অৱ নৰ্থইষ্ট মনোজ কুমাৰ ডেকা\nউত্তৰপূব ভাৰতবৰ্ষৰ যি সকলে মাউণ্ট এভাৰেষ্ট বিজয় কৰিছে তেওঁলোকৰ বাবে চিনাকি নাম এটি হল, টিনে মেনা৷ অৰুণাচলৰ জীয়ৰীগৰাকীয়ে কৈছিল, কি নাই আমাৰ! পাহাৰ, নৈ, নিজৰা, নদী, জলপ্ৰপাত, অৰণ্য, সেউজীয়া৷ কি নাই! …তথাপিও আমি পিছপৰা৷ আমাৰ বহুতৰেই খবৰ নাই, আমাৰ আছে কি৷\nটিনেৰ কথাষাৰে বহু কথাই কৈছিল৷ মনলৈ বহু কথা আহিছিল৷ মনত পৰিছিল নিজৰ ৰাজ্যখনলৈ৷ অসমলৈ৷ আমাৰো কম নাই! কেওফালে সেউজীয়া৷ নৈ জান জুৰি৷ মাথো আমি খবৰ নেৰাখোঁ৷ যেন বাৰীৰ ঘাঁহ, গোহালিৰ গৰু!\nপ্ৰকৃতি ভালপোৱা একাংশ লোকৰ বাবে অতি চিনাকি নাম, পানীমূৰ৷ মোৰ মতে পানীমূৰ উত্তৰ পূৱৰ নায়েগ্ৰা৷ অতি অনন্য সুন্দৰ জলপ্ৰপাত৷ বহুতেই পানীমূৰৰ বিষয়ে নাজানে৷ সেয়ে লিখিছোঁ৷ মানুহে জনা ভাল৷\nপানীমূৰ জলপ্ৰপাত অসমৰ অন্যতম সুন্দৰ পাহাৰীয়া জিলা, ডিমাহাছাও পাৰ্বত্য স্বায়ত্ত শাসিত জিলাত অৱস্থিত৷ গুৱাহাটীৰ পৰা ইয়াৰ দূৰত্ব প্ৰায় ২৫০কি মি৷ গুৱাহাটীৰ পৰা নগাওঁৰ লংকা হৈ পানীমূৰলৈ যাব পাৰি৷ সময় লাগে প্ৰায় ৩ঘণ্টা৷ লংকাৰ পৰা পানীমূৰলৈ যোৱাৰ পথত প্ৰায় ১০ কি মি.ৰ এটি অঞ্চল কাৰ্বি আংলঙৰ৷ পানীমূৰৰ নিকটবৰ্তী চহৰখন হল উমৰাংচু৷ হাফলঙৰ পৰা পানীমূৰ প্ৰায় ১৫০ কি মি৷\nপানীমূৰ আৰক্ষী চকী পাৰ হৈ প্ৰায় ১.৫ কি. মি. গলেই আপুনি শুনিব পানীমূৰৰ উত্তাল অথচ মন হৰি নিয়া সংগীত৷ চঞ্চল পানীমূৰ হাফলং চাৰিআলিৰ পৰা প্ৰায় ৮ কি.মি. আঁতৰত৷\nপানীমূৰত ভূপেনদাৰ সেই চঞ্চল কঁপিলীয়ে তিনিটা মূল সুঁতিৰ ৰূপ লৈ তললৈ জঁপিয়াইছে৷ আকাশনীলা পানীৰে যৌৱনা কঁপিলীয়ে নজনা দিনৰে পৰা বৈ আহিছে৷ কঁপিলীয়ে লগত লৈছে উমৰাংচো নৈখনক৷ দুয়ো একাকাৰ হৈ যি নাচ নাচে সি দুয়ো পাৰ কঁপাই ৰাখে৷ কঁপিলী জলবিদ্যুৎ প্ৰকল্পত মানুহৰ বাবে নিজৰ প্ৰাণৰ শক্তি দি আকৌ\nকঁপিলীয়ে আগুৱাই পানীমূৰলৈ৷ তাতেই শিলাময় পানীমূৰক কঁপিলীয়ে নিজৰ ৰূপ যৌৱনেৰে উতলা কৰে৷\nপানীমূৰত থকাৰ সুব্যৱস্থা নাই এতিয়াও৷ পানীমূৰৰ গাতে লাগি থকা বন বিভাগৰ অতিথি ভৱনতেই থাকিব লাগে৷ পানীমূৰৰ পৰা উমৰাংচু প্ৰায় 30 কি.মি৷ তাত থাকিবলৈ হোটেল আদি আছে৷ দুখৰ কথা হল প্ৰয়োজনীয় প্ৰচাৰৰ অভাৱ, আন্তঃ গাঁথনিৰ অভাৱ আদিৰ বাবে হেঁপাহ থাকিলেও বহু মানুহ বা পৰ্যটকে পানীমূৰলৈ নেযায়৷ পানীমূৰৰ ২০১১ চনৰ জনগণনাৰ আঞ্চলিক নম্বৰ হৈছে ১২৯৮৩১৯৷ পানীমূৰ ডিমাহাছাউৰ উমৰাংচো টেহছিলৰ অন্তৰ্গত৷ পানীমূৰ গাঁওখনৰ মুঠ জনসংখ্যা প্ৰায় ৫০০৷ মুঠ ঘৰ প্ৰায় ৮০৷ পানীমূৰৰ কেওফালে মাদাইহাৰী, জাৰ্মাদিছা, কেলেমু, ফেলাইপাহাৰ, কিমথাও, ৰাজবাৰী আদি গাওঁবোৰ সিঁচৰতি হৈ আছে৷\nপ্ৰকৃতিয়ে সকলো দিয়াৰ পিছতো আমি ইয়াৰ সুযোগ লব নেজানো৷ প্ৰকৃতিৰ সৌন্দৰ্যৰ প্ৰশংসা আমি নকৰোঁ, নাচাওঁ৷ অথচ, প্ৰকৃতিয়ে আমাক সকলো দিছে উপাৰ্জনৰ বাবে, আত্ম নিয়োজনৰ বাবে৷ নিজৰ পোছাক, খাদ্য, ৰীতিনীতিক, লোকবিশ্বাসক হেজাৰজনৰ মনৰ চোতালালৈ নিবলৈ পৰ্যটন এক সুবৰ্ণ সুযোগ৷ অবিৰত ভাবে যুগ যুগ ধৰি বৈ অহা পানীমূৰে আজিও আমাক চিঞৰি কয়, আহা আহা… খেলা৷ লগ লগৰীক লৈ আহা৷ শান্তি লোৱাঁ৷ শান্ত হোৱাঁ৷ পানীমূৰেও আমাৰ বাবে আনন্দ আৰু উপাৰ্জন কৰাৰ পথ উন্মুক্ত কৰি ৰাখিছে৷\nআমাৰ মনপ্ৰাণ সৌন্দৰ্যৰে নোৱাই-ধুৱাই ৰাখিবলৈ কঁপিলীয়ে সজোৱা পানীমূৰ শিৱ পাৰে আমাৰ জীৱন গঢ়াৰ আমোঘ উপায়৷ সেয়ে বহু বছৰ আগেয়ে ভূপেনদাই লিখিছিল সেই প্ৰখ্যাত গীতটো, –\n“কঁপিলী কঁপিলী ৰাংঢালী ছোৱালী\nমহিমা বুজাকে টান\nকঁপিলী কঁপিলী তই হৈ বাউলি\nবাৰিষাত মাৰিলি ধান…\nকঁপিলী কঁপিলী গাভৰু ছোৱালী\nচঞ্চলা নাই তোৰ মান\nকঁপিলী কঁপিলী দেহৰ ভাঁজে ভাঁজে\nমিঠা যৌৱনৰে গান…\nকঁপিলী কঁপিলী তইতো নেজানো\nতোৰ গাত কিমান শকতি\nতইতো নেজান ত’তেই লুকাই আছে\nহেজাৰ সুৰুজৰে জ্যোতি\nএ বিজ্ঞানী ডেকাটি সাজি কাঁচি ওলালে\nলগত ওলালে হেজাৰ\nমৃত্যুক নেওচি শ্ৰমিকো ওলালে\nসাৱটি তোৰ দুয়ো পাৰ…\nকঁপিলী কঁপিলী পাগলী ছোৱালী\nমানুহক কৰিবি ত্ৰাণ\nউমৰাংচোজনীও তোৰে লগে লাগি\nহব চিৰজ্যোতিষ্মান …“\n-ভূপেনদাৰ অনুভৱত জিলিকা কঁপিলীক বুজিবলৈ ওলাওক এদিন, পানীমূৰলৈ৷\n← গল্প লিখাৰ গল্প- দিলীপকুমাৰ তালুকদাৰ\nসমান্তৰাল- অমিতাভ মহন্ত →\nৱেলেচলি ষ্ট্ৰীট আৰু ভায়’লিনখনৰ কথাৰে: (-ইন্দ্ৰনীল গায়ন)\nমেৰিনা বিচ্চত লগ পোৱা মানুহগৰাকী\nJune 20, 2021 June 21, 2021 0\nবৰষুণ : চন্দ্ৰমা কলিতা


পংকজ জ্যোতি মহন্ত, Author at এই সময়ত ᴾᴶᴹ - Page 8 of 22\nPosted at 01:59h in ৰাজনীতি by পংকজ জ্যোতি মহন্ত0Comments\nঅহা দেওবাৰে চেম্পিয়নছ ট্ৰফীৰ ফাইনেল৷ ভাৰত আৰু পাকিস্তানৰ মাজত! আমি কলেজত থাকোঁতে ভাৰত আৰু পাকিস্তানৰ মাজত কেইবাখনো খেল হৈছিল৷ বিশ্বকাপো আছিল৷ প্ৰাইভেট হোষ্টেলত আছিলোঁ৷ তেতিয়া আন সুবিধা নাছিল বাবে, প্ৰাইভেট হোষ্টেলত থকা ল'ৰা-ছোৱালীৰ বহুতে টাউনলৈ গৈ টিভিৰ ডিলাৰবিলাকৰ সমুখত ৰৈ ৰৈ খেল চায়৷ মোৰ খেলত সিমান...\nPosted at 22:28h in নিবন্ধ by পংকজ জ্যোতি মহন্ত0Comments\n১৯০০ চনত ডেগাছ আৰু ম'নে নামৰ সেই সময়ৰ তথা সৰ্বকালৰ দুজন বিখ্যাত চিত্ৰশিল্পীক সোধা হৈছিল যে তেওঁলোকৰ মতে সেইসময়ৰ কোনজন চিত্ৰশিল্পী ঊনৈছ শতিকাৰ সৰ্বশেষ্ঠ ফৰাচী চিত্ৰশিল্পীজন বুলি ২০০০ চনত বিবেচিত হ’বগৈ পাৰে? কিছু আলোচনা আৰু তৰ্কৰ অন্তত তেওঁলোক দুয়ো একমত হৈছিল যে সেইজন— উইলিয়াম বুগ'ৰ'...\n04 Jun সৌৰভ কুমাৰ চলিহাৰ বে’থ’ফে’ন\nPosted at 21:30h in নিবন্ধ by পংকজ জ্যোতি মহন্ত0Comments\n“বাজানাৰ শেষ মূৰ্ছনা” মাৰ যোৱাৰ পিছতে দুজন বন্ধুৰ কথা-বতৰাৰ সামান্য এটা মুহূৰ্ত। যেন এটা ঝলক। গল্পটো আৰম্ভ হৈছে, আৰু শেষ হৈছে। সাধাৰণ আকৃতিৰ কিতাপৰ মাথোঁ পাঁছটা পৃষ্ঠা। যাৰ বিষয়ে গল্পটো লিখা হৈছে তেওঁৰ নামটো গল্পটোৰ ভিতৰত এবাৰো নাই। মাথোঁ শিৰোনামটোতহে আছে— বে’থ’ফে’ন। বে’থ’ফে’ন শৈশৱতেই সংগীতৰ বিস্ময়ৰূপে...


শিলাময় নদী, নীলা পানী (জয়ন্ত আকাশ বৰ্মন) - সাহিত্য ডট অৰ্গ\nবাৱন্নটা ছিট কেপাছিটিৰ বাছখনে বাসত্তৰজন যাত্ৰীক পেটত ভৰাই হেপোৰ-তেপোৰ ছন্দেৰে, পিঠি লৰাই লৰাই গাঁৱৰ আলিবাটটোৰে, চকাৰ ওচৰত থকা ধূম্ৰ নিষ্কাষক ধাতৱ নলীডালেৰে ক’লা-বগা মিশ্ৰ ধূম্ৰ উলিয়াই ঘিতলিং ঘিতিলিং শব্দৰে চলি গৈ থাকিল। পাইলটৰ আসনৰ কাষত থকা ইঞ্জিনৰ টিলাটোতো কেইগৰাকীমান যাত্ৰী। ইঞ্জিনৰ উত্তাপ পাই, ইঞ্জিনৰ টিলাটোত বহি অহা মাকজনীৰ কোঁচত পেন্দুকণা এটাই চিৰিককৈ সৰুপানীৰ নিজৰা বোৱাইছে। বাছখনৰ সমুখৰ গ্লাছত ফুলাম আখৰেৰে নামটো লিখা আছে। ভিতৰৰ পৰা নামটোৰ পাৰ্শ্বীয় বিলম্বিত ৰূপটোহে দেখা গৈছে। ওলোটাকৈ দেখা পোৱা নামটো, মই জোঁটাই পঢ়িলোঁ – ‘প্ৰজাপতি’। ওপৰত ‘ঔঁ’ লিখা আছে।\nচালকৰ ওচৰত থিয় হৈ থকা যাত্ৰী এজনে বাৰে বাৰে পিছলৈ হাউলি দিছে, চালকৰ ওচৰত পোত খাই থকা গিয়াৰ চিফটিং দণ্ড ডালে নিয়মিত মানুহজনৰ তলপেটত খুন্দিয়াইছে, মাজে মাজে স্পৰ্শকাতৰ ঠাইখিনিতো মোক্ষম আঘাত হানিছে। মোৰ চিটটো সোঁফালৰ প্ৰথমেই, খিৰিকীৰ কাষত। মোৰ সমুখত লিখা আছে- “আপোনাৰ যাত্ৰা শুভ হওক’।\nআস্, কেনেবাকৈহে বাচিলোঁ, ইম্মান জোৰেৰে ব্ৰেক লগাইছে পাইলটে, দাঁতকেইটা যাবই খুজিছিল। অ’, এজনী গাই আগত, এৰাল চিগি পলাইছে আগেৰে। বাছখনৰ শব্দত তাই এটা দুটা শিলগুটি দিয়া আধা কেঁচা ৰাষ্টাটোৰ মাজতেই বিভ্ৰান্ত হৈ ৰৈ দিছিল। অভ্যস্ত কণ্ডাক্টৰজনৰ চোঁচা লোৱা চাৱনিত গাইজনী এখোজ আগুৱাই দুখোজ পিচুৱাই, অলপ থেৰোঁ-গেঁৰো কৰি নেজডাল চক্ৰাকাৰে আধা পকাই ক্ষিপ্ৰতাৰে উলটি আঁতৰিল।\nতিনিআলি এটাত বাছখন ৰ’ল। আধা যাত্ৰী নামিল, সকলোৰে হাতত চহৰফেৰৎ বাহানিৰ মোনা। তিনি আলিয়েদি যাত্ৰীসকল তিনিশাৰীত ভাগ হৈ গুছি গ’ল। মোৰ ওচৰত বহা মানুহজনীয়ে চাদৰৰ আঁৰতেই ক্ৰন্দনৰত কেঁচুৱাটিক গাখীৰ খুৱাই নিমাত কৰিছে। বেলি লহিয়াইছে। পাইলট আৰু কণ্ডাক্টৰ কেতিয়াবাই বাছ এৰি অজান ঠাইলৈ নামি গৈছিল। আমি ছয়ত্ৰিছজনক যাত্ৰীয়ে তেখেতসকলৰ পুনৰাগমনৰ আকুল অপেক্ষা কৰি আছিলোঁ। এঘণ্টামান পিচত তেখেত সকল আহিল, সতেজ হৈ। পাইলটৰ মুখত তামোলৰ আমোল-মোল সুবাস।\nপুনৰ যাত্ৰা আৰম্ভ হ’ল। একাঁ-বেকাঁ গতিৰে,ওখ- চাপৰ পথেৰে ‘বাহিৰলৈ হাত মূৰ নুলিয়াব’ আৰু ‘ধূমপান নিষেধ’ৰ জ্বলি থকা, কিন্তু তাৰ ওপৰত ক’লা ৰঙেৰে পূৰণ চিন দি চিগাৰেটটো কাটি থোৱা বাছৰ আভ্যন্তৰীণ গ্ৰাফিটিবোৰ চাই চাই, ‘প্ৰজাপতি’ বাছখনত কলমটিয়াই কলমটিয়াই আমি ছয়ত্ৰিছজন যাত্ৰী গৈ থাকিলোঁ।\nঘপকৈ ব্ৰেক মাৰি এইবাৰ আমাৰ বাছখন ৰ’ল। মই সাৰ পাই উঠিলোঁ। দেখিলোঁ যাত্ৰীবোৰ প্ৰায় নামি গ’ল। ‘আপোনাৰ ব্যৱহাৰেই আপোনাৰ পৰিচয়’ৰ ওচৰৰ যাত্ৰীজন আৰু ‘সত্যৰ সদায় জয়’ৰ তলত আমি মাথোঁ দুজন যাত্ৰী ৰৈ গ’লো। ঘেৰ্ ঘেৰ্ আৱাজ কৰি বাছখন পুনৰ চলিল। ময়ো বাকী থকা টোপনিখিনি মাৰিবলৈ বুলি চকু বন্ধ কৰিলোঁ।\nঘেটলেং ঘেটলেং শব্দ কৰি বাছখন আকৌ ৰৈ গ’ল। দেখিলোঁ, অলপ আগতে নামি যোৱা যাত্ৰীবোৰে বাছখন অনুসৰণ কৰি আহি আকৌ বাছত উঠিবলৈ ধৰিছে। খিৰিকীৰে মূৰ উলিয়াই মই পাছফালে চালোঁ। বাবা ভোলানাথ, তোমাক শতকোটি প্ৰণাম। এইমাত্ৰ আমাৰ বাছখনে এখন জৰাজীৰ্ণ কাঠৰ দলং পাৰ হৈ আহিল। দলং নহয়, মাত্ৰ দুটুকুৰা দীঘল ভগা কাঠহে! ৰে’লৱে ব্ৰীজতো কেইটুকুৰামান বেছি কাঠ থাকে। দলঙৰ তলত এখন গভীৰ তজবজীয়া জীয়া নৈ!!! জীয়াই জীয়াই বৈতৰণী পাৰ হৈ অহাৰ উত্তেজনাত কলিজা কঁপি উঠিল।\nআন এটা সৰু চাৰি আলি। প্ৰজাপতিৰ পৰা প্ৰায় আটাইবোৰ যাত্ৰী নামি গ’ল। সেৰেঙা প্ৰজাপতিত মই আৰু আন এজন বৃদ্ধ যাত্ৰীহে ৰৈ গ’লোঁ।\nবাছখন পুনৰ চলিল। এন্ধাৰ হৈ আহিছিল। মন্থৰ গতিত চলি থকা আমাৰ বাছৰ খোলা খিৰিকিৰে এটা দুটা জোনাকী পৰুৱা সোমাই আহিছিল। পথটো ঠেক। অচিনাকী গছৰ পাত কিছুমান খিৰিকীৰে সোমাই আহি মোক চুওঁ নুচুওঁকৈ কোবাই গৈছিল। মই পকেটৰ পৰা কাগজখন উলিয়াই মই পুনৰ ঠিকনাটো চালোঁ, আঁহতগুৰি চ’ক। তাৰ পৰা বাওঁফালে সোমাই যোৱা ৰাষ্টাটোৰে, ৰঙাজুলি চাহবাগিচাৰ মাজে-মাজে অলপ খোজকাঢ়ি কিছু দূৰত সেই মৰাজান গাঁওখন। সেই গাঁও। তাই মোক হঠাৎ দেখি কেনেকুৱা কৰিব? হয়তো চকুপানী ওলাব। না, তাই চাগে’ মোক পাৰে মানে ঘুচিয়াব। নে সাৱটিব? নে মোক একে উশাহে সামৰি থব!!? আমাৰ উশাহবোৰ মিলি যাব নেকি? অভিমানত তাইৰ মুখখন ওন্দোলি যাব নেকি, পাচি এটা হৈ? টোপ টোপ পুঞ্জীভূত অভিমানবোৰ চুলেই ধাৰাষাৰ প্লাৱনহৈ নামি আহিব নেকি??\nতাইৰ ঘৰ মৰাজান গাঁৱত। আমাৰ গাঁৱত তাইৰ পেহীয়েকৰ ঘৰ আছিল। নিঃসন্তান পেহীয়েকে তাইক নিজৰ লগত ৰাখিছিল। স্কুলত তাই মোতকৈ এশ্ৰেণী তলত পঢ়িছিল। স্কুল ছুটী হোৱাৰ লগে-লগে মোৰ সকলো লগৰীয়াক এৰি তাই মই পথাৰে পথাৰে দৌৰ মাৰিছিলোঁ। আবেলিহে ঘৰ সোমাই দুইটাই ঘৰত গালি আৰু মাৰ খাইছিলোঁ কিমান দিন।\nবন্ধৰ দিনত আমি দুইটাই ৰঙা ৰঙা গৰু-খিচ বিচাৰি কত দিন নিয়ৰ সেমেকা পথাৰ চলাথ কৰি ঘূৰি ফুৰিছিলোঁ। বছৰেকীয়া পৰীক্ষাৰ বন্ধত হাতত পলিথিনৰ মোনা লৈ ধানৰ লেচেৰি বুটলি ফুৰিছিলোঁ। ধান বিচাৰি এন্দুৰৰ গাঁত খান্দোতে তাই দুই হাতেৰে মাটিবোৰ আঁতৰাইছিল। সপ্তম শ্ৰেণীত মই চাইকেলৰ ওপৰৰ চিটত বহি চলাব পৰা হৈছিলোঁ। তাৰ আগতে এখন হাত চিটৰ ফ্ৰেমৰ লোহাৰ ঘুৰণীয়া কুণ্ডলীটো ধৰি, আনখন হাতেৰে হেণ্ডেল পোনাই হাফ পেডেল মাৰি চলাইছিলোঁ দেউতাৰ হিৰো চাইকেলখন। ক’বই নালাগে, এই সকলো যাত্ৰাৰেই তাই আছিল মোৰ একমাত্ৰ আৰু অপৰিহাৰ্য সংগী।\nমই বেছি ঈশ্বৰ বিশ্বাসী নাছিলোঁ। তাই কিন্তু সাংঘাতিক ঈশ্বৰভক্ত আছিল। পঢ়া টেবুলৰ আগত তাই সদায় ৰাধা-কৃষ্ণৰ ফ’টো আঁৰি ৰাখিছিল।\nমই নৱম শ্ৰেণীত তেতিয়া! দুদিন ধৰি তাই মোৰ ওচৰলৈ অহা নাই। স্কুললৈকো যোৱা নাই। তাইৰ ঘৰৰ আগতো তাই নাই। মোক কোনোবাই ক’লে- তাই হেনো এতিয়াৰ পৰা ডাঙৰ ছোৱালী হ’ল। পাছদিনা দুপৰীয়া মই বাৰীৰ পিচফালৰ আমজোপাৰ তলত মন মাৰি বহি আছিলোঁ। ‘ঐ বুদ্ধু, কোনোবাই পিচফালৰ পৰা মোক চেঁপা মাতেৰে মাতিলে। উভতি চাই দেখোঁ- ও, তাইচোন! ‘ক’লৈ গৈছিলি এইকেদিন? স্কুললৈকো যোৱা নাই??’-মই তাইক সুধিলোঁ। ‘মই ডাঙৰ হ’লোঁ। এতিয়াও শেষ হোৱা নাই। আৰু তিনিদিন আছে। তাৰ পিছতহে মোক আৰু দেখিবি। এতিয়া মই যাওঁ। কোনোবাই দেখিলে মাৰ খাম। তোক বৰকৈ চাব মন গৈছিল। এতিয়া যাওঁ। আৰু তিনি দিন…’\nচুপি চুপি তাই গুচি গ’ল।\nমেট্ৰিক পাছ কৰি মই চহৰলৈ আহিলোঁ। কলেজৰ হোষ্টেলত থাকিবলৈ ল’লো। তাই চিঠি দিলে। খুব অকলশৰীয়া লাগিছে তাইৰ। তায়ো হেনো মোৰ কলেজতেই পঢ়িব। মই তাইলৈ লিখিলোঁ- তেতিয়াহ’লে ভালদৰে পঢ়িবি। তোলৈ ৰাধা-কৃষ্ণ মূৰ্ত্তি এটা পঠিয়াইছোঁ, আমাৰ গাঁৱৰ পৰা অহা বাছখনত। ড্ৰাইভাৰ মুকুন্দ দাদাৰ হাতত। তই লৈ ল’বি। এইবাৰ ৰাসত যোৱা নহ’ব চাগে। বিজ্ঞানৰ প্ৰেক্টিকেল ক্লাছবোৰত বহুত সময় দিব লাগে। ঐ, জাননে, ভেকুলীৰো কলিজা থাকে। আমি প্ৰেক্টিকেল ক্লাছত সেইটো কাটি দেখুব লাগে!\nহায়াৰ চেকেণ্ডাৰী পাছ কৰি যেতিয়া মই ঘৰলৈ গৈছিলোঁ, তেতিয়া তাই ঘৰত নাছিল। পেহীয়েকৰ লগত গাঁৱৰ ঘৰলৈ গৈছিল।\nমই তেতিয়া বাংগালোৰত ইঞ্জিনীয়াৰিং কৰি আছিলোঁ। মায়ে চিঠি লিখিছিল- বাবা, বানপানীয়ে আমাৰ গাঁওখন উটুৱাই লৈ গ’ল। আমি এতিয়া চহৰলৈ উঠি আহিছোঁ। তাত দেউতাৰৰ ব্যৱসায়ো অচল হৈ গৈছিল। এতিয়া ইয়াত নতুনকৈ আৰম্ভ কৰিছে। তই একো চিন্তা কৰিব নালাগে। এতিয়া ইয়াত সব কুশলে আছোঁ। দেউতাৰাই তোক একো চিন্তা কৰিব মানা কৰিছে। মানি অ’ৰ্ডাৰ কৰি টকা অলপ পঠিয়াইছে। ভালদৰে পঢ়া শুনা কৰিবি। দেউতালৈ চিঠি এখন লিখিবি। মনত কৰি থাকে তোক অনবৰতেই।\nবিঃদ্ৰঃ চন্দ্ৰালীৰ পেহাক ঢুকাল। তাইক লৈ পেহীয়েক সিহঁতৰ নিজা গাঁৱলৈ গ’লগৈ।\nআৰু দুবছৰ পাৰ হ’ল। দুবছৰ পিচত মোৰ ইঞ্জিনীয়াৰিং কমপ্লিট হব। দেউতাৰ ব্যৱসায়ো পৰি আহিছে। সোনকাল উভটি গৈ যেনে-তেনে চাকৰি এটা যোগাৰ কৰি ল’ব লাগিব। চন্দ্ৰালীকো কিমান দিন দেখা নাই! তাইৰ গাঁওখনো নাজানিলো। এদিন তাইক বিচাৰি উলিয়ামেই। তাইক একেবাৰে চাকৰিয়াল হৈহে দেখা দিম। তাইক আচৰিত কৰি দিম। তাইৰ ডিমাণ্ডবোৰো পূৰা কৰিম।\nইঞ্জিনীয়াৰিং ডিগ্ৰী কমপ্লিট কৰি ঘৰলে গুচি আহিলোঁ। স্বভাৱতেই মই শিপা প্ৰেমী। কিন্তু বহুত চেষ্টা কৰিও গুৱাহাটীত মই এটা চাকৰি নাপালোঁ। জীৱিকাৰ সন্ধানত মই পুনৰ বাংগালোৰ আহিবলগীয়া হ’ল। জীৱন সংগ্ৰামৰ লগত অভিযোজন কৰোঁতে কৰোঁতে কেনেকৈ আৰু তিনিটা বছৰ পাৰ হৈ গ’ল!\nআমাৰ ক’ম্পেনীটোৰ গুৱাহাটীত এটা ব্ৰাঞ্চ খুলিলে। ওপৰত ৰিকুৱেষ্ট কৰি মই গুৱাহটীলৈ ট্ৰান্সফাৰ ল’লো। ঘৰলৈ আহোঁতে মুকুন্দ ড্ৰাইভাৰক লগ পালোঁ। আজি কালি গাড়ী নচলায়। বুঢ়া হ’ল। মোক দেখা পাই মোক তেওঁৰ ঘৰলৈ মাতি নিলে। পুৰণা ট্ৰাংকটো খুলিলে। ‘ল’ এইখন চিঠি। চন্দ্ৰালীয়ে দিছিল তোক দিবলৈ। কিমান দিন তোক বিছাৰিলোঁ। তহঁতৰ গাঁৱৰ ঘৰলৈও গৈছিলোঁ। তাত এতিয়াচোন মাথোঁ বালিচৰহে! যোৱাবছৰেই দিছিল। তাই পেহীয়েকৰ লগত বিচাৰি বিচাৰি মোৰ টাউনৰ ভাৰাঘৰ উঠিছিল। বেচেৰীজনী!\nমোৰ হাত কঁপিছিল। হেৰুৱাব নোখোজা, বুকুত সংগোপনে সাঁচি ৰখা সপোন এটাই হাহাঁকাৰ কৰি উঠিছিল। বুকুত অলেখ বীণাৰ সুৰ বাজি উঠিছিল। নিশাহত বকুলৰ সুবাস আছিলেই যেতিয়া বকুলজোপাও নিশ্চয় কলিজাতেই আছিল। ইঞ্জিনীয়াৰিং কলেজৰ সকলো ছোৱালী এই কাৰণেই ‘জাষ্ট ফ্ৰে’ণ্ড’তেই ৰৈ গৈছিল।\nমই মুকুন্দ দাদাক সাৱটি ধৰিছিলোঁ। তাই লিখিছিল, “আকাশ, তই চাগে’ মোক পাহৰি গ’লি ন? কোনো আক্ষেপ নাই। মাত্ৰ এবাৰ মোক লগ কৰিবি নে? সেইটোৱেই মোৰ সপোন। আৰু বেলেগ নাই! পেহা ঢুকুৱাৰ পিচত উপায়হীন হৈ পেহীয়ে মোক মোৰ গাঁৱৰ ঘৰলৈ লৈ আহিল। আমাৰ গাঁওখন বহু নিলগত। বাহ্যিক পৃথিৱীৰ লগত আমাৰ কোনো সম্পৰ্ক নাই। মই বিশ্বাস কৰোঁ, মোৰ কৃষ্ণ কানাইয়ে তোক এবাৰ হ’লেও মোৰ ওচৰলৈ লৈ আহিবই। ঠিকনাটো দিছোঁ-\nতাই ঠিকনাটো দিছিল। কাগজখনত তাই তাইৰ ঠিকনাটো ছবি আঁকি আঁকি বুজাই দিছিল।\nবাছখন ৰ’ল। কণ্ডাক্টৰজনে চিয়ঁৰি উঠিল, নামি ল’ক, নামি ল’ক। বাছ আৰু আগত নাযায়। ৰাতি হৈছিল। মই ড্ৰাইভাৰজনক ঠিকনাটো দেখুৱালোঁ। “অলপ আগত আঁহতগুৰি চ’ক। খোজকাঢ়ি যাব পাৰিব। আমাৰ গাড়ী আৰু নাযায়। কাইলৈ এটা বিয়াৰ ভাৰা আছে। গাড়ীখন ধুই সাজু কৰিব লাগে।”\nমই নামি গ’লো। শুক্লপক্ষৰ জোনাক আছিল। মই খোজ ল’লোঁ। এজোপা প্ৰকাণ্ড আঁহত গছৰ তল আঁহতগুৰি চ’ক। মাটিৰে বেৰ লিপা ঘৰ এটাত এখন সৰু দোকান। বুঢ়া মানুহ এজন কেৰাছিনৰ চাকি জ্বলাই বহি আছে। চাকিৰ শিখাৰ বিপৰীত ফালে মাটিৰ বগা বেৰত মানুহজনৰ ছাঁটো কঁপি আছিল। ওপৰত মৰাপাটৰ ৰছীৰে ওলোমাই থোৱা আঠীয়া কল এআখি মানুহজনৰ মূৰত মুকুট যেন দেখাইছিল। আধাজ্বলা বিড়িটোৱে মৃত্যুৰ ক্ষণ গণিছিল মানুহজনৰ আঙুলিৰ চেপাত। মিহি নীলাভ ধোঁৱা উৰিছিল। ঠিকনাটো সোধাত মানুহজনে মোক বহিবলৈ দিলে। আমি বহু দেৰি কথা পাতিলোঁ। বুঢ়ীক পলুৱাই অনাৰ ৰসাল কাহিনী শুনিলোঁ। বুঢ়ীয়ে পিচফালে ৰৈ লাজু-লাজলৈ হাঁহিলে।\n– “এই গাঁওটু দূৰ আছে। তুই আজে ৰাতে হামদেৰ ঘৰেই থাক। ৰাইতে ৰাষ্টাৱে হাথীও নিকলে। কাইল ফজিৰে যাইবে।“\nপিচদিনা ৰাতিপুৱা মই দয়াল বুঢ়াৰ পৰা বিদায় লৈ ওলাইছিলোঁ চন্দ্ৰালীৰ জোনাক বিচাৰি। দুইফালে বিস্তীৰ্ণ সেউজ চাহবাগিচা। পিঠিত বেগখন লৈ মই গৈ থাকিলোঁ। মাজে মাজে পানী নোহোৱা এটা দুটা শিলাময় নৈ। পাৰ হৈ মই গৈ থাকিলোঁ। মাজে-মাজে ঠিকনা লিখা কাগজখন চাওঁ। তাইৰ কলিজাৰ উম পাওঁ।\nবেলি মূৰৰ ওপৰ উঠে। এজন মানুহ তিৰোতা এগৰাকীক চাইকেলৰ ধামত বহুৱাই বিপৰীত ফালৰ পৰা আহি থাকে। মই মাত দিওঁ। ব্ৰেক নোহোৱা চাইকেলখনৰ পৰা লাফ মাৰি নামে মানে চাইকেলখন বহু দূৰ পায়গৈ। নামোঁতে কঁকালত পিন্ধি থকা সেউজীয়া গামোচাখন চাইকেলৰ ছিটখনত জোঁট-পোট লাগি ধৰে। হাতেৰে লাজ ঢাকি কোনোমতে চম্ভালে। মহিলাগৰাকীক নমাই চাইকেলখন ঘূৰাই আকৌ মোৰ ওচৰলৈ উভতি আহে। মই ঠিকনাটো সোধোঁ। “এইইই… ফালিয়েই আৰো। চিধা যা। এএএই ফালে, তিনি চাৰি ঘণ্টামান গ’লে পাবিয়েই আৰো।” লাফ মাৰি চাইকেলত উঠি মানুহজন গুচি যায়।\nমই গৈ থাকোঁ চাহ বাগিচা আৰু সৰু অৰণ্য পাৰ হৈ …\nৰাষ্টাৰ কাষে কাষে শাৰী শাৰী বগৰী। বেলি লহিয়াইছে। আকৌ এখন চাইকেলত উঠি এজন মানুহ আহিছে। “এএএই ফালিয়ে আৰৰো। আৰু তিনি চাৰি ঘণ্টামান গেলিয়েই ফাই যাবি। বিছি নাই আৰৰো।”- জাঁপ মাৰি চাইকেলত উঠি এই মানুহজনো গুছি যায়। ভোক লগাত দয়াল দোকানীয়ে দিয়া ভীমকল এটা খাই খাই মই জোনাক বিচাৰি গৈ থাকিলোঁ।\nসাঁজ লাগি ভাগিল। দূৰণিত এখন গাঁও দেখা গৈছে। খেৰৰ চাল ভেদি ধোঁৱা নিগৰিছে। গৰু আৰু ধোঁৱাৰ মিশ্ৰিত খাৰুৱা গন্ধ এটা আহি নাকত লাগিছে। বাঁহ এজোপাৰ ওপৰেৰে জোনে ভুমুকিয়াইছে। এটা শিলৰ নদী। পানী নথকা, পৰিষ্কাৰ শুকুলা শিলবোৰ, জোনৰ পোহৰত উজলিছে। কোনোবাই কৈছিলে, এই নদীসমূহ এই শুকান, এই খৰস্ৰোতা উত্তাল। পাৰ হৈ গ’লোঁ। এখন বাহৰ দলং গচকি এগৰাকী মানুহ আহি আছিল। মই তেখেতক ঠিকনাটো সুধিলোঁ। তেখেতে আঙুলিয়াই এটা ঘৰ দেখুৱালে- নাতিদূৰত।\nমোৰ কলিজা কঁপিলে। পুৰণি ঘৰটোৰ পৰা পোহৰ নিগৰিছে ,ঢিমিক-ঢামাক। এতিয়াই পৃথিৱীত এটা পৰিঘটনা ঘটিব। জোনবাই থৰ হব। শুকান শিলাময় নদীত খৰস্ৰোতা তেজ বব। মই দুৱাৰত টুকুৰিয়ালোঁ। দুৱাৰখন খোল খালে। মই নিজক চম্ভালি ল’লোঁ।\nপেহীয়েকে মোক ভিতৰত নি বহুৱালে। মোৰ কলিজা মৰি গৈছিল। মোৰ উশাহবোৰ হেৰাই গৈছিল। প্ৰতিটো কোষেই ইচ্ছামৃত্যুক আমন্ত্ৰণ কৰিছিল। কিছু দেৰি আমি নিতাল আছিলোঁ। এযুৰি বৃদ্ধা অসহায়া চকুৱে কথা ক’বলে আঁত বিচাৰিলে। এযুৰি কোটৰগত চকুৱে মোক আঘাত নকৰিবলৈ পলাবলৈ বিচাৰিলে। কোঠাটোৰ চতুৰ্দিশ অন্ধকাৰ।\nপেহীয়েকে পৰ্দা ঠেলি মোক চন্দ্ৰালীৰ কোঠালৈ লৈ গ’ল। “তুমি বহুত পলম কৰিলা বোপা। আজি বিয়াৰ দিনাও তাই তোমালৈ ৰৈ আছিল। অলপ আগতে হোমৰ গুৰিৰ পৰা তাইক দৰাজনে লৈ গ’ল। ইয়াত অসুবিধা বাবে মন্দিৰতেই বিয়াখন হৈ গ’ল। সকলো মন্দিৰতেই আছে এতিয়া। মইহে…\nতুমি যদি আহি পোৱা, মই যদি লৈ যাব পাৰো তোমাক, দৰা অহাৰ আগতে। মই বোপা, দহবাৰ অহা যোৱা কৰিছোঁ, কিজানি তুমি পোৱাহি, কেনেবাকৈ। কৃষ্ণ কানাইয়ে কিজানি তোমাক লৈ আহে ! তাইৰ চকুত সেই কাতৰতা মই দেখি আছিলোঁ বোপা। হোমৰ গুৰিৰ পৰা উঠি যোৱা পৰ্যন্ত। তাই ৰৈ আছিল বোপা তোমালৈ।\nমাক দেউতাক ঢুকাল। মই ৰাখিলোঁ। গাভৰু ছোৱালী। মোৰ দেহৰ অৱস্থা বেয়া। এই গাঁৱৰ ৰাইজেই তাইৰ সমস্ত দায়িত্ব লৈ দৰা ঠিক কৰিলে। তাইৰ বুকুৰ মাত মই শুনিছিলোঁ। তাইৰ কলিজাত তুমিয়েই আছিলা বোপা। মই সব বুজি পাইছিলোঁ। তোমাক বিচাৰি তাইক লৈ মই কিমানবাৰ টাউনলৈ গ’লো, তাইৰ শান্তি হওঁক।” বুঢ়া পেহীৰ মাত থোকা-থুকি হৈ পৰিল। মইতো ইতিমধ্যেই মৰিছিলোঁ।\nপেহীয়ে মোক তাইৰ পঢ়া কোঠাৰ বেৰখন দেখুৱালে, আজি আঁকিছে তাই, পাগলী। সৰস্বতী পূজাত এবাৰ তাই আৰু মই ষ্টুদিঅ’ত গৈ ফটো উঠিছিলোঁ। বেৰত সেইখন ফটো। মোৰ ফটোখনৰ ডিঙিত ৰং পেঞ্চিলেৰে অঁকা এডাল নাৰ্জী ফুলৰ হালধীয়া মালা। তাইৰ শিৰত ৰঙা ফোঁট এটা।\nপেহীয়ে কাঠৰ বাকচ এটা খুলিলে। এজাপ চিঠি। মোৰ হাতত দিলে। “প্ৰতি বছৰে তাই তোমালৈ লিখে। আৰু, আঁহতগুৰি চ’কৰ আঁহতজোপাত থৈ আহে। আথানি চিঠিবোৰ মই লৈ আহোঁ।” পেহীয়ে কান্দিলে। মই কান্দিবলৈ পাহৰিলোঁ। এখন চিঠি মই খুলিলো- “আকাশ, পেহীক লৈ মই যোৱাকালি টাউনলৈ গৈছিলো। দিনৰ দিনটো তোমাক বিচাৰিলোঁ। (তাই মোক কিয় তুমি বুলিছে?!) ক’তা, তোমাক ক’তো বিচাৰি নাপালো। এবাৰ তুমিও অন্তৰাত্মৰে মোক বিচাৰি চোৱানা! মোৰ কৃষ্ণ কানাই আমাক লগ কৰাই দিবই।”\nএবছৰ পিচৰ তাৰিখৰ আন এখন চিঠি।\n“আকাশ, যোৱা ৰাতি সপোনত তোমাক আকৌ দেখিলোঁ। বাস্তৱত পাওঁ কি নাপাওঁ, আজি আকৌ আহিবা দেই। মই সোনকালে শুই যাওঁ এতিয়া। নহ’লে তুমি আহি উভতি যাব পাৰা।”\nআন এখন …\nআন এখন চিঠি …\n“মই এবাৰ তাইক চাম। কইনা সাজত এবাৰ চাম মই তাইক।” -হিলদল ভাঙিল। পেহীয়ে কেৰাচিনৰ চাকিৰে মোক বাট দেখালে। মোক বাটলৈ লৈ গ’ল। পেহী গৰ্কীৰ ‘মা’ জনী যেন ! পেহী এণ্ডাৰছনৰ সাধুৰ সেই মায়াবী বুঢ়ীজনী যদি হ’লহেতেঁন। পছোৱাক মন্ত্ৰেৰে মাতি সময় এপলক ওলোটাকৈ বোৱাই দিলেহেতেঁন যদি …!!!\nশুকান শিলাময় ঠেক নদী এখন মাজত। আমি বহি পৰিলোঁ। নদীখনৰ সিটো পাৰেৰে হৰ্ণ বজাই বাছ এখন আহিল, আৰু গুচি গ’ল। মই নদীখন পাৰ হব খুজিছিলোঁ। এনেতে নদীখনত প্ৰচণ্ড সোঁত আহিল। মই ডুবি ডুবি ৰৈ গ’লোঁ। বাছখনৰ আগত ফুলাম আখৰেৰে লিখা আছিল “প্ৰজাপতি”। তাৰ ওপৰত “ঔঁ”।\nসোঁফালৰ খিৰিকীৰ কাষত মূৰত নাৰ্জী ফুলৰ মালা পিন্ধা এজন দৰা। দৰাৰ কাষত মোক এন্ধাৰ কৰি থৈ যোৱা এজাক জোনাক।


ৰুবিয়াছ হেগ্ৰিড - অসমীয়া ৱিকিপিডিয়া\nৰুবিয়াছ হেগ্ৰিড (ইংৰাজী: Rubeus Hagrid) জে কে ৰাউলিং সৃষ্ট হেৰী পটাৰ শৃংখলাৰ এক কাল্পনিক চৰিত্ৰ। হেৰী পটাৰ এণ্ড দ্য ফিল’ছ'ফাৰ্ছ ষ্ট'নত আবিৰ্ভাৱ ঘটা অৰ্ধ-দৈত্য আৰু অৰ্ধ-মানৱ হেগ্ৰিড হ’ল হগৱাৰ্টছৰ গৰখীয়া তথা ছাবিসমূহৰ ৰক্ষক। তৃতীয় উপন্যাস ‘’হেৰী পটাৰ এণ্ড দ্য প্ৰিজনাৰ অৱ আজকাবান’’ত হেগ্ৰিডক যাদু প্ৰাণী সমূহৰ তত্ত্বাৱধানৰ শিক্ষক হিচাপে নিযুক্তি দিয়া হয় আৰু পিছলৈ তেওঁ অৰ্ডাৰ অৱ দ্য ফিনিক্সৰ এজন সদস্য হয়।\nহেৰী পটাৰ এণ্ড দ্য চেম্বাৰ অৱ ছিক্ৰেটছ (চলচ্চিত্ৰ)'ত\nহেৰী পটাৰ এণ্ড দ্য ফিল’ছ’ফাৰ্ছ ষ্টোন\nহেৰী পটাৰ এণ্ড দ্য ডেডলী হোলোজ\nৰব্বি কোলট্ৰেন (বয়স্ক)\nমাৰ্টিন বেইফিল্ড (কিশোৰ)\nগ্ৰপ (সতীয়া ভাতৃ)\n2.1 হেৰী পটাৰ এণ্ড দ্য ফিল’ছ’ফাৰ্ছ ষ্টোন\n2.2 হেৰী পটাৰ এণ্ড দ্য চেম্বাৰছ অৱ ছিক্ৰেটছ\n2.7 হেৰী পটাৰ এণ্ড দ্য ডেডলী হ’ল’জ\n4.1 বাহ্যিক অৱয়ব\n4.3 যাদুকৰী সামৰ্থ্য আৰু দক্ষতা\n6 পোহনীয়া জীৱ-জন্তু\nৰাউলিংৰ মতে হেগ্ৰিড এনে এটা চৰিত্ৰ যাক তেওঁ “প্ৰথমদিনাই” সৃষ্টি কৰিছিল। তেওঁৰ নামটিৰ বিষয়ে ৰাউলিঙে কয় “এক পুৰণি ইংৰাজী শব্দ-যাৰ অৰ্থ-তুমি যদি হেগ্ৰিড হ’লাহেতেন-এইটো এটা স্থানীয় শব্দ-তুমি ভয়ানক ৰাতিৰ সন্মুখীন হ’ব লগা হ’লহেতেন। হেগ্ৰিড এক বৃহত্ সুৰাপায়ী-আৰু তেওঁৰ বহুতো ভয়ানক ৰাতিৰ অভিজ্ঞতা আছে। " ৰোজমেৰী গ’ৰিঙে তেওঁৰ নিবন্ধ “হেৰীজ ফেম”ত কৈছে যে ৰাউলিঙৰ লিখনিত “ফৰেষ্ট অৱ ডীন”ৰ প্ৰভাৱ আছে আৰু হেগ্ৰিডেই একমাত্ৰ চৰিত্ৰ তাক “ফৰেষ্ট অৱ ডীনৰ পৰা পোনে পোনে অংকিত কৰা হৈছে”। গৰিঙৰ মতে হেগ্ৰিডৰ “শব্দৰ শেষ অংশ উচ্চাৰণ নকৰাটো এক চেপষ্ট’ৰ বিশেষত্ব। .\nহেগ্ৰিডৰ চৰিত্ৰটো আৰু হেগ্ৰিডৰ জুপুৰীত হেৰী পটাৰ, ৰণ ৱিজলী আৰু হাৰমাইনী গ্ৰিঞ্জাৰৰ মাজৰ কথোপকথনে দৰাচলতে গোটেই শৃংখলাটিত এক ধাৰাভাষ্য হিচাপে কাম কৰে কিয়নো হেগ্ৰিডৰ লগত কথা পাতি ইহঁত তিনিও প্ৰায়েই হগৱাৰ্টছ আৰু এলবাছ ডাম্বলডোৰৰ বিষয়ে বিভিন্ন গোপন কথা আৱিষ্কাৰ কৰে কাৰণ হেগ্ৰিডৰ কথাৰ মাজতে ভুলতে নক’বলগীয়া কথা কৈ দিয়াৰ এক অভ্যাস আছে। হেগ্ৰিডেই প্ৰথমতে যাদুকৰ সকলৰ মাজত থকা বিশুদ্ধ তেজ আৰু লেতেৰা তেজৰ ধাৰণা যে বহু পুৰণি সেইকথা আন্গুলিয়াই দিয়ে।\nএক সাক্ষাত্কাৰত ৰাউলিঙে কয় যে ছাত্ৰাৱস্থাত হেগ্ৰিড গ্ৰীফিন্দৰ হাউছত আছিল হেগ্ৰিডে যেতিয়া আৰাগগ নামৰ এটা মকৰা পোহে তেতিয়া সেইটোৱেই স্লাইথেৰিণৰ দৈত্য বুলি ভাবি তেওঁক হগৱাৰ্ট্ছৰ পৰা উলিয়াই দিয়া হয়। যেতিয়া হেৰীয়ে হগৱাৰ্ট্ছত নাম ভৰ্তি কৰে তেতিয়া হেগ্ৰিডে হগৱাৰ্ট্ছৰ ছাবিৰ ৰখীয়া হৈ কাম কৰি থাকে যাৰ অৰ্থ ৰাউলিংৰ ভাষাত “সেইজন যিয়ে তোমাক হগৱাৰ্ট্ছৰ ভিতৰ সোমাবলৈ আৰু বাহিৰ ওলাবলৈ দিব”। তদুপৰি হেগ্ৰিডেই প্ৰথম বাৰ্ষিকৰ ছাত্ৰ-ছাত্ৰী সকলক তেওঁলোকৰ হগৱাৰ্ট্ছলৈ প্ৰথম আগমনৰ সময়ত নাৱেৰে হ্ৰদটো পাৰ কৰি দিয়ে।\nহেৰী পটাৰ এণ্ড দ্য ফিল’ছ’ফাৰ্ছ ষ্টোনসম্পাদনা কৰক\nএই প্ৰবন্ধৰ বিষয়ে বিতংভাৱে জানিবৰ বাবে, হেৰী পটাৰ এণ্ড দ্য ফিল’ছ’ফাৰ্ছ ষ্টোন (উপন্যাস) চাওক।\nহেৰী পটাৰ এণ্ড দ্য ফিল’ছ’ফাৰ্ছ ষ্টোনৰ "কীপাৰ অৱ দ্য কীজ" অধ্যায়ত থকা মেৰী গ্ৰেণ্ডপ্ৰীৰ হেগ্ৰিডৰ চিত্ৰায়ণ\nপ্ৰথম উপন্যাস খনৰ প্ৰথম অধ্যায়তে ৰুবিয়াছ হেগ্ৰিডে আত্মপ্ৰকাশ কৰে। লৰ্ড ভ'লডেমৰ্টে জেমছ পটাৰ আৰু লিলি পটাৰক হত্যা কৰাত ডাম্বলডোৰে হেগ্ৰিডৰ ওপৰত বিশ্বাস স্থাপন কৰি কণমানি হেৰীক মাক-দেউতাকৰ ঘৰৰ পৰা উদ্ধাৰ কৰি আনিবলৈ পথিয়াই। যেতিয়া মিনাৰ্ভা মেকগোনাগলে ইমান এটা দৰকাৰী কামত হেগ্ৰিডক বিশ্বাস কৰাটো সঠিক হয়নে বুলি ডাম্বলডোৰক প্ৰশ্ন কৰে, ডাম্বলডোৰে কয় যে নিজৰ জীৱন জড়িত হৈ থকা কথাকলৈও তেওঁ হেগ্ৰিডক বিশ্বাস কৰে আৰু এই কথাষাৰ তেওঁ শৃংখলাটিত বহুবাৰ উল্লেখ কৰে যিহেতু তেওঁ হেগ্ৰিডক প্ৰায়ে কিছুমান গোপন কাম কৰিবলৈ নিৰ্দেশ দিয়ে। ইয়াৰে দহ বছৰ পিছত হেগ্ৰিডে গ্ৰিংগটছ ধনগুলৈ বেংকৰ পৰা ফিল’ছ’ফাৰ্ছ ষ্ট’নটি হগৱাৰ্ট্ছলৈ লৈ আহে আৰু তিনিমূৰীয়া কুকুৰ ফ্লাফীক ইয়াৰ পহৰা দিবলৈ থৈ দিয়ে। ডাম্বলডোৰে হেগ্ৰিডক হেৰীক বিচাৰি উলিওৱা আৰু যাদুবিশ্ব তথা বিদ্যালয়ৰ সামগ্ৰী সমূহ কিনাত সহায় কৰিবলৈ দ্বায়িত্ব দিয়ে। পিছলৈ হেগ্ৰিড ৰণ আৰু হাৰমাইনীৰো ভাল বন্ধু হৈ পৰে। কিতাপখনত পিছলৈ এক মুখ ঢকা অবয়ৱে(ছদ্মৱেশী কুইৰেল) হেগ্ৰিডক এটা ড্ৰ্ৰেগনৰ কণী দি ফ্লাফীৰ বিষয়ে জানি লয়। হেগ্ৰিডে ভুলবশতঃ হেৰী,ৰণ আৰু হাৰমাইনীৰ আগত কৈ দিয়ে যে সংগীত শুনাই ফ্লাফীকঅতি সহজে শুৱাই থৈ দিব পাৰি। ড্ৰেগনৰ কণীটো ফুকোৱাৰ পিছত তিনিও ড্ৰেগন পোৱালি নৰবাৰ্টক ৰণৰ ককায়েক চাৰ্লিয়ে কাম কৰা ৰোমানিয়াৰ ড্ৰেগন অভয়াৰণ্যলৈ পলুৱাই পঠিওৱাত হেগ্ৰিডক সহায় কৰে।\nহেৰী পটাৰ এণ্ড দ্য চেম্বাৰছ অৱ ছিক্ৰেটছসম্পাদনা কৰক\nএই প্ৰবন্ধৰ বিষয়ে বিতংভাৱে জানিবৰ বাবে, হেৰী পটাৰ এণ্ড দ্য চেম্বাৰছ অৱ ছিক্ৰেটছ (উপন্যাস) চাওক।\nএই দ্বিতীয় উপন্যাসখনতহে পাঠকে হেগ্ৰিডক হগৱাৰ্ট্ছৰ পৰা অপসাৰণ কৰাৰ কাৰণটো গম পায়। এইটোও গম পোৱা যায় যে পিছলৈ লৰ্ড ভ'লডেমৰ্ট হিচাপে পৰিচিত হোৱা টম ৰিডল কনিষ্ঠ হগৱাৰ্ট্ছত পঢ়ি থকা সময়তেই হেগ্ৰিডো হগৱাৰ্ট্ছৰ ছাত্ৰ আছিল। তৃতীয় বাৰ্ষিকত থাকোঁতে হেগ্ৰিডক এৰাগগ নামৰ এক বৃহত্ ভয়ানক মকৰাৰ সৈতে পোৱা যায় আৰু সকলোৱে ভাবে যে ইয়েই সেই "স্লিদেৰিণৰ দৈত্য"টি যাক হেগ্ৰিডে গোপন কোঠাৰ পৰা মুকলি কৰি দিছে আৰু উদ্দেশ্যপ্ৰণোদিতভাৱে বা উদ্দেশ্যঅপ্ৰণোদিতভাভাৱে ছাত্ৰ-ছাত্ৰীসকলক আক্ৰমণ বা জড়ভৰত (একাৰ্থত হত্যা)কৰিবলৈ ব্যৱহাৰ কৰিছে। এই কাৰণতেই হেগ্ৰিডক বিদ্যালয়ৰ পৰা নাম কটাই দিয়া হয়। এৰাগগে অন্ধকাৰ অৰণ্যলৈ পলাই গৈ মকৰাৰ এক চুবুৰী গঢ়ি তোলে। আনহাতে প্ৰকৃত অপৰাধী টম ৰিডলে,যিয়ে বাছিলিস্ক নামৰ দৈত্যৰ সহায়ত ছাত্ৰ-ছাত্ৰী সকলক আক্ৰমণ কৰি আছিল,সকলোৰে মনত হেগ্ৰিড অপৰাধী বুলি থকা সন্দেহক ঘনীভূত কৰি তোলে। ঘটনাৰ পাকচক্ৰত বাছিলিস্কে পুনৰ বিদ্যালয়ত সন্ত্ৰাস চলায় আৰু হেগ্ৰিডকেই পুনৰ দোষী বুলি তেওঁক আজকাবান কয়দীশাললৈ পঠিওৱা হয়। কৰায়ত্ত হোৱাৰ আগতে হেগ্ৰিডে হেৰী আৰু ৰণক মকৰাবোৰক অনুসৰণ কৰা বুলি কৈ যায় যাতে দুয়ো এৰাগগক লগ ধৰি প্ৰকৃত দৈত্যটোৰ বিষয়ে জানিব পাৰে। হেৰীয়ে গোপন কোঠাত বাছিলিস্কক বধ কৰাৰ পিছত এইটো উদ্ঘাটন হয় যে প্ৰকৃততে জিনি ৱিজলীয়েহে টম ৰিডলৰ ডায়েৰীৰ প্ৰভাৱত কামবোৰ কৰি আছিল। তাৰ পিছত হেগ্ৰিডক মুক্তি দিয়া হয়।\nএই প্ৰবন্ধৰ বিষয়ে বিতংভাৱে জানিবৰ বাবে, হেৰী পটাৰ এণ্ড দ্য প্ৰিজনাৰ অৱ আজকাবান (উপন্যাস) চাওক।\nতৃতীয় উপন্যাসখনত প্ৰফেছৰ ছিলভেনাছ কেটলবাৰ্ণে হগৱাৰ্ট্ছৰ পৰা অৱসৰ লোৱাত,ডাম্বলডোৰৰ মতে যিয়ে নিজৰ অৱশিষ্ট অংগবোৰৰ সৈতে কিছু সময় কটাব বিচাৰে,হেগ্ৰিডক যাদু প্ৰাণীৰ তত্ত্বাৱধান বিষয়ৰ শিক্ষক হিচাপে নিয়োগ কৰা হয়। যিহেতু তেওঁৰ নামৰ সকলো অভিযোগ মিছা বুলি প্ৰমাণিত হয় সেয়েহে তেওঁক যাদু প্ৰয়োগৰ অনুমতি দিয়া হয়। প্ৰথম শ্ৰেণীতেই হেগ্ৰিডে তৃতীয় বাৰ্ষিকক বাকবীক নামৰ হিপ'গ্ৰিফটোৰ সৈতে চিনাকি কৰোৱায় কিন্তু, ড্ৰেকো মেলফয়ে তাক অপমান কৰাত সি ড্ৰেকোক আক্ৰমণ কৰে। ডাম্বলডোৰে হেগ্ৰিডক নিৰ্দোষী বুলি প্ৰমাণিত কৰে যদিও যাদু মন্ত্ৰালয়ে বাকবীকক মৃত্যুদণ্ডৰ আদেশ দিয়ে। এনেকৈয়ে হেগ্ৰিডৰ শ্ৰেণীটো বৰ বিৰক্তিকৰ হৈ পৰে আৰু হেৰী ,ৰণ আৰু হাৰমাইনীয়ে হেগ্ৰিডে বাকবীকক কেনেকৈ বচাব পাৰে সেই সম্বন্ধে তথ্য বিচাৰি সময় কটাব ধৰিলে। কিতাপখনৰ শেষৰফালে হাৰমাইনী আৰু হেৰীয়ে এটা সময় পৰিৱৰ্তকৰ সহায়ত বাকবীকক মৃত্যুৰ পৰা আৰু ছিৰিয়াচ ব্লেকক ডিমেনটৰৰ চুমাৰ পৰা ৰক্ষা কৰে।\nএই প্ৰবন্ধৰ বিষয়ে বিতংভাৱে জানিবৰ বাবে, হেৰী পটাৰ এণ্ড দ্য গব্লেট অৱ ফায়াৰ (উপন্যাস) চাওক।\nচতুৰ্থ উপন্যাসখনত প্ৰকাশ হয় যে হেগ্ৰিড এক মিশ্ৰিত তেজৰ যাদুকৰ আৰু দৈত্যৰ সন্তান। তেওঁৰ মাক ফ্ৰিডৱুল্ফা এক দৈত্য আছিল যিয়ে হেগ্ৰিডৰ শিশু অৱস্থাতে যাদুকৰ দেউতাকক এৰি গৈছিল। যিহেতু দৈত্যবোৰ নিষ্ঠুৰ প্ৰকৃতিৰ আৰু এসময়ৰ ভ'লডেমৰ্টৰ সংগী,গতিকে হেগ্ৰিডে নিজৰ মাক দেউতাকৰ কথা গুপুতে ৰাখে আৰু মানুহবোৰক তেওঁৰ বৃহদাকাৰ শৰীৰৰ ৰহস্যৰ অন্য এক ব্যাখ্যা আগবঢ়ায় (প্ৰয়োজন নৌহওঁতেই এবটল হাড়-বাঢ় ঔষধ খোৱা)। হেগ্ৰিডৰ এই গুপ্ত পৰিচয় ৰীতা স্কিটাৰে ডেইলী প্ৰফেটত প্ৰকাশ কৰি দিয়ে আৰু হেগ্ৰিডক বিপদজনক(বিপদজনক জীৱ-জন্তুৰ প্ৰতি তেওঁৰ আকৰ্ষণৰ বাবে) আৰু অনুপযোগী হিচাপে বৰ্ণনা কৰে। এই ঘটনাত হেগ্ৰিডে বৰ দুখ পায় আৰু শিক্ষক পদৰ পৰা অব্যাহতি ল'ব খোজে অৱশ্যে ডাম্বলডোৰে তেওঁৰ এই আবেদন নাকচ কৰে। উপন্যাসখনত হেগ্ৰিডে আন এজনী অৰ্ধ দৈত্য যাদুকৰী আৰু ফৰাচী যাদু বিদ্যালয় বউবেটনৰ প্ৰধান শিক্ষয়িত্ৰী অলিম্প মেক্সিমৰ সৈতে এক প্ৰেমময় সম্পৰ্ক গঢ়ি তোলে। তদুপৰি হেগ্ৰিড সেইসকলৰ এজন আছিল যিয়ে আৰম্ভণিৰে পৰা বিশ্বাস কৰিছিল যে যাদুৰ ত্ৰিকোণীয় প্ৰতিযোগিতাত হেৰীয়ে নিজে নিজৰ নাম দিয়া নাছিল। পিছলৈ এলাষ্টৰ মুদীয়ে (প্ৰকৃততে ছদ্মবেশী বাৰ্টী ক্ৰাউচ কনিষ্ঠ) হেগ্ৰিডক প্ৰতিযোগিতাৰ প্ৰথম পৰ্যায়ত যে ড্ৰেগনৰ সৈতে যুঁজিব লাগিব সেয়া হেৰীক দেখুৱাই দিবলৈ পৰামৰ্শ দিয়ে। তদুপৰি প্ৰতিযোগিতাৰ তৃতীয় পৰ্যায়ত ব্লাষ্ট এণ্ডেড স্ক্ৰুটছ বোৰৰ যোগানো হেগ্ৰিডেই ধৰিছিল।\nএই প্ৰবন্ধৰ বিষয়ে বিতংভাৱে জানিবৰ বাবে, হেৰী পটাৰ এণ্ড দ্য অৰ্ডাৰ অৱ দ্য ফিনিক্স (উপন্যাস) চাওক।\nপঞ্চম উপন্যাসখনৰ প্ৰথমাংশত হেগ্ৰিড উপস্থিত নাথাকে। তেওঁ পিছত হেৰী,ৰণ আৰু হাৰমাইনীক কয় যে অৰ্ডাৰৰ এক অভিযান অনুসৰি তেওঁ আৰু মেডাম মেক্সিমে সমগ্ৰ ইউৰোপ ভ্ৰমণ কৰে আৰু দৈত্যসকলক বিচাৰি সিহঁতক ভাল পক্ষ অৰ্থাত্ ডাম্বলডোৰৰ পক্ষ ল'বলৈ অনুৰোধ কৰে। অৱশ্যে ডেথ্ ইটাৰ সকলেও দৈত্য সকলক বিচাৰি পায় আৰু ভ'লডেমৰ্টৰ সংগ লবলৈ মান্তি কৰায়। এই অভিযানত দৈত্যসকলে হেগ্ৰিডক আক্ৰমণ কৰে আৰু মেডাম মেক্সিমে তেওঁক বচায়। অৱশ্যে ওভটনি যাত্ৰাত দুয়ো বেলেগে বেলেগে আহে কাৰণ হেগ্ৰিডে তেওঁৰ সতীয়া ভাতৃ গ্ৰপক বিচাৰি পায় আৰু তাক ঘৰলৈ লৈ আহিবলৈ চেষ্টা কৰে যাক লৈ মেক্সিম বিৰক্ত হৈ পৰে। দৈত্যসকলৰ সৈতে থাকি যাব খোজা গ্ৰপে হেগ্ৰিডক যথেষ্ট আঘাতপ্ৰাপ্ত কৰে। হেগ্ৰিডে হেৰী আৰু হাৰমাইনীক তেওঁৰ সতীয়া ভাতৃৰ সৈতে চিনাকি কৰি দিয়ে আৰু তেওঁ হগৱাৰ্ট্ছ এৰি গ'লে তাক চোৱা-চিতা কৰিবলৈ অনুৰোধ কৰে। হগৱাৰ্ট্ছৰ উচ্চ তদন্তকাৰী বিষয়া ডলৰ্ছ আমব্ৰিজে হেগ্ৰিডকে ধৰি হগৱাৰ্ট্ছৰ সকলো শিক্ষক-শিক্ষয়িত্ৰীৰ শ্ৰেণীসমূহ নিৰীক্ষণ কৰে আৰু ডাম্বলডোৰৰ সৈতে ঘনিষ্ঠ বাবে হেগ্ৰিডক অপসাৰণ কৰাৰ চেলু বিচাৰি ফুৰে। কিতাপখনৰ শেষৰফালে আমব্ৰিজ আৰু মন্ত্ৰালয়ৰ অন্য বিষয়ববীয়াসকলে হেগ্ৰিডক কৰায়ত্ত কৰাৰ চেষ্টা কৰে। হেগ্ৰিড পলাই সাৰে কিন্তু তেওঁক বচাবলৈ গৈ প্ৰফেছৰ মেকগোনাগল আঘাতপ্ৰাপ্ত হয়। অৱশেষত যেতিয়া ডাম্বলডোৰ পুনৰ প্ৰধান শিক্ষক পদত অধিষ্ঠিত হয়,হেগ্ৰিড স্কুললৈ ঘূৰি আহে।\nএই প্ৰবন্ধৰ বিষয়ে বিতংভাৱে জানিবৰ বাবে, হেৰী পটাৰ এণ্ড দ্য হাফ ব্লাড প্ৰিন্স (উপন্যাস) চাওক।\nষষ্ঠ উপন্যাসখনত হেৰী,ৰণ আৰু হাৰমাইনীয়ে যাদু প্ৰাণীৰ তত্ত্বাৱধান বিষয়ৰ শ্ৰেণী নলয় আৰু তাকে লৈ কিতাপখনৰ প্ৰথমাংশত হেগ্ৰিড হতাশ আৰু খঙাল হৈ থাকে, কিন্তু শীঘ্ৰেই হেগ্ৰিডে বুজি পায় যে ইয়াৰ অৰ্থ এইটো নহয় যে সিহঁতে হেগ্ৰিডক বেয়া পায়। পিছলৈ যেতিয়া এৰাগগৰ মৃত্যু হয়,হেগ্ৰিডে প্ৰাণৰ ভয়কো নেওচি মকৰাটোৰ অন্ত্যেষ্টিক্ৰিয়া সম্পন্ন কৰিবলৈ যায়। তাৰ পিছত তেওঁ আৰু হোৰাছ স্লাগহৰ্ণে অত্যধিক ফায়াৰহুইস্কী খাই দিয়ে আৰু এই সুযোগৰ সুবিধা লৈ হেৰীয়ে (যি সেইসময়ত ফেলিক্স ফেছিলিছ ঔষধ বা "পনীয়া সৌভাগ্য"ৰ প্ৰভাৱত আছিল) স্লাগহৰ্ণৰ পৰা এক স্মৃতি আহৰণ কৰে। কিতাপখনৰ শেষৰফালে ডেথ্ ইটাৰ বোৰে হগৱাৰ্ট্ছ আক্ৰমণ কৰে আৰু সিহঁতৰ লগত যুঁজ কৰোঁতে হেগৰিডৰ জুপুৰীটোত জুই লাগে। ডাম্বলডোৰৰ অন্ত্যেষ্টিক্ৰিয়াৰ সময়ত হেগ্ৰিডে ডাম্বলডোৰৰ শৰীৰটো কঢ়িয়াই নিয়ে।\nহেৰী পটাৰ এণ্ড দ্য ডেডলী হ’ল’জসম্পাদনা কৰক\nএই প্ৰবন্ধৰ বিষয়ে বিতংভাৱে জানিবৰ বাবে, হেৰী পটাৰ এণ্ড দ্য ডেডলী হ’ল’জ (উপন্যাস) চাওক।\nসপ্তম উপন্যাসখনত হেৰীক ডাৰ্চলীসকলৰ ঘৰৰ পৰা যাদুৰে সুৰক্ষিত কৰি ৰখা বাৰ'লৈ নিবলৈ অৰ্ডাৰ অৱ ফিনিক্সে গঠন কৰা দলটিত হেগ্ৰিডো থাকে। হেগ্ৰিডে হেৰীক ছিৰিয়াছ ব্লেকৰ পৰা পোৱা উৰণীয়া মটৰচাইকেল খনত হেৰীক লৈ যায় কিন্তু ডেথ্ ইটাৰে তেওঁলোকক আক্ৰমণ কৰে। স্বয়ং ভ'লডেমৰ্টে আহি আক্ৰমণ কৰাৰ পিছত দুয়ো কোনোমতে আহি বাৰ' ত উপস্থিত হয়। বিল ৱিজলী আৰু ফ্লিউৰ ডেলেকৰৰ বিয়াৰ পিছত হেগ্ৰিডে পুনৰ হগৱাৰ্ট্ছলৈ উভতি যায়। কিতাপখনৰ শেষৰফালে ডেথ্ ইটাৰবোৰে নিয়ন্ত্ৰণ কৰা হগৱাৰ্ট্ছৰ ভয়াবহ পৰিবেশত হেগ্ৰিডে নিজৰ জুপুৰীত "হেৰী পটাৰক সমৰ্থন কৰা" শীৰ্ষক অনুষ্ঠানৰ আয়োজন কৰে ফলত ডেথ্ ইটাৰৰ ভয়ত ফেং আৰু গ্ৰপেৰে সৈতে পৰ্বতত গৈ লুকাই থাকে। হগৱাৰ্ট্ছৰ যুদ্ধৰ শেষত যেতিয়া হেৰীয়ে ভ'লডেমৰ্টৰ ওচৰত আত্মসমৰ্পণ কৰে তেতিয়া হেগ্ৰিডক ডেথ্ ইটাৰ শিবিৰত বন্দী হৈ থকা দেখা পোৱা যায়। হেগ্ৰিডক হেৰীক স্কুললৈ কঢ়িয়াই লৈ যাবলৈ বাধ্য কৰা হয় আৰু হেৰীয়ে পুনৰ্জীৱন পোৱা বুলি গম নাপায় পথত থকা অশ্বনৰবোৰক একো নকৰাকৈ চাই থকা বাবে দোষ দিয়ে। ইয়াৰ পিছত অশ্বনৰ সকলে যুদ্ধত অংশগ্ৰহণ কৰে আৰু ডেথ্ ইটাৰ,যাদু প্ৰাণীৰ জল্লাদ ৱাল্ডেন মেকনেয়াৰক নিজৰ প্ৰতিদ্বন্দ্ব্ব্বী বুলি ভাবি হেগ্ৰিডেও যুদ্ধৰ দ্বিতীয়াৰ্দ্ধত অংশগ্ৰহণ কৰে আৰু ভলডেমৰ্টক পৰাস্ত কৰাৰ পিছত হেৰীক পোনপ্ৰথমে অভিনন্দন জনায়।\nৰাউলিঙৰ মতে অন্তিম কিতাপখনত থকা হেগ্ৰিডে হেৰীৰ শৰীৰটো মৃত বুলি ধৰি লৈ কঢ়িয়াই অনা দৃশ্যটো যথেষ্ট তাত্‍পৰ্য্যপূৰ্ণ কাৰণ "হেগ্ৰিডেই হেৰীক ডাৰ্ছলীহঁতৰ ঘৰৰ পৰা আনিছিল। হেগ্ৰিডেই হেৰীক যাদুবিশ্বলৈও আনিছিল… দৰাচলতে তেওঁ তাৰ অভিভাৱক বা দিকনিৰ্ণয়কাৰীৰ দৰে আছিল ...আৰু এতিয়া মই বিচাৰো হেৰীক অৰণ্যৰ পৰা কঢ়িয়াই অনা মানুহজন হেগ্ৰিডেই হওক। " ৰাউলিঙে এয়াও কয় যে হেগ্ৰিডৰ কেতিয়াও মৃত্যুৰ ভয় নাছিল কাৰণ তেওঁৰ "মনত সদায় দৈত্যাকায় হেগ্ৰিডে হেৰীক কোলাত লৈ কান্দি কান্দি অৰণ্যৰ মাজেৰে আহি থকা দৃশ্যটো ভাঁহি আছিল। ".\nহগৱাৰ্ট্ছৰ যুদ্ধৰ ঊনৈশ বছৰ পিছতো হেগ্ৰিড হগৱাৰ্ট্ছতেই থাকে যদিও তেওঁৰ সামৰ্থ্য কিমান তাক জনা নাযায় (কাৰণ এই সময়ত তেওঁ প্ৰায় ৮৭ বছৰীয়া হ'ব)। ঠিক হেৰীক মতাৰ দৰেই তেওঁ হেৰীৰ পুত্ৰ এলবাছক চাহ খাবলৈ নিজৰ জুপুৰীলৈ মাতে আৰু ইয়েই সূচায় যে হেৰী আৰু হেগ্ৰিডৰ মাজত তেতিয়াও ঘনিষ্ঠ সম্বন্ধ আছে। ২০০৭ চনত হেগ্ৰিডে বিয়া কৰালেনে নাই বুলি সোধা এক প্ৰশ্নৰ উত্তৰত ৰাউলিঙে কয় যে হেগ্ৰিডে এজনী দৈত্যৰ সৈতে এক সম্বন্ধ গঢ়ি তুলিছিল যদিও ই বেছিদিন নিটিকিল।\nচলচ্চিত্ৰ ৰূপায়ণসম্পাদনা কৰক\nস্কটিছ অভিনেতা ৰব্বি কোলট্ৰেনে হেৰী পটাৰ উপন্যাসসমূহৰ আটাইকেইখন চলচ্চিত্ৰ অভিযোজনতেই হেগ্ৰিডৰ চৰিত্ৰত অভিনয় কৰিছে। ৰাউলিঙৰ মনত আগৰেপৰা এই চৰিত্ৰটোৰ বাবে কোলট্ৰেনৰ কথা খেলাই আছিল আৰু তেওঁৰ তালিকাখনত কোন শীৰ্ষস্থানত আছে বুলি সোধাত একে উশাহেই "হেগ্ৰিডৰবাবেৰব্বিকোলট্ৰেন বুলি উত্তৰ দিছিল। কোলট্ৰেনে মন্তব্য দিছিল যে হেৰী পটাৰ ছবি সমূহৰ অংশ হোৱাটো "এক চমত্‍কাৰী ক্ষেত্ৰত জড়িত হোৱা। " ৰাউলিঙে কোলট্ৰেনক হেগ্ৰিডৰ পটভূমিৰ বিষয়ে কিছু কৈছিল। ৰাউলিঙে এয়াও কয় যে, "ৰব্বি হেগ্ৰিডৰ কাৰণে সম্পূৰ্ণ নিখুঁট নিৰ্বাচন কাৰণ হেগ্ৰিড এক মৰমলগা,পছন্দ হোৱা আৰু কিছু জমনি চৰিত্ৰ[...] কিন্তু তেওঁৰ – তুমি এয়া গম পাব লাগিব – এক সুনিশ্চিত ভিতৰুৱা কঠিনতা আছে[...] আৰু মই ভাবো এই ক্ষেত্ৰত ৰব্বি একদম পাকৈত। "\nইংৰাজ ৰাগবী য়ুনিয়নৰ ফুটবলাৰ মাৰ্টিন বেইফিল্ডে তেওঁৰ গুৰুকায় শৰীৰৰ বাবে বিপদজনক দীঘলীয়া দৃশ্যসমূহত হেগ্ৰিডৰ ভাওঁ লৈছে। বেইফিল্ডে হেৰী পটাৰ এণ্ড দ্য চেম্বাৰ অৱ ছিক্ৰেটছত কিশোৰ হেগ্ৰিডৰ ভূমিকাতো অভিনয় কৰিছে।\nবাহ্যিক অৱয়বসম্পাদনা কৰক\nফিল'ছ'ফাৰ্ছ ষ্ট'নত হেগ্ৰিডক সাধাৰণ মানুহতকৈ দুগুণ ওখ আৰু পাঁচগুণ শকত বুলি কোৱা হৈছে কিন্তু ছবিখনত তেওঁক এক্সপ্ৰেছন ত্ৰুটী: অপৰিচিত বিৰামচিহ্ন কেৰেক্টাৰ "৬"’–এক্সপ্ৰেছন ত্ৰুটী: অপৰিচিত বিৰামচিহ্ন কেৰেক্টাৰ "৬"” (এক্সপ্ৰেছন ত্ৰুটী: অপৰিচিত বিৰামচিহ্ন কেৰেক্টাৰ "৬" মিটাৰ) হিচাপে দেখুওৱা হৈছে আৰু পিছৰ কিতাপকেইখনত তেওঁক সাধাৰণ মানুহতকৈ তিনিগুণ শকত বুলি কোৱা হৈছে। হেগ্ৰিড তেওঁৰ পশ্চিমীয়া ধৰণৰ কথনশৈলীৰ বাবে জনাজাত। এজন অৰ্ধ-দৈত্য হোৱা হেতুকে তেওঁক যাদুবাণ আৰু মন্ত্ৰবোৰে মানুহতকৈ কম ক্ষতি সাধন কৰে। অৰ্ডাৰ অৱ দ্য ফিনিক্সত যেতিয়া আমব্ৰিজ আৰু অন্য যাদুকৰ সকলে তেওঁক হগৱাৰ্ট্ছৰ পৰা আঁতৰ কৰিবলৈ আহে তেতিয়া তেওঁ উভতি যুঁজ কৰে। তেওঁলোকে হেগ্ৰিডৰ ওপৰত যাদুবাণ আৰু মূৰ্ছাবান প্ৰয়োগ কৰে যদিও তেওঁ দৈত্যবংশী হোৱা সূত্ৰে লাভ কৰা প্ৰতিৰক্ষাৰ ফলত এইবোৰ তেওঁৰ গাত লাগি ওফৰি যায়। হাফ ব্লাড প্ৰিন্সৰ ফ্লাইট অৱ দ্য প্ৰিন্স অধ্যায়ত এই গুণতে হেগ্ৰিডে এজন ডেথ্ ইটাৰৰ শক্তিশালী যাদু সমূহৰ প্ৰতিৰোধ কৰিব পাৰে। কিছুমান ৰসায়ন যেনে কেৱল মানুহৰ কাৰণে নিৰ্মাণ কৰা পলীজ্যুচ ৰসায়ন আদিও হেগ্ৰিডৰ ক্ষেত্ৰত নিষ্ক্ৰিয়।\nহেগ্ৰিড এক বন্ধুত্বপূৰ্ণ তথা কোমল হৃদয়ৰ ব্যক্তি আৰু তেওঁৰ সহজে চকুপানী ওলাই যিটো কথা প্ৰথম দৃশ্যতে দেখা যায় ,যেতিয়া ফিল'ছ'ফাছ ষ্ট'নত হেগ্ৰিডে হেৰীক ডাৰ্ছলীহঁতৰ ঘৰত থৈ আহে। বন্ধুৰ প্ৰতি তেওঁ খুবেই বিশ্বাসী,বিশেষকৈ ডাম্বলড'ৰৰ প্ৰতি যাক তেওঁ কেবাবাৰো পৃথিৱীৰ সৰ্বশ্ৰেষ্ঠ যাদুকৰ বুলি অভিহিত কৰে। ফিল'ছ'ফাৰ্ছ ষ্ট'নৰ প্ৰথম দৃশ্যতে দেখা যায় যে কোনোবাই তেওঁৰ ওচৰত ডাম্বলড'ৰক অপমান কৰিলে তেওঁ খঙত অগ্নিশৰ্মা হৈ পৰে(যেতিয়া ভাৰ্ণন ডাৰ্ছলীয়ে ডাম্বলড'ৰক এটা "পগলা মুৰ্খ বুঢ়া" বুলি কয়)। হেৰীৰ ক্ষেত্ৰতো তেওঁ খুবেই বিশ্বাসী আৰু এই বিশ্বাস ৰক্ষাৰ্থেই শৃংখলাটিত কেবাবাৰো কষ্ট ভুগিব লগীয়া হৈছে আৰু কাৰাগাৰলৈ নাযাবলৈ দুবাৰ আত্মগোপন কৰিবলগীয়া হৈছে। ৰাউলিঙে হেগ্ৰিডৰ বিষয়ে কৈছে , "হেগ্ৰিড সদায় এক মৌলিক শক্তিৰ নিছিনা আছিল। তেওঁ যেন অৰণ্যৰ ৰজা নাইবা এক সেউজীয়া মানৱ। তেওঁ এক অৰ্ধবন্য মানুহ যিয়ে অৰণ্যৰ দাঁতিত বাস কৰে। ".\nযাদুকৰী সামৰ্থ্য আৰু দক্ষতাসম্পাদনা কৰক\nহগৱাৰ্ট্ছৰ পৰা উলিয়াই দিয়াৰ পিছত যাদু মন্ত্ৰালয়ে হেগ্ৰিডৰ ওক গছৰ যাদুদণ্ডডাল ভাঙি পেলাই আৰু তেওঁৰ যাদু প্ৰয়োগত প্ৰতিবন্ধকতা আৰোপ কৰে। হেগ্ৰিডে তেওঁৰ যাদুদণ্ডদাল এটা গুলপীয়া ছাতিৰ ভিতৰত সুমুৱাই থয় আৰু মাজে মাজে সৰু সুৰা যাদু প্ৰয়োগ কৰে; অৱশ্যে তৃতীয় কিতাপখনলৈ তেওঁৰ যাদু প্ৰয়োগত বাধা থাকে, আৰু যিহেতু তেওঁ পূৰ্ণ পৰ্যায়ৰ যাদুকৰ নহয়, তেওঁ অন্য বয়স্ক যাদুকৰ সকলতকৈ "সদায় কিছু অপৈণত হৈ থাকিব", কিন্তু তেওঁ "প্ৰায়ে কিছুমান আকৰ্ষণীয় যাদু প্ৰয়োগ কৰি সকলোকে,আনকি নিজকো আচৰিত কৰি তোলে। " তদুপৰি দৈত্যৰ বংশধৰ হোৱাৰ সুবাদতে তেওঁ উত্তৰাধিকাৰী সূত্ৰেও কিছুমান যাদুকৰী শক্তি লাভ কৰে। উদাহৰণস্বৰূপে হেৰী পটাৰ এণ্ড দ্য অৰ্ডাৰ অৱ দ্য ফিনিক্সত মন্ত্ৰালয়ৰ যাদুকৰবোৰে নিক্ষেপ কৰা মূৰ্ছাবাণবোৰ হেগ্ৰিডৰ গাত লাগি ওফৰি যায়।\nগ্ৰপ হল এক দৈত্য আৰু হেগ্ৰিডৰ সতীয়া ভাতৃ। দুয়োৰে মাক একেজনীয়েই,ফ্ৰিডৱুল্ফা। গ্ৰপ প্ৰায় 16 ফুট (4.9 মিটাৰ) ওখ যিটো হেগ্ৰিডৰ মতে দৈত্যৰ হিচাপত সৰু। তাৰ আঙুলিৰ পাববোৰ একোটা ক্ৰিকেট বলৰ সমান ডাঙৰ (~২২৫ মিমি পৰিধিৰ)। অন্য দৈত্য সকলে মাৰ ধৰ কৰি থাকে বাবে হেগ্ৰিডে গ্ৰপক নিষিদ্ধ অৰণ্যলৈ লৈ আহে। সি মাত্ৰ কেইটামানহে ইংৰাজী শব্দ জানে আৰু তাৰ ব্যৱহাৰবোৰ বন্য আৰু অনুমান কৰিব নোৱাৰা বিধৰ।\nপ্ৰথমতে গ্ৰপে হেগ্ৰিডে তাক সভ্য কৰিবলৈ চলাই থকা প্ৰচেষ্টাবোৰৰ প্ৰতি সঁহাৰি নিদিয়ে আৰু গছবোৰ উভালি সময় কটায় থাকিবলৈ পছন্দ কৰে। হেগ্ৰিডে হগৱাৰ্ট্ছ এৰি পলাই থকা সময়ত গ্ৰপক হেৰী,ৰণ আৰু হাৰমাইনীৰ তত্ত্বাৱধানত থৈ যায়। এবাৰ যেতিয়া হেৰী আৰু হাৰমাইনীয়ে অৰণ্যৰ মাজত অশ্বনৰসকলৰ সৈতে মুখামুখি হৈ এক বিপদজনক পৰিস্থিতিত পৰে তেতিয়া গ্ৰপে হেগ্ৰিডক 'হেগাৰ' বুলি মাতি তেওঁক বিচাৰি বিচাৰি অশ্বনৰ সকলৰ মনোযোগ আকৰ্ষণ কৰে।\nদ্য হাফ ব্লাড প্ৰিন্সত গ্ৰপক পৰ্বতলৈ লৈ যোৱা হয় য'ত থাকি সি বেছি আনন্দ পায়। আগতকৈ বহুত সভ্য আৰু শান্ত হৈ আৰু ভাল কাপোৰ-কানি পিন্ধি হসি হেগ্ৰিডৰ লগত ডাম্বলড'ৰৰ অন্ত্যেষ্টিক্ৰিয়াতো উপস্থিত থাকে। সি অনুভূতিবোৰো কিছু পৰিমাণে বুজি পায় আৰু হেগ্ৰিডক সান্ত্বনা দিবলৈ তেওঁৰ মূৰত লাহে লাহে থপৰিয়াই। হেৰী পটাৰ এণ্ড দ্য ডেডলী হ'ল'জত হেগ্ৰিডে তেওঁৰ জুপুৰীত "হেৰী পটাৰক সমৰ্থন কৰা" শীৰ্ষক এক অনুষ্ঠান আয়োজন কৰে ফলত গ্ৰপ,হেগ্ৰিড আৰু ফেং লুকাই ফুৰিবলগীয়া হয় আৰু এই ক্ষেত্ৰত গ্ৰপে তেওঁলোকক সহায় কৰে। গ্ৰপেই একমাত্ৰ দৈত্য যিয়ে হগৱাৰ্ট্ছৰ যুদ্ধত ভ'লডেমৰ্টৰ বিৰূদ্ধে যুঁজে। গ্ৰপ ভ'লডেমৰ্ট পৰাস্ত হোৱাৰ পিছত হোৱা বিজয় উত্‍সৱটো ভাগ লয় (এখন খিৰিকিৰে হে কাৰণ হলঘৰটোত তাক নধৰে) আৰু হগৱাৰ্ট্ছৰ ছাত্ৰ-ছাত্ৰী সকলে তাৰ হাঁহি থকা মুখখনলৈ খাদ্য দলিয়াই তাৰ প্ৰতি থকা মৰম দেখুৱাই।\nপঞ্চম কিতাপখনৰ চলচ্চিত্ৰ অভিযোজনত দেখুওৱা গ্ৰপটো কম্পিউটাৰেৰে তৈয়াৰী। চলচ্চিত্ৰখনৰ কাৰণে এই দৈত্যটো সৃষ্টি কৰিবলৈ এন্দ্ৰিউ হোৱাইটহেডে প্ৰায় ১৮ মাহ কাম কৰে। গ্ৰপৰ চৰিত্ৰত কণ্ঠদান কৰিছে টনী ম'ডস্লীয়ে।\nদ্য গব্লেট অৱ ফায়াৰত হেগ্ৰিডৰ মাক দেউতাকৰ ৰহস্যটো ফাদিল হয়: শৃংখলাটিত এবাৰো নাম উল্লেখ নকৰা তেওঁৰ দেউতকে ফ্ৰিডৱুল্ফা নামৰ এজনী দৈত্য বিয়া কৰাইছিল। হেগ্ৰিড সৰু হৈ থাকোঁতেই তেওঁক দেউতাকৰ তত্ত্বাৱধানত থৈ ফ্ৰিডৱুল্ফা গুচি যায়। হেগ্ৰিডৰ মতে তাই বৰ মাতৃসুলভ নাছিল। পিছলৈ তাই গ্ৰপক জন্ম দিয়ে। অৰ্ডাৰ অৱ দ্য ফিনিক্সত হেগ্ৰিডে দৈত্যসকলক বিচাৰি যোৱাৰ বহু আগতেই তাইৰ মৃত্যু ঘটে। হেগ্ৰিডৰ মতে তেওঁৰ দেউতাক "এটা কণমানি মানুহ" আছিল যাক তেওঁ ছয় বছৰ বয়সতে এখন হাতেৰে উঠাই আলমাৰিৰ ওপৰত থৈ দিব পাৰিছিল। হেগ্ৰিডে তেওঁক খুব ভাল পাইছিল। হেৰী পটাৰ এণ্ড দ্য প্ৰিজনাৰ অৱ আজকাবানত হেগ্ৰিডে কয় যে হগৱাৰ্ট্ছৰ তৃতীয় বাৰ্ষিকত থাকোঁতে দেউতাকৰ মৃত্যু হোৱাটো তেওঁৰ জীৱনৰ আটাইতকৈ দুখলগা স্মৃতি।\nপোহনীয়া জীৱ-জন্তুসম্পাদনা কৰক\nফেং,হেগ্ৰিড আৰু নৰবাৰ্টৰ চিত্ৰ\nহেগ্ৰিডৰ এনে কিছুমান পোহনীয়া জন্তু আছে যাক যাদুবিশ্বৰ মানুহবোৰে পোহাটো অসম্ভৱ বুলি ভাৱে আৰু বিপদজনক প্ৰাণীৰ প্ৰতি হেগ্ৰিডৰ এই প্ৰেমে শৃংখলাটোৰ বহুকেইখন কিতাপৰ কাহিনীত কেন্দ্ৰীয় ভূমিকা গ্ৰহণ কৰে।\nএৰাগগ আছিল এক বৃহত্ আৰু বিপদজনক কথা ক'ব পৰা এটা মকৰা—যিয়ে চিকাৰৰ সন্ধানত ভ্ৰমণ কৰিলে এক ক্লিক ক্লিক মাত ওলায়। হগৱাৰ্ট্ছত ছাত্ৰ হৈ থাকোঁতে এটা কণীৰ পৰা হেগ্ৰিডে তাক আলমাৰিত লুকাই লুকাই ডাঙৰ কৰিছিল। হেগ্ৰিড তৃতীয় বাৰ্ষিকত থাকোঁতে টম ৰিডলে হেগ্ৰিডক এৰাগগৰ লগত কথা পাতি থকা আৱিষ্কাৰ কৰে আৰু প্ৰচাৰ কৰে যে এৰাগগেই "শ্লিদেৰিণৰ ৰাক্ষস"টো আৰু হেগ্ৰিডেই গোপন কোঠাটো খুলিছে। কিন্তু বাস্তৱত ৰিডলেহে কোঠাটো খুলিছিল আৰু ৰাক্ষসটো আছিল এটা বাছিলিস্ক।\nহেগ্ৰিডক অপসাৰণ কৰাৰ পিছত এৰাগগে নিষিদ্ধ অৰণ্যত বাস কৰে। হেগ্ৰিডে তাক মোছাগ নামৰ এজনী সংগী বিচাৰি দিয়ে যাৰ লগত এৰাগগে দৈত্যকাৰ মকৰাৰ এক চুবুৰী গঢ়ি তোলে। গোটেই জীৱনটো সি হেগ্ৰিডৰ ওচৰত কৃতজ্ঞ হৈ থাকে আৰু হেগ্ৰিডে তাক লগ কৰিবলৈ আহিলে আঘাত নিদিবলৈ তাৰ মাংসভোজী সন্তানবোৰক আদেশ দি থয়। অৱশ্যে হেৰী পটাৰ এণ্ড দ্য চেম্বাৰ অৱ ছিক্ৰেটছত সি সন্তানবোৰক হেৰী,ৰণ আৰু ফেঙক আক্ৰমণ কৰিবলৈ বাধা নিদিয়ে। হেগ্ৰিডে সিহঁতক "মকৰা বোৰক অনুসৰণ কৰা" বুলি পৰামৰ্শ দিয়ে। এৰাগগেই হেৰী আৰু ৰণক কয় যে স্লিদেৰিণৰ ৰাক্ষসটো সি নহয় বৰং হগৱাৰ্ট্ছতে জন্ম লাভ কৰা এক প্ৰাণী যাক মকৰাবোৰে ইমানেই ভয় কৰে যে কেতিয়াও তাৰ নাম নলয়। এৰাগগৰ সন্তানবোৰে হেৰীহঁতক আক্ৰমণ কৰিলেও মি০ ৱিজলীৰ উৰণীয়া গাড়ীখনে সিহঁতক ৰক্ষা কৰে। জীৱনৰ বাকীছোৱা এৰাগগে নিষিদ্ধ অৰণ্যতেই থাকে আৰু বুঢ়া হৈ হেৰী পটাৰ এণ্ড দ্য হাফ ব্লাড প্ৰিন্সত তাৰ মৃত্যু ঘটে। সন্তানবোৰে তাৰ দেহটো নষ্ট কৰি পেলাব বুলি হেগ্ৰিডে এৰাগগৰ দেহটো লৈ আহি তাক সসন্মানে সমাধিস্থ কৰে।\nএৰাগগৰ সন্তানবোৰ হেৰী পটাৰ এণ্ড দ্য ডেডলী হ'ল'জৰ হগৱাৰ্ট্ছৰ যুদ্ধত অৰণ্যৰ পৰা ওলাই আহে আৰু যাকে পায় তাকে আক্ৰমণ কৰে। হেগ্ৰিডে সিহঁতক ৰক্ষা কৰিবলৈ যায় আৰু তাৰেই প্ৰতিদান হিচাপে সিহঁতে হেগ্ৰিডক ধৰি ভ'লডেমৰ্টৰ হাতত গতাই দিয়ে।\nদ্য চেম্বাৰ অৱ ছিক্ৰেটছৰ চলচ্চিত্ৰ অভিযোজনত জুলিয়ান গ্লোভাৰে এৰাগগৰ ভূমিকাত কণ্ঠদান কৰে।\nহেগ্ৰিডৰ এটা যাদু প্ৰাণীৰ তত্ত্বাৱধান বিষয়ৰ শ্ৰেণীত বাকবীকৰ লগতে আৰু এঘাৰটা হিপ'গ্ৰিফে আত্মপ্ৰকাশ কৰে। হেগ্ৰিডে বুজাই যে হিপগ্ৰিফবোৰ যথেষ্ট শান্ত,শক্তিশালী আৰু গৌৰৱী প্ৰাণী,কিন্তু সিহঁত বৰ অনুভূতিপ্ৰৱণ আৰু সিহঁতে সন্মান দাবী কৰে। হেৰীয়ে বাকবীকৰ কাষ চাপিবলৈ সক্ষম হয় আৰু বাকবীকে হেৰীক পিঠিত উঠাই স্কুলৰ চাৰিওফালে এপাক ঘূৰাই আনে।\nড্ৰেকো মেলফয়েও এক অহং ভাৱত হেগ্ৰিডৰ হাকবচন নামানি বাকবীকৰ পিঠিত উঠি দেখুওৱাবলৈ যায় আৰু বাকবীকৰ বিষয়ে তুচ্ছ মন্তব্য কৰে। ইয়াত খং খাই বাকবীকে ড্ৰেকোৰ হাতত তাৰ হাতোঁৰাৰে এখুন্দা দিয়ে। অলপ আঘাতকে বেছি বুলি কৈ ড্ৰেকোৱে দেউতাক লুছিয়াছ মেলফয়ক ৰাজনৈতিক শক্তি প্ৰয়োগ কৰি বাকবীকক মৃত্যুদণ্ড দিবলৈ দাবী কৰে। হেগ্ৰিডৰ আৱেদন অগ্ৰাহ্য কৰি বাকবীকক মৃত্যুদণ্ড দিবলৈ বিপদজনক প্ৰাণী সংহাৰ সমিতিৰ সদস্য সকল হগৱাৰ্ট্ছত উপস্থিত হয়। হাৰমাইনী আৰু হেৰীয়ে এটা সময় পৰিৱৰ্তকৰ সহায়ত অতীতলৈ গৈ বাকবীকক ৰক্ষা কৰে আৰু ডিমেনটৰ বোৰক গতোৱাৰ আগতে বন্দী কৰি ৰখা দূৰ্গৰ পৰা ছিৰিয়াছ ব্লেকক উদ্ধাৰ কৰে। ছিৰিয়াছে বাকবীকৰ পিঠিত উঠি পলাই যায়। হেৰীৰ চতুৰ্থ বছৰটোৰ বেছিভাগ সময় ছিৰিয়াছ আৰী বাকবীকে হগছমীডৰ ওচৰৰ পৰ্বত এখনৰ গুহাত লুকাই থাকি কটায়। তাৰ পিছত তেওঁলোকে নাম্বাৰ ১২ গ্ৰিম'ল্ড প্লেচত থাকে য'ত বাকবীকে ছিৰিয়াছৰ মৃতা মাকৰ কোঠাত থাকে।\nহাফ ব্লাড প্ৰিন্সত হেৰীয়ে বাকবীকক লাভ কৰে আৰু সি হেগ্ৰিডক ইয়াৰ চোৱা চিতা কৰিবলৈ দি দিয়ে। মন্ত্ৰালয়ৰ বিষয়াসকলে সন্দেহ নকৰিবলৈ ইয়াক "ৱিদাৰৱিংছ" নাম দিয়া হয়। এক বিশ্বাসী প্ৰাণী হিচাপে বাকবীকে কিতাপখনৰ শেষত চেভেৰাছ স্নেইপক হেৰীৰ ওচৰৰ পৰা খেদি পঠিয়াই। হগৱাৰ্ট্ছৰ যুদ্ধত বাকবীকে থেষ্ট্ৰেলবোৰক লৈ ভলডেমৰ্টৰ বিৰূদ্ধে যুঁজে।\nফেং হ'ল এটা ডাঙৰ বোৱাৰহাউণ্ড(ছবিখনত এটা নীপোলিটান মেস্তিফ) যি অতি বৃহত্ হ'লেও এটা অতি সাধাৰণ কুকুৰ। হেগ্ৰিডৰ মতে, "সি এটা মস্ত ভয়াতুৰ। " সি চিনাকি মানুহবোৰৰ সৈতে থকিবলৈ পছন্দ কৰে আৰু হেৰী,ৰণ বা হাৰমাইনীৰ মুখ বা কাণখন চেলেকি থাকি ভাল পায়।\nদ্য ফিল'ছ'ফাছ ষ্ট'নত এটা আঘাতপ্ৰাপ্ত ইউনিকৰ্ণক বিচাৰি হেৰী,হেগ্ৰিড,ড্ৰেকো আৰু হাৰমাইনীৰ লগত নিষিদ্ধ অৰণ্যলৈ যায়। দ্য চেম্বাছ অৱ ছিক্ৰেটছত হেৰী আৰু ৰণে অৰণ্যলৈ ফেঙকো লৈ যায় য'ত সি দৈত্যাকাৰ মকৰাবোৰ আৰু উৰণীয়া গাড়ীখন দেখি ভয়ত বিতত হয়। হেৰী পটাৰ এণ্ড দ্য হাফ ব্লাড প্ৰিন্সত এটা পলৰীয়া ডেথ্ ইটাৰে ফেং ভিতৰত থাকোঁতেই হেগ্ৰিডৰ ঘৰটোত জুই লগাই দিয়ে; তেতিয়া হেগ্ৰিডে জুই লগা ঘৰটোত সোমাই ফেঙক সুৰক্ষিতভাৱে উলিয়াই আনে। হেৰী পটাৰ এণ্ড দ্য ডেডলী হ'ল'জত ফেং আৰু হেগ্ৰিডে হগৱাৰ্ট্ছৰ যুদ্ধত অংশগ্ৰহণ কৰে যদিও ফেঙে কি কৰে সেয়া জনা নাযায়। ফেং নিশ্চিত ভাৱে বাচি থাকে কাৰণ পিছলৈ হেগ্ৰিডক ফেঙৰ কাৰণে দুখী হোৱা দেখা নাযায়। হেৰীৰ সন্তান হগৱাৰ্ট্ছলৈ অহালৈকে ফেং বাচি থাকে নে নাই সেয়াও জনা নাযায়।\nফ্লাফী হৈছে এটা দৈত্যাকায় তিনিমূৰীয়া কুকুৰ যাক হেগ্ৰিডে ফিল'ছ'ফাৰ্ছ ষ্ট'ন থকা গোপন কোঠাটোৰ গুপ্তদুৱাৰখন পহৰা দিবলৈ ৰাখি থৈছিল। কেৱল গীত বজাই শুৱাই থৈ হে ফ্লাফীক পাৰ হৈ যাব পাৰি। গ্ৰীক সাধুকথাৰ নৰকৰ দুৱাৰত পহৰা দিয়া তিনিমূৰীয়া কুকুৰ ছেৰবেৰাছৰ ওপৰত ফ্লাফী আধাৰিত। ফ্লাফীৰ দৰে ছেৰবেৰাছকো অৰফিয়াছে সংগীতেৰে শুৱাই থৈছিল।\nফিল'ছ'ফাৰ্ছ ষ্ট'নত পীভ্ছ আৰু ফিলছৰ পৰা পলাই ফুৰোতে এদিন হেৰী,ৰণ,হাৰমাইনী আৰু নেভাইলে দুৰ্ঘটনাবশতঃ ফ্লাফীৰ ওচৰ পাইগৈ। ফ্লাফীয়ে ফিল'ছ'ফাৰ্ছ ষ্ট'নটি পহৰা দি থাকোঁতে ভ'লডেমৰ্টৰ সেৱক প্ৰফেছৰ কুইৰেলে ষ্ট'নটি পাবলৈ হাৰ্প বজাই ফ্লাফীক শুৱাই থয় আৰু হেৰীয়ে ষ্ট'নটি উদ্ধাৰ কৰিবলৈ যাঁওতে হেগ্ৰিডে দিয়া এটা বাঁহী ব্যৱহাৰ কৰে। এক সাক্ষাত্‍কাৰত ৰাউলিঙক ষ্ট'নটিৰ পহৰাদাৰৰ প্ৰয়োজন নোহোৱাত ফ্লাফীৰ কি হ'ল বুলি সোধাত তেওঁ ফ্লাফীক নিষিদ্ধ অৰণ্যত এৰি দিয়া হয় বুলি কয়।\nনৰবাৰ্টা বা নৰবাৰ্ট হ'ল এটা নৰৱেইয়ান ৰিজবেক ড্ৰেগন যাক হেগ্ৰিডে হগছ হেডত এজন ৰহস্যময়,মুখঢকা অচিনাকি মানুহৰ পৰা কণী অৱস্থাতে পাইছিল যি দৰাচলতে প্ৰফেচৰ কুইৰেল আছিল। হেগ্ৰিডে ড্ৰেগনটোক কণীৰ পৰা ওলাবলৈ সহায় কৰে। পিছৰ কেইসপ্তাহমানতে নৰবাৰ্টা বহু ডাঙৰ আৰু বিপদজনক হৈ পৰে। সি ৰণক কামোৰে আৰু তাৰ দাঁতত থকা বিষৰ কাৰণে ৰণে চিকিত্‍সা গ্ৰহণ কৰিবলগীয়া হয়। হেৰী,ৰণ আৰু হাৰমাইনীয়ে ড্ৰেগনটিক ৰোমানিয়াত ড্ৰেগনৰ বিষয়ে পঢ়ি থকা ৰণৰ ককায়েক চাৰ্লি ৱিজলীৰ ওচৰলৈ পঠিয়াই দিবলৈ হেগ্ৰিডক জোৰ কৰে। দ্য ডেডলী হ'ল'জত চাৰ্লিয়ে হেগ্ৰিডক কয় যে "নৰবাৰ্ট" প্ৰকৃততে মাইকীহে গতিকে তাৰ নাম নৰবাৰ্টালৈ সলনি কৰা হয়।\nআইজিএনে হেগ্ৰিডক তেওঁলোকৰ ত্ৰয়োদশ শীৰ্ষ "হেৰী পটাৰ" চৰিত্ৰ হিচাপে আখ্যা দি কৈছে যে দৰ্শকৰ বাবে হেগ্ৰিড এক অতি চিনাকি চৰিত্ৰ আৰু হেৰী পটাৰ এণ্ড দ্য গব্লেট অৱ ফায়াৰ ছবিৰ সেই দৃশ্যটো যত তেওঁ হেৰী,ৰণ আৰু হাৰমাইনীৰ লগত তেওঁৰ মধুৰ স্মৃতিবোৰ ৰোমন্থন কৰে সেয়া তেওঁলোকৰ বাবেও এক "সুখদায়ক স্মৃতি" হৈ পৰে। আইজিএনৰ জো য়ুটিছিয়ে হেগ্ৰিডক তেওঁৰ সপ্তম প্ৰিয় "হেৰী পটাৰ" চৰিত্ৰ বুলি কয়।\n↑ "WBUR radio interview, 12 October 1999". Accio Quote!. http://www.accio-quote.org/articles/1999/1099-connectiontransc2.htm। আহৰণ কৰা হৈছে: 15 August 2011.\n↑ Goring, Rosemary (17 January 1999), "Harry’s Fame", Scotland on Sunday.\n↑ Barnes and Noble & Yahoo! chat with J.K. Rowling at barnesandnoble.com, 20 October 2000, republished at accio-quote.org\n↑ Anelli, Melissa and Emerson Spartz (16 July 2005), "The Leaky Cauldron and MuggleNet interview Joanne Kathleen Rowling: Part Three", The Leaky Cauldron\n↑ 6.0 6.1 World Exclusive Interview with J K Rowling\n↑ "Rowling: 'I wanted to kill parents' – Wild about Harry", – MSNBC.com\n↑ Weingarten, Tara. "Rowling Says Dumbledore Is Gay". Newsweek. http://www.newsweek.com/id/50787। আহৰণ কৰা হৈছে: 20 October 2007\n↑ "Casting Is Complete on ‘Harry Potter and the Half-Blood Prince’" (Press release). Warner Bros.. 16 November 2007. http://www.prnewswire.co.uk/cgi/news/release?id=213122। আহৰণ কৰা হৈছে: 16 November 2007.\n↑ "Movie Trivia: Harry Potter and the Sorcerer’s Stone". Neatorama.com. 17 July 2007. http://www.neatorama.com/2009/07/17/movie-trivia-harry-potter-and-the-sorcerers-stone/। আহৰণ কৰা হৈছে: 15 August 2011.\n↑ 12.0 12.1 "‘They really do look as I’d imagined they would inside my head.’". Accio Quote!. 13 March 2007. http://www.accio-quote.org/articles/2001/1111-telegraph-alderson.html। আহৰণ কৰা হৈছে: 15 August 2011.\n↑ Harry Potter And The Personal Demons\n↑ JK Rowling interview in full CBBC Retrieved on 29 July 2007\n↑ "Martin Bayfield Filmography". http://movies.yahoo.com/movie/contributor/1809048458। আহৰণ কৰা হৈছে: 15 August 2011.\n↑ Rowling, J. K. (2007). Harry Potter and the Deathly Hallows. London: Bloomsbury/New York City: Scholastic, et al. UK ISBN 1551929767/U.S. ISBN 0545010225. , chapter 5\n↑ "Robbie Coltrane on South Bank". Accio Quote!. 25 September 2006. http://www.accio-quote.org/articles/2006/0925-southbank.html। আহৰণ কৰা হৈছে: 15 August 2011.\n↑ Section: Extra Stuff\n↑ "JK Rowling’s World Book Day Chat".4March 2004. http://www.accio-quote.org/articles/2004/0304-wbd.htm। আহৰণ কৰা হৈছে: 15 August 2011.\n↑ Darby Dickerson (2008). "Professor Dumbledore's Advice for Law Deans". University of Toledo Law Review. http://papers.ssrn.com/sol3/papers.cfm?abstract_id=1088056\n↑ Sharon Waxman (15 October 2006). "Cyberface: New Technology That Captures the Soul". The New York Times. http://www.nytimes.com/2006/10/15/movies/15waxm.html?th&emc=th\n↑ H Tucker (2007). "At the movies". ITNOW (British Computer Society) খণ্ড 49 (5): 8–9. doi:10.1093/itnow/bwm023. http://itnow.oxfordjournals.org/cgi/content/abstract/49/5/8\n↑ Tony Maudsley as Grawp in 'Order of the Phoenix'. HPANA. 26 April 2006. http://www.hpana.com/news.19394.html\n↑ Brian Linder, Phil Pirrello, Eric Goldman, Matt Fowler (14 July 2009). "Top 25 Harry Potter Characters". IGN. http://uk.movies.ign.com/articles/100/1002569p3.html। আহৰণ কৰা হৈছে:3April 2011.\n↑ Joe Utichi (3 November 2010). "The Top 10 Harry Potter Characters". IGN. http://uk.movies.ign.com/articles/113/1132181p1.html। আহৰণ কৰা হৈছে:3April 2011.\n"https://as.wikipedia.org/w/index.php?title=ৰুবিয়াছ_হেগ্ৰিড&oldid=237332"ৰ পৰা অনা হৈছে\nLast edited on 11 June 2020, at 04:01\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=32995।\nএই পৃষ্ঠাখন ১১ জুন, ২০২০ তাৰিখে ০৯:৩১ বজাত অন্তিম সংশোধন কৰা হৈছিল।


Search Result of ল’ব লাগিব\nভেক৲চিনৰ দ্বিতীয়টো ড’জ ল’বলগীয়া-সকলক প্রথম অগ্রাধিকাৰ দিয়া হ’ব\nআলফাই অপহৰণ কৰা অ’এনজিচিৰ বিষয়া ৰিতুল শইকীয়াৰ মুক্তিৰ বাবে তাৎক্ষণিক পদক্ষেপ ল’ব চৰকাৰে\nবৃহস্পতিবাৰে মাজুলীৰ আৱৰ্ত ভৱনত কোলাত চাৰিমহীয়া সন্তান লৈ আলফা স্বাধীনে অপহৰণ কৰা অ’এনজিচিৰ বিষয়া ৰিতুল শইকীয়াৰ পত্নীয়ে মুখ্যমন্ত্ৰী হিমন্ত বিশ্ব শৰ্মাক সাক্ষাৎ কৰে।\nবিশ্ব টেষ্ট চেম্পিয়নশ্বিপৰ পাছতেই অৱসৰ ল’ব ৱাটলিঙে\nশপত গ্ৰহণৰ পূৰ্বে আজি পুৱাই ভগৱানৰ আশিস ল’বলৈ শুৱালকুছিৰ শ্ৰীশ্ৰী ঈশ্বৰহাটী সত্ৰত উপস্থিত হৈ আশীৰ্বাদ ল’লে হিমন্ত বিশ্ব শৰ্মাই।\nমুল্যবৃদ্ধি ৰোধৰ বাবে আছুৰ স্মাৰক পত্ৰ\nআমগুৰি আঞ্চলিক ছাত্ৰ সন্থাৰ সভাপতি জ্যোতিপ্ৰসাদ কলিতা আৰু সাধাৰণ সম্পাদক ঋতুপল্লৱ হাজৰিকাৰ স্বাক্ষৰিত স্মাৰক পত্ৰত উল্লেখ কৰা হৈছে যে যদি এই অসাধু ব্যৱসায়ী সকলক প্ৰশাসনে নাকি লগাব নোৱাৰে তেন্তে অনাগত সময়ত ছাত্ৰ সন্থাই ৰাইজৰ সহযোগত এই সকল ব্যৱসায়ী সকলৰ বিৰুদ্ধে তীব্ৰ গণতান্ত্ৰিক আন্দোলনৰ কাৰ্যসূচী ল’ব৷\nপৰাজয় নিশ্চিত বুলি জানি বিজেপিয়ে হর্ছ ট্রেডিঙৰ আশ্রয় ল’ব পাৰে\nভেকচিন গ্ৰহণ কৰা প্ৰতিগৰাকী মহিলা-যুৱতীলৈ সোণৰ কাণফুলি উপহাৰ\nউপহাৰ লাভৰ আশাতে এতিয়া গুজৰাটৰ ৰাজকোটত বহুতে কোভিডৰ ভেকচিন ল’বলৈ আগ্ৰহী হৈ পৰা পৰিলক্ষিত হৈছে।\nচৰকাৰী কৰ্মচাৰীসকলৰ বাবে নিৰ্দেশনা জাৰি:৪৫ বছৰৰ ঊৰ্ধ্বৰ সকলো কৰ্মচাৰীয়ে ল’ব লাগিব ভেকচিন\nদেশত মুঠ ৮.৩১ কোটি লোকৰ ভেকচিন দিয়া হৈছে। মন্ত্ৰ্যালয়ে কয় যে, যিসকল লোকৰ দেহত সহজে কোৰোনা ভাইৰাছ সংক্ৰমিত হ’ব পাৰে সেইসকলকহে প্ৰথমে অগ্ৰাধিকাৰ দিয়া হৈছে।\nআজি পুনৰ অসমলৈ আহিব স্মৃতি ইৰাণী,ৰাহুল গান্ধী\nদলীয় প্ৰাৰ্থীৰ হৈ অংশ ল’ব নিৰ্বাচনী সভাত৷\nকেৱল সন্তান যত্ন ল’বৰ বাবে নহয়, গৰ্ভপাত হোৱা পিতৃ-মাতৃৰ বাবেও ছুটী\nডিটেনশ্যন কেম্পৰ বন্দীকলৈ এক গুৰুত্বপূৰ্ণ ৰায় গুৱাহাটী উচ্চ ন্যায়ালয়ৰ\nমুকলি হোৱা প্ৰতিজন বন্দীয়ে দিব লাগিব ৫ হাজাৰ টকাৰ ব্যক্তিগত বণ্ড ।\n১৪ দিনৰ কোৱাৰেণ্টাইনতো থাকিব লাগিব\nডঃ হিমন্ত বিশ্ব শৰ্মাৰ সভাপতিত্বত অনুষ্ঠিত হোৱা প্ৰথম খন কেবিনেট বৈঠকৰ সিদ্ধান্ত সমূহ\nপ্ৰত্যেক জন মন্ত্ৰীয়ে দুখন বা তাতোধিক জিলাৰ ক'ভিড পৰিস্থিতিৰ চৰজমিন অধ্যয়ন কৰি মুখ্যমন্ত্ৰী আৰু স্বাস্থ্যমন্ত্ৰীৰ ওচৰত প্ৰতিবেদন দাখিল কৰিব লাগিব। - প্ৰতি বুধবাৰে দিনৰ ১১ বজাত কেবিনেট বৈঠক অনুষ্ঠিত হ'ব।\nডঃ হিমন্ত বিশ্ব শৰ্মাক শুভেচ্ছা জনালে বিৰোধী দলপতিয়ে\nআমি একেলগে কাম কৰিব লাগিব। শুভকামনা থাকিল!\nঅসমত আৰম্ভ হ'ল ক'ভিড-১৯ৰ তৃতীয় পৰ্য্যায়ৰ টিকাকৰণৰ অভিযান\nবৰ্তমান চিকিৎসালয়সমূহত বিচনা উপলব্ধ কিন্তু যদি ঘটনাবোৰ বৃদ্ধি পাব তেন্তে আমি ইয়াৰ ওপৰত চিন্তা কৰিব লাগিব।\nঅনলাইন শ্ৰেণীৰ বাবে বিদ্যালয়সমূহে নিৰ্দ্ধাৰিত মাচুল হ্ৰাস কৰিব লাগিব: উচ্চতম ন্যায়ালয়\nবিদ্যালয়সমূহক ২০২০-২১ বৰ্ষৰ বাৰ্ষিক বিদ্যালয় মাচুলত ১৫ শতাংশ কৰ্তন দিবলৈ নিৰ্দেশ প্ৰদান কৰিছে\nদ্বিতীয়টো ঢৌ নিয়ন্ত্ৰণ কৰিবলৈ উচ্চতম পৰ্যায়ৰ সহাঁৰিৰ প্ৰয়োজন, সকলো অৰ্থনৈতিক কাম-কাজ হ্ৰাস কৰিব লাগিব-উদয় ক’টক\nদ্বিতীয়টো ঢৌ নিয়ন্ত্ৰণ কৰিবলৈ উচ্চতম পৰ্যায়ৰ সহাঁৰিৰ প্ৰয়োজন, সকলো অৰ্থনৈতিক কাম-কাজ হ্ৰাস কৰিব লাগিব-উদয় ক’টাক\nসংবাদকৰ্মীয়ে বহন কৰিব লাগিব বৈধ পৰিচয়পত্ৰ,আৰু কি কি আছে নিৰ্দেশাৱলীত?\nআন্তঃৰাজ্যিক চলাচলৰ ওপৰত কোনো প্ৰতিবন্ধকতা নাথাকিব ।\nক'ভিড প্ৰট'কলক লৈ আৰক্ষী-প্ৰশাসনৰ নীতি-নিৰ্দেশনা\nসকলো যাত্ৰীয়েই ক'ভিড প্ৰট'কল মানি চলি যাত্ৰা কৰাৰ লগতে বাহন এখন অকলে চলাই যোৱাজনেও পৰিধান কৰিব লাগিব মাস্ক৷\nৰাইজে কথাবোৰ মৰ্মে মৰ্মে উপলব্ধি কৰিব লাগিব৷দিনে নিশাই হিমন্ত বিশ্ব শৰ্মাৰ স্বাস্থ্য বিভাগৰ সকলোৱে কাম কৰিছে৷\nAll Rights Reserved 2021 © The Janambhumi | Total visits : 44852781


জয়দ্ৰথ ৱাজ টেগদ ইন এ পোষ্ট – কৌশিক দাস – ফটাঢোল\nOctober 3, 2018 গল্প\t12 Comments\nজয়দ্ৰথ ৱাজ টেগদ ইন এ পোষ্ট – কৌশিক দাস\nজীৱনৰ বেলি ডুবিবলৈ গৈ থকা সময়, অথচ জয়দ্ৰথ বৰুৱাৰ তালৈ ভ্ৰূক্ষেপ নাই। ৰাজপথত আজিও তেওঁ এজন মাৰাথন দৌৰৰ শ্ৰেষ্ঠ প্ৰতিযোগী। এয়া নিশ্চয় আজিৰ সক্ৰিয় ৰাজনীতিৰে অৱদান! য’ত মানুহক জীৱনৰ শেষ দিনটোলৈকে দেশ আৰু জাতি ৰক্ষাৰ নামত সক্ৰিয় কৰি ৰখা হয়। তেনেদৰে আগুৱাইও আছে পঁচাশী বছৰীয়া জয়দ্ৰথৰ বিজয়ৰথ! উপযুক্ত গুণাগুণৰ মাটি অবিহনে ফচলক নদন বদনৰ মাত্ৰালৈ নিব নোৱাৰি। ঠিক তেনেদৰে মানুহৰ মাজতো উৎপাদনমুখী মানসিকতা থাকিব লাগিব। এবাৰ এনে প্ৰসংগতে তেওঁৰ পূৰ্বসুৰী ধনীৰাম বৰাই কৈছিল, “নৈ পাৰৰ এই মাটিবোৰলৈ চোৱা, কিমান সাৰুৱা। শস্যৰ সমানে সমানে তেওঁলোকে নিজৰো বংশ বৃদ্ধি কৰি গৈ আছে!”\nজয়দ্ৰথে মন কৰিলে দেশীয় উদৰ আৰু গণতান্ত্ৰিক চাহিদা পূৰণ কৰিবলৈ এই মানুহবোৰে অহৰ্নিশে চেষ্টা কৰিছে। ধনীৰামহঁতে উদ্যমী লোকসকলক ওচৰৰপৰা নিৰীক্ষণ কৰিছিল। উৎপাদনৰ প্ৰক্ৰিয়াটো বিঘ্নিত নহ’বলৈ তেওঁলোকে বহুত আঁচনিও লৈছিল। ঐশ্বৰিক মাহাত্ম্যৰ সৈতে প্ৰাকৃতিক পৰিঘটনাবোৰক সজোৰে একাকাৰ কৰি পেলোৱা হৈছিল। প্ৰজননক্ষম মানুহক অপতৃণৰ দৰে গজি উঠাৰ মায়াই মেৰিয়াই ধৰিছিল। গণতন্ত্ৰৰ গাণিতিক সুযোগ বুজি আগুৱাই গৈছে ধনীৰাম, জয়দ্ৰথ।\nধনীৰামৰ উৎসাহ আৰু আশীৰ্বাদতে জয়দ্ৰথৰ মন সক্ৰিয় ৰাজনীতিলৈ ঢাল খাইছিল। পিছলৈ তেওঁ আদৰ্শ খেতিয়কৰ দৰে কোনবোৰ ঠাই কি খেতিৰ বাবে উপযোগী আৰু ক’ত কিমান সাৰ পানী প্ৰয়োগ কৰিলে উৰ্বৰতা বৃদ্ধি পাব সেইমতে ৰণনীতি যুগুত কৰিবলৈ সুবিধা পাইছিল! পথাৰ ভেদে মানুহক বেলেগ বেলেগ ৰূপত গঢ়ি তোলা হৈছে। কোনোবাই ধৰ্মৰ দোহাই দি অসভ্য হ’ব খুজিছে। জয়দ্ৰথে তাক আদৰণী জনাইছে। কোনোৱে দিনটো সুৰাৰ ৰাগীত অতিবাহিত কৰিব বিচাৰে। জয়দ্ৰথৰ কৃপাত উভৈনদী হৈছে। জুৱা আৰু নাৰীৰ প্ৰতি দুৰ্বলতা থকাসকলেও মুকলি মনেৰে নিজৰ প্ৰতিভাৰ বহিঃপ্ৰকাশ ঘটাবলৈ অসুবিধা পোৱা নাই। তেওঁ ভবাতকৈ ভূমিৰ উৰ্বৰতা বহুগুণে বেছি ওলাল। মানুহবোৰেও জয়দ্ৰথহঁতে বিচৰা ধৰণেই আত্মনিয়োগ কৰি ডাঙৰ ভেটি এটা গঢ়ি তুলিলে। য’ত ধনীৰামে ভোগ কৰি উঠি এদিন জয়দ্ৰথলৈ এৰি দিছিল। জয়দ্ৰথৰো সময় আহিছে। লোকচক্ষুত বৰ এটা সপ্ৰতিভ হৈ থাকিলেও এইকেইদিন তেওঁ ভীষণ চিন্তাত জৰ্জৰিত। এই সাম্ৰাজ্যখনৰ ভৱিষ্যতক লৈ!\nএদিন সাংবাদিক এজনে সুধিছিল, “আপোনাৰ ৰাজনৈতিক উত্তৰাধিকাৰী কোন?” জয়দ্ৰথৰ ঘৰৰ ভিতৰতো বিষয়টোৱে যথেষ্ট গুৰুত্ব লাভ কৰিছে। একমাত্ৰ সন্তান বিজয়ৰথে আমেৰিকাৰ বিলাস বহুল জীৱন এৰি দেশ মাতৃক সেৱা কৰিবলৈ আগবাঢ়ি আহিছে।\n“মনিকা, চাহ হৈছেনে?” বনকৰা ছোৱালীজনীলৈ চাই সুধিলে বৰুৱাই।\n“লৈ গৈ আছোঁ, চাৰ।”\nৰাতিপুৱাৰ সেউজীয়া চাহকাপত চুমুক দিয়াৰ পূৰ্বে তেওঁ এবাৰ ফেচবুক একাউণ্টটো খুলি চালে। যোৱা প্ৰায় এমাহে ফেচবুকৰ ভিতৰত সোমোৱা নাই! ধুনীয়া গাভৰুৰ সৈতে চাটিং কৰা হোৱা নাই।\n“অ’! এইজনী কোন? ইমান ধুনীয়া ছোৱালী!”\nসাধাৰণতে ধুনীয়া ছোৱালী বা তিৰোতা দেখিলে তেওঁৰ অন্তৰখনে সাতখন আঠখন কৰে। বহুতক সুযোগ দিছে। বহুতে সুযোগ লৈছেও। মাজতে দুগৰাকীমানে ব্লক কৰি কিছু তথ্য ৰাজহুৱাও কৰিছিল। হ’লে কি হ’ব। ডাঙৰ মানুহৰ একাউণ্ট হেক হয়েই বুলি ভাবি ৰাইজে সদায় তেওঁৰ পক্ষে পতিয়ন যায়। আজিও ধুনীয়া ছোৱালীজনীক দেখাৰ লগে লগেই বন্ধুত্বৰ অনুৰোধ গৃহীত কৰি পেলালে। সেই সময়ত তাইয়ো বোধহয় অনলাইন আছিল, ভুটুংকৈ আহিল নটিফিকেচনটো, জেৰিণা বেগম টেগদ উইথ জয়দ্ৰথ বৰুৱা। দহ বছৰ পুৰণি এটা কলংকিত অধ্যায়। দুখন ফটো। য’ত এগৰাকী অচিনাকি নাৰীৰ সৈতে অসংযত অৱস্থাত দেখা গৈছে জয়দ্ৰথ বৰুৱাক। শেষৰ ফটোখনত বন্ধুত্বৰ অনুৰোধ প্ৰেৰণ কৰা ছোৱালীজনীৰ নাম। ফটোখনৰ ওপৰত দাবী কৰি লিখা হৈছে, জয়দ্ৰথ বৰুৱাই তাইৰ অনাকাংক্ষিত পিতৃ। সম্প্ৰতি সৰ্বত্ৰ চৰ্চিত বৰুৱাৰ উত্তৰাধিকাৰীৰ প্ৰসংগটোত চাঞ্চল্যৰ সৃষ্টি কৰি সংযুক্ত হ’ল জেৰিণা বেগমৰ নাম। ৰাজনৈতিকভাবেও ই এটা সৰ্ববৃহৎ ভূমিকম্প। এদিন জয়দ্ৰথৰ কৃপাত গজি উঠা বনবোৰ লাহে লাহে তেওঁৰ পদুলিলৈ আহি পালে।\n« ফটা পঞ্চপদী – হেমেন ডেকা\nজিৰণীয়া মৌ – ঊষা মহন্ত »\nসাধাৰণ কথা কিছুমানক অগতানুগতিক ভাৱে উপস্থাপন কৰি গল্পটিক এক অন্যন্য মাত্ৰা দিব পাৰিছা। অত্যন্ত ভাল লাগিল।\nবঢ়িয়া লাগিল ।\nবৰ ভাল লাগিল কৌশিক৷ লিখি থাকিবা৷\nভাল লাগিল কৌশিক দা পঢ়ি\nসুন্দৰ প্ৰকাশ। ভাল লাগিল।\nকৌশিকৰ লেখা সদায় সুন্দৰ হয়৷ সৰু বিষয়য় এটাত বহল পৰিসৰৰ ব্যক্তব্য,সাৱলীল ভাষাত৷


আলিয়াৰ প্ৰথমটি মিউজিক ভিডিঅ'- | Rupaliparda.com\nআলিয়াৰ প্ৰথমটি মিউজিক ভিডিঅ’-\nএকটিঙেৰে দৰ্শকৰ হৃদয় জিনা আলিয়া ভাটক এইবাৰ দেখিবলৈ পাব মিউজিক ভিডিঅ’ত। অভিনেত্ৰী গৰাকীৰ প্ৰথমটো মিউজিক ভিডিঅ’ “প্ৰাডা” ই ইতিমধ্যে মুক্তি লাভ কৰিছে। ৩ মিনিটৰ উক্ত ভিডিঅ’টিত দূৰৱীনৰ (ডা দূূৰৱীন) সৈতে আলিয়াৰ যুঁটিক দৰ্শকে সাংঘাতিক পচন্দ কৰিছে। ৬৮ হাজাৰৰো অধিক দৰ্শকে গানটি উপভোগ কৰিছে। উল্লেখ্য যে, উক্ত গীতটিত কণ্ঠদান কৰিছে দূৰৱীন আৰু শ্ৰেয়া শৰ্মাই। চাওঁ আহক মিউজিক ভিডিঅ’টিৰ সৈতে দৰ্শকৰ কিছু ৰিভিউ-\nDAMN ALIA #Prada #ThePradaSong pic.twitter.com/WCpSDKRYFM\n— ❦  (@MonaDarlingx) August 13, 2019\nPrada Song Out: Alia Bhatt Turns up The Heat in This Doorbeen Song – Prada is the new party song that will top all your playlists. Watch here. #AliaBhatt #Prada https://t.co/dBqPcwKuuY pic.twitter.com/VZ2cLmTtK6\n— hblnews (@hblnewscom) August 13, 2019\nআহি আছে “বিগ বছ-১৩”-\nৰাখীৰ বৈবাহিক জীৱনত লাগিল কলা দাগঃ দীপক কলালে শুনাকে কটু বাক্য-\nসংগীত, এই শব্দটোত কেৱল মাত্ৰ মনোৰঞ্জন বুলিয়েই নহয়; সন্নিৱিষ্ট হৈ আছে এক প্ৰশান্তি, হিয়া-মন সিক্ত কৰি তোলা এক সুন্দৰ অনুভূতি। এই নিৰ্দ্দিষ্ট অনুভূতিৰ দ্বাৰা যদি সমাজ সংস্কাৰৰ দিশটোত আগবাঢ়ি যাব পাৰি তেতিয়াহ’লে আৰু...


কিমান সুৰক্ষিত গুৱাহাটী মহানগৰী ? মহানগৰবাসীৰ সুৰক্ষাৰ বাবে আৰক্ষীয়ে ল'ব নে ব্যৱস্থা ? - sangbad365.com\nকিমান সুৰক্ষিত গুৱাহাটী মহানগৰী ? মহানগৰবাসীৰ সুৰক্ষাৰ বাবে আৰক্ষীয়ে ল’ব নে ব্যৱস্থা ?\nগুৱাহাটী, সংবাদ ৩৬৫, ১৬ মে’ : অতি ব্যস্ত গুৱাহাটী মহানগৰীৰ আৰ জি বি পথৰ অসম ৰাজ্যিক চিৰিয়াখানাৰ সমীপত থকা চেন্ট্ৰেল মলৰ নিচেই কাষতে বুধবাৰে সন্ধিয়া ৭.৫৫ বজাত সংঘটিত হৈছিল এক গ্ৰেণেড বিস্ফোৰণ। এই বিস্ফোৰণৰ ফলত পকী পথটোত সৃষ্টি হৈছিল এটা গাঁতৰ। চেন্ট্ৰেল মলৰ প্ৰৱেশ দ্বাৰৰ পৰা ১০-১৫ ফুট আঁতৰত সংঘটিত এই গ্ৰেণেড বিস্ফোৰণ আছিল অতি শক্তিশালী।\nচিৰিয়াখানাৰ সমীপত সংঘটিত গ্ৰেণেড বিস্ফোৰণত আৰক্ষীৰ তথ্য অনুসৰি আহত হৈছে ১২জনকৈ লোক। ইয়াৰে ৩জনৰ অৱস্থা সংকটজনক বুলি আৰক্ষীয়ে সদৰি কৰিছে। এই বিস্ফোৰণ যথেষ্ট শক্তিশালী আছিল বুলি আৰক্ষীয়ে স্বীকাৰ কৰিছে।\nবিস্ফোৰণত আহত সকলৰ এখন তালিকা আৰক্ষীয়ে প্ৰকাশ কৰিছে। এই তালিকাত উল্লেখ আছে ১২ জনকৈ লোকৰ নাম।\nপ্ৰত্যক্ষদৰ্শীয়ে জানিবলৈ দিয়া মতে বাইকত আহিছিল দুৰ্বৃত্ত। সেই সময়ত বিস্ফোৰণস্থলীৰ পৰা ১০-১৫ ফুট আঁতৰত আৰক্ষীয়ে চলাই আছিল নিয়মীয়া তালাচী। চেন্ট্ৰেল মলৰ সমীপতো আছিল যথেষ্ট ভিৰ। মহানগৰীৰ আৰক্ষী আয়ুক্ত দীপক কুমাৰে জানিবলৈ দিয়া মতে, গ্ৰেণেড দলিয়াই সেই স্থানৰ পৰা পলাই যায় দুৰ্বৃত্তৰ দলটো।\nএই বিস্ফোৰণত দুজনকৈ এছ এছ বি জোৱান আহত হৈছে। তেওঁলোক ক্ৰমে- ৰমেশ লাল আৰু অমূল্য লালন। আহতসকলৰ ৫জনক জি এম চি এইচত, ৫জনক কে জি এম টিত আৰু দুজনক নেমকেয়াৰত ভৰ্তি কৰা হয়।\nএই বিস্ফোৰণত আহতসকলৰ ৩জনৰ অৱস্থা সংকটজনক। গোলাঘাটৰ ফাৰ্দিন ৰহমানৰ অৱস্থা সংকটজনক। তেওঁৰ ইতিমধ্যে সম্পূৰ্ণ কৰা হৈছে অস্ত্ৰোপচাৰ। ইতিমধ্যে চিকিৎসালয়ত ৰাজ্যিক স্বাস্থ্য মন্ত্ৰী পীয়ুষ হাজৰিকাই ভ্ৰমণ কৰি সু-চিকিৎসাৰ নিৰ্দেশ দিছে।\nএই বিস্ফোৰণত গুৰুতৰভাৱে আহত হৈছিল ফাৰ্দিন ৰহমান। ২১ বছৰীয়া ফাৰ্দিন ভাতৃৰ সৈতে আহিছিল গুৱাহাটীলৈ। গোলাঘাটৰ কমাৰপট্টিত ঘৰ ফাৰ্দিন আহমেদৰ। ভাতৃয়ে এখন বেডমিন্টনৰ টুৰ্ণামেন্ট খেলিবলৈ গুৱাহাটীলৈ আহি বিস্ফোৰণস্থলীৰ সমীপতে থকা ভাড়াঘৰত আহি থাকিছিল তেওঁলোক। ফাৰ্দিনৰ পিতৃ বিস্ফোৰণস্থলীৰ সমীপত থকা ভূমি সংৰক্ষণ বিভাগৰ কৰ্মচাৰী। চকুত গুৰুতৰভাৱে আহত ফাৰ্দিনৰ হাত আৰু দেহৰ আন অংশৰ পৰা মাংস এৰি গৈছে। সন্ধিয়া বজাৰ কৰিবলৈ ওলাই আহিছিল ফাৰ্দিন।\nমহানগৰীৰ এই বিস্ফোৰণৰ দায়িত্ব স্বীকাৰ কৰিছে আলফা স্বাধীনে। নিৰাপত্তাৰক্ষীক লক্ষ্য কৰি এই বিস্ফোৰণ সংঘটিত কৰা বুলি আলফা স্বাধীনৰ মুখ্য সেনাধ্যক্ষ পৰেশ বৰুৱাই জানিবলৈ দিছে।\nবিস্ফোৰণৰ পাছতেই বিস্ফোৰণস্থলীত উপস্থিত হৈছিল অসম আৰক্ষীৰ সঞ্চালক প্ৰধান কুলধৰ শইকীয়া। আৰক্ষীয়ে সঞ্চালক প্ৰধানগৰাকীয়ে এই বিস্ফোৰণ কেৱল আলফা স্বাধীন সংঘটিত কৰিছে বুলি ধাৰণা নাৰাখি সমগ্ৰ দিশ খোলা ৰখা বুলি জানিবলৈ দিয়ে। এই সন্দৰ্ভত অনুসন্ধান কৰি অচিৰেই দোষীক কৰায়ত্ত কৰাৰ প্ৰতিশ্ৰুতি দিলে।\nচিৰিয়াখানাৰ সমীপত সংঘটিত বিস্ফোৰণত আহত হৈছে পিতৃ-কন্যা। তেওঁলোকে ক্ৰমে- অমৃত খাচাৰ আৰু ৰিয়া খাচাৰ। দুয়োকে প্ৰথমে নেমকেয়াৰত চিকিৎসাধীন কৰা হয়। ইয়াৰে অমৃত খাচাৰে চকুত আঘাত পোৱাৰ বাবে তেওঁক শংকৰদেৱ নেত্ৰালয়লৈ উন্নত চিকিৎসাৰ বাবে প্ৰেৰণ কৰা হ’ব বুলি চিকিৎসকে জানিবলৈ দিয়ে। ইফালে, ৰিয়া খাচাৰ সামান্য ভাৱে আহত হৈছে। দুয়ো সেই সময়ত ফুটপাথেৰে খোজকাঢ়ি গৈ আছিল।\nবিস্ফোৰণৰ পাছতেই মুখ্যমন্ত্ৰী সৰ্বানন্দ সোণোৱালে এনে বিস্ফোৰণক কঠোৰ ভাষাৰে গৰিহণা দি অচিৰেই দোষীক কৰায়ত্ত কৰিবলৈ আৰক্ষী সঞ্চালক প্রধানক নিৰ্দেশ দিয়ে। মুখ্যমন্ত্ৰী সোণোৱালে এই কুটাঘাতমূলক কাৰ্যকলাপ কোনো কাৰণতেই সহ্য কৰা নহ’ব বুলি এক প্ৰেছ বিজ্ঞপ্তি জাৰি কৰে।\nপ্রাথমিক তথ্য অনুসৰি, এই বিস্ফোৰণৰ দৃশ্য চেন্ট্ৰেল মলৰ চিচি টিভি কেমেৰাত বন্দী হৈছে বুলি ভবা হৈছিল যদিও, এক সূত্ৰই জানিবলৈ দিয়া অনুসৰি, মহানগৰীৰ এই চেন্ট্ৰেল মলৰ সন্মুখৰ ভাগত নাছিল চিচি টিভি। যাৰ বাবে অভিজাত এই চেন্ট্ৰেল মলৰ সন্মুখত সংঘটিত গ্ৰেণেড বিস্ফোৰণৰ কোনো চিচি টিভি দৃশ্য আৰক্ষীৰ হাতত পৰা নাই। উল্লেখযোগ্য যে, চেন্ট্ৰেল মলৰ দুৱাৰমুখতেই সংঘটিত হৈছিল এই বিস্ফোৰণ।\nবিস্ফোৰণৰ পাছতেই বিস্ফোৰণস্থলীত উপস্থিত হয়হি ফৰেনচিক আৰু ড’গ স্কোৱাড। তন্ন তন্নকৈ বিস্ফোৰণৰ স্থান পৰ্যবেক্ষণ কৰে দলটোৱে।\nএই বিস্ফোৰণৰ পাছতেই বিস্ফোৰণস্থলী পৰিদৰ্শন কৰে মন্ত্ৰী সিদ্ধাৰ্থ ভট্টাচাৰ্যই। লোকসভা নিৰ্বাচনত বিজেপিৰ প্ৰাৰ্থী কুইন ওজা আৰু কংগ্ৰেছৰ প্ৰাৰ্থী ববিতা শৰ্মায়ো বিস্ফোৰণস্থলীত উপস্থিত হৈ পৰিস্থিতিৰ বুজ লয়। ঘটনাস্থলীত উপস্থিত হৈ ববিতা শৰ্মাই এই বিস্ফোৰণক আৰক্ষীৰ ব্যৰ্থতা আখ্যা দিয়ে।\nগুৱাহাটী মহানগৰ কিমান সুৰক্ষিত? এই প্ৰশ্ন পুনৰবাৰ উত্থাপন হৈছে। ৰাজ্যৰ ৰাজধানী চহৰখনত হেলাঙেৰে আৰক্ষীৰ সমীপতে গ্ৰেণেড দলিয়াই পলায়ন কৰিলে দুৰ্বৃত্তই। বিস্ফোৰণৰ পাছতেই মহানগৰীৰ জু-ৰোড, চিৰিয়াখানা আদি ঠাইৰ দোকান-পোহাৰ বন্ধ হৈ পৰে। প্ৰায় ১০ বজাত এই পথচোৱা জনশূন্য হৈ পৰিছিল যদিও, গণেশগুৰিৰ পৰা গুৱাহাটী ক্লাবলৈকে নাছিল কোনো আৰক্ষী বা নিৰাপত্তাৰক্ষীৰ তহল।\nআৰক্ষীয়ে মানি নল’লেও গুৱাহাটী মহানগৰীত সংঘটিত এই বিস্ফোৰণৰ দায়িত্ব স্বীকাৰ কৰিছে আলফা স্বাধীনে। যদি পৰেশ বৰুৱাৰ দাবী সঁচা হয়, তেন্তে আলফা স্বাধীনৰ সদস্যই এই কুটাঘাত সংঘটিত কৰিছে। চিৰিয়াখানাৰ বিস্ফোৰণৰ পাছত আলফা স্বাধীনৰ কেডাৰে পুনৰ মহানগৰীৰ আন কুটাঘাত সংঘটিত কৰিব পাৰে নেকি? সেই শংকাই চুই গৈছে মহানগৰবাসীক। এই বিস্ফোৰণৰ পাছত আৰক্ষীয়ে মহানগৰীৰ নিৰাপত্তাক লৈ কিদৰে ব্যৱস্থা গ্ৰহণ কৰে, সেয়া হৈ পৰিছে এতিয়া লক্ষণীয়।\nAug 21, 2019 220CommentsBy: Sangbad 365


Xenar in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Xenar ar byavahar, ppali, parshwakriya, upkaar, kriya-pratikriya aaru satarkatabani\nXenar ৰ মূল্য আৰু পেকৰ চাইজ - Xenar Price and Pack Size in Assamese\nXenar की जानकारी\nXenar ৰ লাভ আৰু ব্যৱহাৰসমূহ- Xenar Benefits & Uses in Assamese\nXenar ৰ পালি আৰু সেয়া কেনেদৰে ল'ব- Xenar Dosage & How to Take in Assamese\nXenar-ৰ উপাদানসমূহ- Xenar Active Ingredients in Assamese\nXenar ৰ পাৰ্শ্চক্ৰিয়াসমূহ- Xenar Side Effects in Assamese\nXenar সংক্ৰান্ত সতৰ্কতাবাণীসমূহ- Xenar Related Warnings in Assamese\nঅইন দৰৱৰ সৈতে Xenarৰ গুৰুতৰ ক্ৰিয়া-প্ৰতিক্ৰিয়া- Severe Interaction of Xenar with Other Drugs in Assamese\nXenar মতভেদসমূহ- Xenar Contraindications in Assamese\nXenar ৰ বিষয়ে সততে সোধা প্ৰশ্নসমূহ- Frequently asked Questions about Xenar in Assamese\nখাদ্য আৰু মদৰ সৈতে Xenar ক্ৰিয়া-প্ৰতিক্ৰিয়া- Xenar Interactions with Food and Alcohol in Assamese\nXenar ৰ লাভ আৰু ব্যৱহাৰসমূহ - Xenar Benefits & Uses in Assamese\nXenar তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nXenar ৰ পালি আৰু সেয়া কেনেদৰে ল'ব - Xenar Dosage & How to Take in Assamese\nXenar-ৰ উপাদানসমূহ - Xenar Active Ingredients in Assamese\nXenar ৰ পাৰ্শ্চক্ৰিয়াসমূহ - Xenar Side Effects in Assamese\nগৱেষণাৰ ভিত্তিত, Xenar ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nXenar সংক্ৰান্ত সতৰ্কতাবাণীসমূহ - Xenar Related Warnings in Assamese\nXenar-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nযিবোৰ গৰ্ভৱতী মহিলাই চিকিতসকৰ পৰা কেনেকে ব্যৱহাৰ কৰিব লাগে তাৰ পৰামৰ্শ লোৱাৰ পূৰ্বেই Xenar লব বিচাৰে। আপুনিও যদি সেয়া নকৰে তেন্তে আপোনাৰ স্বাস্থ্যত ক্ষতিকাৰক প্ৰভাৱ পেলাব।\nXenar-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nযিবোৰ মহিলাই স্তনপান কৰাই আছে সেইবোৰে Xenar গ্ৰহণ কৰাৰ পিছত গম্ভীৰ ক্ষতিকাৰক প্ৰভাৱ অনুভৱ কৰিব পাৰে। ইয়াক কেৱল চিকিতসকৰ নিৰীক্ষণত গ্ৰহণ কৰা উচিত নহয়।\nবৃক্কত Xenar কি প্ৰভাৱ দেখা গৈছে?\nXenarৰ পাৰ্শ্ব-প্ৰতিক্ৰিয়াৰ ফলত বৃক্কৰ ক্ষতি হব পাৰে। গতিকে গ্ৰহণ কৰাৰ পূৰ্বে চিকিতসকৰ পৰামৰ্শ প্ৰয়োজনীয়।\nযকৃতত Xenar কি প্ৰভাৱ দেখা গৈছে?\nXenarৰ কলিজা ৰ ওপৰত মৃদু পাৰ্শ্ব-প্ৰতিক্ৰিয়া আছে।\nহৃদযন্ত্ৰৰ ক্ষেত্ৰত Xenar ৰ কি প্ৰভাৱ দেখা গৈছে?\nXenar গ্ৰহণ কৰাৰ পিছত আপোনাৰ হৃদয় ত পাৰ্শ্ব-প্ৰতিক্ৰিয়া অনুভৱ কৰিব পাৰে। যদি এয়া হয় তেন্তে ইয়াৰ ব্যৱহাৰ বন্ধ কৰিব। আপোনাৰ চিকিতসকৰ পৰামৰ্শ লওক আৰু তেখেতে কোৱা অনুসৰি কৰক।\nঅইন দৰৱৰ সৈতে Xenarৰ গুৰুতৰ ক্ৰিয়া-প্ৰতিক্ৰিয়া - Severe Interaction of Xenar with Other Drugs in Assamese\nXenar তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nXenar মতভেদসমূহ - Xenar Contraindications in Assamese\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Xenar লোৱা অনুচিত যাতে -\nXenar ৰ বিষয়ে সততে সোধা প্ৰশ্নসমূহ - Frequently asked Questions about Xenar in Assamese\nএই Xenar-এ অভ্য়াস বা নিচাৰ সৃষ্টি কৰে নেকি?\nনহয়, Xenar লোৱাটোৱে কোনো আসক্তিৰ সৃষ্টি নকৰে।\nXenar য়ে তন্দ্ৰাভাৱ বা টোপনিৰ উন্মেষ নঘটায়, সেয়ে আপনি বাহন চলাব পাৰে বা মেচিন আদি অপৰেট কৰিব পাৰে।\nহয়, আপুনি ডাক্তৰৰ পৰামৰ্শৰ পিছতহ Xenar লোৱাটো নিৰাপদ।\nXenar য়ে মানসিক বিসংগতিৰ চিকিত্সা কৰাত বা নিৰাময় কৰাত অক্ষম।\nখাদ্য আৰু মদৰ সৈতে Xenar ক্ৰিয়া-প্ৰতিক্ৰিয়া - Xenar Interactions with Food and Alcohol in Assamese\nখাদ্য আৰু Xenarৰ ক্ৰিয়া-প্ৰতিক্ৰিয়া\nগৱেষণাৰ অভাৱত, Xenar আৰু দৰৱে কেনেদৰে প্ৰভাৱ পেলাব তাৰ বিষয়ে কোৱাটো টান।\nমদ আৰু Xenarৰ মাজৰ প্ৰতিক্ৰিয়া\nXenar লোৱাৰ সময়ত মদ্যাপন কৰাৰ আগতে আপোনাৰ ডাক্তৰৰ সৈতে পৰামৰ্শ কৰি লওক যিহেতু ইয়ে পাৰ্শ্চক্ৰিয়াৰ সৃষ্টি কৰিব পাৰে।\nXenar ৰ অনুকল্প - Substitutes for Xenar in Assamese\nআপুনি বা আপোনাৰ পৰিয়ালৰ কোনোবাই Xenar লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Xenar ব্যৱহাৰ কৰিছিল নেকি?\nআপুনি কিমান পৰিমাণে Xenar সেৱন কৰিছিল?\nআপুনি Xenar ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Xenar সেৱন কৰে?


Morease in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Morease ar byavahar, ppali, parshwakriya, upkaar, kriya-pratikriya aaru satarkatabani\n273 लोगों ने इसको हाल ही में खरीदा\nMorease के प्रकार चुनें\nMorease ৰ লাভ আৰু ব্যৱহাৰসমূহ- Morease Benefits & Uses in Assamese- Morease ar laabh aaru byavaharsamuh\nMorease ৰ পালি আৰু সেয়া কেনেদৰে ল'ব- Morease Dosage & How to Take in Assamese - Morease ar paali aaru xeya kenedore lobo\nMorease ৰ পাৰ্শ্চক্ৰিয়াসমূহ- Morease Side Effects in Assamese- Morease ar parshwakriyasamuh\nMorease সংক্ৰান্ত সতৰ্কতাবাণীসমূহ- Morease Related Warnings in Assamese- Morease xonkranta xatarkatabanisamuh\nMorease মতভেদসমূহ- Morease Contraindications in Assamese- Morease nishedhsamuh\nMorease ৰ বিষয়ে সততে সোধা প্ৰশ্নসমূহ- Frequently asked Questions about Morease in Assamese- Morease ar bikhoye satate xodha prashnasamuh\nখাদ্য আৰু মদৰ সৈতে Morease ক্ৰিয়া-প্ৰতিক্ৰিয়া- Morease Interactions with Food and Alcohol in Assamese- khadya aaru modor xoite Morease kriya-pratikriya\nMorease ৰ লাভ আৰু ব্যৱহাৰসমূহ - Morease Benefits & Uses in Assamese - Morease ar laabh aaru byavaharsamuh\nMorease তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nMorease ৰ পালি আৰু সেয়া কেনেদৰে ল'ব - Morease Dosage & How to Take in Assamese - Morease ar paali aaru xeya kenedore lobo\nMorease-ৰ উপাদানসমূহ - Morease Active Ingredients in Assamese - Morease-ar upadaansamuh\nMorease ৰ পাৰ্শ্চক্ৰিয়াসমূহ - Morease Side Effects in Assamese - Morease ar parshwakriyasamuh\nগৱেষণাৰ ভিত্তিত, Morease ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nMorease সংক্ৰান্ত সতৰ্কতাবাণীসমূহ - Morease Related Warnings in Assamese - Morease xonkranta xatarkatabanisamuh\nMorease-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nMorease এ গৰ্ভৱতী মহিলাৰ ক্ষেত্ৰত অপ্ৰয়োজনীয় প্ৰভাৱ পেলাব পাৰে। আপুনি যদি তেনেকুৱা পাৰ্শ্ব-প্ৰতিক্ৰিয়া অনুভৱ কৰে, Morease খোৱা লগে লগে বন্ধ কৰক। ইয়াক পুনৰাই ব্যৱহাৰ কৰাৰ পূৰ্বে আপোনাৰ চিকতসকৰ পৰামৰ্শ লওক।\nMorease-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nআপুনি যদি স্তন্যপায়ী মহিলা, আপুনি Morease ৰ ক্ষতিকাৰক প্ৰভাৱৰ সম্মুখীন হব পাৰে। আপুনি যদি এইবোৰৰ সম্মুখীন হয়, চিকিতসকৰ পৰামৰ্শ নোলোৱাকৈ গ্ৰহণ নকৰিব। চিকিতসকে পৰামৰ্শ দিয়া অনুসৰি কৰক।\nবৃক্কত Morease কি প্ৰভাৱ দেখা গৈছে?\nবৃক্ক ৰ বাবে Morease কেতিয়াবাহে ক্ষতিকাৰক।\nযকৃতত Morease কি প্ৰভাৱ দেখা গৈছে?\nMoreaseৰ কলিজা ৰ ওপৰত মৃদু পাৰ্শ্ব-প্ৰতিক্ৰিয়া আছে।\nহৃদযন্ত্ৰৰ ক্ষেত্ৰত Morease ৰ কি প্ৰভাৱ দেখা গৈছে?\nMoreaseএ হৃদয়ত ক্ষতিকাৰক প্ৰভাৱ পেলাব পাৰে। আপুনি যদি তেনেকুৱা প্ৰভাৱ অনুভৱ কৰে তেন্তে এই ঔষধটো গ্ৰহণ কৰা বন্ধ কৰক আৰু চিকিতসকৰ পৰামৰ্শৰ পিছতহে পুনৰ আৰম্ভ কৰক।\nMorease মতভেদসমূহ - Morease Contraindications in Assamese - Morease nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Morease লোৱা অনুচিত যাতে -\nMorease ৰ বিষয়ে সততে সোধা প্ৰশ্নসমূহ - Frequently asked Questions about Morease in Assamese - Morease ar bikhoye satate xodha prashnasamuh\nএই Morease-এ অভ্য়াস বা নিচাৰ সৃষ্টি কৰে নেকি?\nMoreaseৰে অভ্যাস গঠনৰ কোনো কথাৰ প্ৰতিবেদন পোৱা নাই।\nনহয়, মগজু খটাবলগা কোনো কাম আপুনি কৰাটো অনুচিত, আপুনি Morease লোৱাৰ পিছত সেয়া সক্ৰিয় কিয়নো আৰু সতৰ্ক থকাটো প্ৰয়োজনীয়।\nহয়, কিন্তু আপুনি ডাক্তৰৰ পৰামৰ্শ অনুসাৰেহে Morease লোৱা উচিত।\nMorease য়ে মানসিক বিসংগতিৰ চিকিত্সা কৰাত বা নিৰাময় কৰাত অক্ষম।\nখাদ্য আৰু মদৰ সৈতে Morease ক্ৰিয়া-প্ৰতিক্ৰিয়া - Morease Interactions with Food and Alcohol in Assamese - khadya aaru modor xoite Morease kriya-pratikriya\nখাদ্য আৰু Moreaseৰ ক্ৰিয়া-প্ৰতিক্ৰিয়া\nখাদ্যৰ সৈতে Morease লোৱাট নিৰাপদ।\nমদ আৰু Moreaseৰ মাজৰ প্ৰতিক্ৰিয়া\nগৱেষণাৰ অভাৱ হেতুকে, মদৰ সৈতে Morease লোৱাৰ পাৰ্শ্চক্ৰিয়াৰ বিষয়ে তথ্য নাই।\nMorease ৰ মূল্য আৰু পেকৰ চাইজ - Morease Price and Pack Size in Assamese - Morease ar mulya aaru pakor size\nMorease Tablet ₹62.0 खरीदें


পৰিকল্পনাৰ নিৰ্দেশনা পুথি(আমাৰ গাঁও আমাৰ আঁচনি)খন যুগুটাই আলোচনা কৰা হৈছে\nপঞ্চায়তীৰাজ অনুষ্ঠানসমূহ হৈছে স্থানীয় প্রশাসনৰ একো একোটা সাংবিধানিক নিকায়। পঞ্চায়তীৰাজ অনুষ্ঠানসমূহে অসংখ্য নিয়ন্ত্রণকাৰী তথা উন্নয়নমূলক দায়িত্ব পালন কৰিব লাগে। অসম পঞ্চায়ত আইনৰ জৰিয়তে অসমত এই স্থানীয় নিকায়সমূহলৈ ভালেমান ক্ষমতা আৰু কাৰ্যাৱলী হস্তান্তৰ কৰা হৈছে। ব্যৱহাৰিক উন্নয়নৰ প্রক্রিয়াটোৰ ক্ষেত্ৰত পঞ্চায়তীৰাজ অনুষ্ঠানসমূহে মুখ্য ভূমিকা পালন কৰাটোৱে হৈছে অসম পঞ্চায়ত আইনৰ মূল লক্ষ্য।এই উন্নয়নৰ অভিযানটোকেই ‘আমাৰ গাওঁ আমাৰ আঁচনি’ বুলি কোৱা হৈছে। ঘাইকৈ চতুর্দশ বিভীয় আয়োগৰ পৰা কেন্দ্রীয় চৰকাৰৰ জৰিয়তে লাভ কৰা পুঁজিৰে আৰু এক অংশগ্রহণমূলক পৰিকল্পনাৰ জৰিয়তে ‘আমাৰ গাওঁ আমাৰ আঁচনি’ গ্রহণ কৰা হ’ব\nকেন্দ্রীয় বিভীয় আয়োগ হৈছে ভাৰতৰ সংবিধানৰ ২৮০ অনুচ্ছেদৰ অধীনত গঠিত এক নিকায়।। কেন্দ্ৰ আৰু ৰাজ্যসমূহৰ বিত্তীয় অৱস্থাৰ পৰ্য্যালোচনা কৰিবলৈ আৰু লগতে এক সুস্থিৰ তথা দীর্ঘস্থায়িত্বৰ বিভীয় অৱস্থা বজাই ৰাখিবলৈ আৱশ্যকীয় ব্যৱস্থা গ্ৰহণৰ বাবে পৰামৰ্শ আগবঢ়াবলৈ, ভাৰতৰ ৰাষ্ট্রপতিৰ দ্বাৰা প্রতি পাঁচ বছৰৰ অন্তৰালত এই আয়োগখন গঠন কৰা হয়।তদুপৰি এই আয়োগে বিভাজ্য ধনৰাশিৰ কেন্দ্ৰ আৰু ৰাজ্যসমূহৰ মাজত হস্তান্তৰ কৰিবলগীয়া কৰৰ পৰিমাণৰ বিষয়েও পৰামৰ্শ আগবঢ়ায়।এই বিভাজ্য ধনৰাশিৰ ভিতৰত অতিৰিক্ত কৰ আৰু উপকাৰৰ বাহিৰে কেন্দ্রীয় চৰকাৰৰ সকলো কৰকে সামৰি লোৱা হৈছে। কিয়নো সংবিধানত এই কৰসমূহৰ অংশ ৰাজ্য চৰকাৰসমূহক দিয়াৰ বাবে কেন্দ্রীয় চৰকাৰক নির্দেশ প্রদান কৰা হৈছে। আনহাতে সংবিধানে বিত্তীয় আয়োগক প্রদান কৰা দায়িত্ব অনুসাৰে, কেন্দ্রীয় চৰকাৰে ৰাজ্যসমূহলৈ আগবঢ়াবলগীয়া সাহায্য মঞ্জুৰিৰ মাত্ৰা আৰু ইয়াৰ বিতৰণৰ ক্ষেত্ৰত গ্রহণ কৰিবলগীয়া নীতিৰ বিষয়ে আৰু যদি প্রয়োজন হয় তেনেহলে স্থানীয় চৰকাৰৰ সম্পদৰাজিৰ ঘাটি পূৰণ কৰাৰ বাবে ৰাজ্য চৰকাৰলৈ আগবঢ়োৱা সাহায্য বৃদ্ধি কৰিবলৈ আৰু চৰকাৰৰ বিভিন্ন পৰ্যায়ত বিত্তৰ যোগান, ইয়াৰ ঘাটি আৰু ঋণৰ স্থিতিৰ বিষয়ে পৰ্যালোচনা কৰিবলৈ কেন্দ্ৰীয় চৰকাৰৰ পৰামৰ্শ প্ৰদান কৰিব লাগে। অন্য কথাত, ৰাজ্যৰ পঞ্চায়ত আৰু নগৰ-নিকায়সমূহৰ পুঁজিৰ ক্ষেত্ৰত থকা ঘাটিৰ জোৰা মাৰিব পৰাকৈ, ৰাজ্যসমূহৰ একত্ৰিকৃত পুঁজি বৃদ্ধি কৰাৰ বাবে আৱশ্যকীয় উপায় গ্ৰহণৰ চুপাৰিচ কৰিবলৈও কেন্দ্ৰীয় বিত্তীয় আয়োগে পৰামৰ্শ আগবঢ়াব লাগে। সেই অনুসাৰে, চতুৰ্দশ বিত্তীয় আয়োগে ২০১১ চনৰ লোকপিয়লৰ তথ্য ব্যৱহাৰ কৰি, ৰাজ্যসমূহৰ জনসংখ্যাৰ আধাৰত ৯০ শতাংশ আৰু মাটিকালিৰ আধাৰত ১০ শতাংশ অনুদান বিতৰণৰ বাবে এক কৰ্মপদ্ধতি উদ্ভাৱন কৰিছে। পাঁচ বছৰৰ(২০১৫-২০২০)বাবে চতুৰ্দশ বিত্তীয় আয়োগে আগবঢ়াবলীয়া অনুদানৰ মুঠ পৰিমাণ হৈছে ২,৮৭,৪৩৬ কোটি টকা। ইয়াৰ জৰিয়তে জনমুৰি প্রতি বৰ্ষত ৪৮৮ টকাৰ সাহায্য আগবঢ়োৱাৰ দিহা কৰা হৈছে। ইয়াৰ ভিতৰত পঞ্চায়তসমূহৰ বাবে আৱণ্টিত ধনৰাশিৰ পৰিমাণ হৈছে ২,০০,২৯২.২ কোটি টকা (৬৯.৬৮ শতাংশ) আৰু নগৰ নিকায়সমূহৰ আৱন্টিত ধনৰাশিৰ পৰিমাণ হৈছে ৮৭,১৪৩.৮ কোটি টকা (৩০.১২ শতাংশ)। এই অনুদানৰ দুটা ভাগ আছে- (১) মূল অনুদান আৰু (২) সাফল্যৰ অনুদান আৰু দুয়োটা অনুদানৰ অনুপাত হ’ব ৯০:১০ শতাংশ।\nসাফল্যৰ অনুদান লাভ কৰাৰ বাবে দুটা চৰ্ত পালন কৰিব লাগিব-\n(১) হিচাপ পৰীক্ষকৰ দ্বাৰা পৰীক্ষিত বার্ষিক হিচাপে দাখিল আৰু (২)পূৰ্বৱতী বৰ্ষত নিজস্ব উৎসৰ ৰাজহ বৃদ্ধি। ইতিমধ্যে চতুৰ্থ বিত্তীয় আয়োগৰ দ্বাৰা প্ৰতিখন ৰাজ্যই প্ৰতিটো বৰ্ষত পাবলগীয়া অনুদানৰ পৰিমাণ নিৰ্দ্ধাৰণ কৰা হৈছে। সেইকাৰণে চতুর্দশ বিভীয় আয়োগে প্ৰকাশ কৰাৰ দৰে, পঞ্চায়তৰ ওপৰত সাংবিধানিকভাৱে অৰ্পণ কৰা কার্যাৱলী সম্পাদন কৰিব পৰাকৈ, তেওঁলোকৰ সৈতে উপলব্ধ সম্পদ বৃদ্ধি কৰাৰ বাবে, পূৰ্বে নিৰ্দ্ধাৰিত কৰা ধৰণে নিয়মিত অন্তৰালত পুঁজিৰ পৰা যোগান অব্যাহত ৰখা হ'ব। চতুর্দশ বিত্তীয় আয়োগে স্পষ্টভাৱে উল্লেখ কৰিছে যে, পঞ্চায়তৰ অন্য খলপাৰ সৈতে কোনো ভাগ-বাটোৱাৰা নকৰাকৈ, অনুদানৰ পুঁজি প্রত্যক্ষভাৱে গাওঁ পঞ্চায়তলৈ যাব লাগে, যিহেতু বুনিয়াদী সেৱাসমূহ যোগান ধৰাৰ বাবে সাংবিধানিকভাৱে গাওঁ পঞ্চায়তসমূহ দায়বদ্ধ। এই অনুদানৰ পুঁজি পানীযোগান অনাময়, জাৱৰ-জোঁথৰ আৰু গোটা আৱৰ্জনাৰ ব্যৱস্থাপনা, পানীৰ নলা, ৰাজহুৱা সম্পদৰাজিৰ ৰক্ষণাবেক্ষণ তথা ৰাস্তা, পদপথ আৰু ষ্ট্ৰীটলাইটৰ ৰক্ষণাবেক্ষণ আৰু শ্মশান তথা কবৰস্থান আদিকে ধৰি বুনিয়াদী পৌৰ সেৱাসমূহৰ বাবে ব্যৱহাৰ কৰাৰ অৰ্থে পৰামর্শ আগবঢ়োৱা হৈছে। থোৰতে ক’বলৈ গ’লে, নিয়াৰিকৈ আৰু ফলপ্রসূভাৱে পৰিকল্পনা গ্ৰহণ তথা বুনিয়াদী সেৱাসমূহৰ যোগান ধৰিব পৰাকৈ, চতুর্দশ বিত্তীয় আয়োগে গাওঁ পঞ্চায়তসমূহক এক বিশেষ ধৰণৰ সহায়তা আগবঢ়াইছে। তদুপৰি চতুর্দশ বিতীয় আয়োগে স্থানীয় উন্নয়নৰ বাবে আৰু অধিক পুঁজি হস্তান্তৰ কৰিবলৈ সিদ্ধান্ত গ্রহণ কৰিছে। ইয়াৰ পটভূমিত, ভাৰত চৰকাৰে এক অংশগ্রহণমূলক পৰিকল্পনা প্রক্রিয়াৰ জৰিয়তে এই ধনৰাশি ব্যয় কৰাৰ বাবে গাওঁ পঞ্চায়তসমূহক নির্দেশ প্রদান কৰিছে। সেইকাৰণে অসম চৰকাৰেও, অসমৰ গাওঁ পঞ্চায়তসমূহৰ সা-শক্তিকৰণৰ বাবে এই সুযোগটো গ্রহণ কৰাৰ বাবে আগবাঢ়ি আহিছে।\nএই নির্দেশনা পুথিখনৰ কিয় প্রয়োজন ?\nচতুর্দশ বিত্তীয় আয়োগে অসমৰ গাওঁ পঞ্চায়তসমূহলৈ সাফল্যৰ অনুদানকে ধৰি মুঠতে ৫৪১৬.৫৮ কোটি টকাৰ অনুদান আগবঢ়াইছে। ইয়াৰ জৰিয়তে তৃণমূল পর্যায়ৰ পৰিকল্পনা প্রক্রিয়াটোত অংশগ্রহণ কৰাৰ বাবে গ্রামীন জনসাধাৰণক এক সুযোগ প্রদান কৰা হৈছে। এক মোটামোটি হিচাপৰ পৰা দেখা গৈছে যে, অসমৰ প্ৰতিখন গাওঁ পঞ্চায়তে বছৰি গড়ে ৪৪.৫০ কোটি টকা অনুদান হিচাপে লাভ কৰিব। বুনিয়াদী পৌৰ সেৱাসমূহৰ উন্নয়ন সাধন কৰাৰ বাবে, এই প্রথমবাৰৰ কাৰণে গাওঁ পঞ্চায়তসমূহলৈ প্রত্যক্ষভাৱে এনে এক বৃহৎ পুঁজি যোগান ধৰা হৈছে। ইয়াৰ পটভূমিত, অসম চৰকাৰে অসমৰ ২২০১ খন গাওঁ পঞ্চায়তৰ সকলো গাওঁ পঞ্চায়ততে “আমাৰ গাওঁ আমাৰ আচনি” নামেৰে এক পৰিকল্পনাৰ অভিযান আৰম্ভ কৰিবলৈ সিদ্ধান্ত গ্রহণ কৰিছে। চতুর্দশ বিত্তীয় আয়োগেও অসমৰ গাওঁ পঞ্চায়তসমূহৰ ক্ষেত্ৰত ভবাৰ দৰে, প্রধান বুনিয়াদী সেৱাসমূহৰ উন্নয়ন সাধন কৰাৰ বাবে তৃণমূল পর্যায়ত এনে পৰিকল্পনাৰ পোষকতা কৰিছে। ৰাজ্যখনৰ গাওঁ পঞ্চায়তসমূহৰ উন্নয়নৰ সৈতে জড়িত পৰিকল্পনাৰ অনুশীলনটোৰ বাবে এখন নির্দেশনা পুথিৰ আৱশ্যকতাৰ বিষয়ে সহজতে উপলব্ধি কৰিব পৰা যায়। সেইকাৰণে, এই পৰিকল্পনাৰ নির্দেশনা পুথিখন প্রস্তুত কৰা হৈছে। নিশ্চিতভাৱে, ৰাজ্যখনৰ পঞ্চায়তীৰাজ অনুষ্ঠানসমূহৰ সকলো কর্মকর্তা, “আমাৰ গাওঁ আমাৰ আচনি'ৰ সহায়ক ব্যৱস্থাৰ অংশীদাৰসকল আৰু স্থানীয় ৰাইজৰ বাবে, এই নির্দেশনা পুথিখন, হাততে ঢুকি পোৱা তথ্যসমূহৰ উৎস হিচাপে কামত আহিব। গাওঁ পঞ্চায়ত উন্নয়ন পৰিকল্পনাৰ ৰাজ্যিক নির্দেশাৱলী আৰু চতুর্দশ বিত্তীয় আয়োগৰ প্রতিবেদনৰ আধাৰত এই পৰিকল্পনাৰ নির্দেশনা পুথিখন প্রস্তুত কৰা হৈছে।\nগাওঁ পঞ্চায়ত উন্নয়ন পৰিকল্পনাৰ কিয় প্রয়োজন ?\nগাওঁ পঞ্চায়ত উন্নয়ন পৰিকল্পনা এখন চৰকাৰী আঁচনি নহয়; বৰং গাওঁ পঞ্চায়তৰ সম্পূর্ণ উন্নয়নৰ বাবে প্রস্তুত কৰা ই এখন বিস্তাৰিত পৰিকল্পনাহে। গাওঁ পঞ্চায়ত উন্নয়ন পৰিকল্পনাৰ লক্ষ্য হৈছে গাওঁ পঞ্চায়তৰ উন্নয়নৰ ক্ষেত্ৰখনত চৰকাৰৰ ভূমিকা সম্প্রসাৰিত কৰা আৰু ইয়াক স-শক্তিকৰণ কৰাৰ জৰিয়তে উন্নয়নৰ এক প্রতিষ্ঠানৰূপে গঢ় দিয়া। বিস্তাৰিত অৰ্থত, এই পৰিকল্পনাখনৰ উদ্দেশ্যসমূহ হৈছেঃ\nগাওঁ পঞ্চায়তৰ বুনিয়াদী সা-সুবিধাসমূহৰ উন্নতি সাধন কৰা। এইবিলাকৰ ভিতৰত অনাময়, সংযোগ ব্যৱস্থা, খোৱাপানী, পানীৰ সামৰি লোৱা হৈছে,\nপঞ্চায়তৰ দৰিদ্ৰ পৰিয়ালবিলাকৰ জীৱন ধাৰণৰ মান উন্নীত কৰা;\nসেৱাসমূহৰ সংযোজনৰ জৰিয়তে চৰম দৰিদ্রতা আৰু আপেক্ষিক দৰিদ্রতা নিৰ্মূল কৰা,\nস্বাস্থ্যবিভাগৰ সহযোগত সংক্ৰামক ৰোগসমূহ প্রতিহত আৰু নিয়ন্ত্ৰণ কৰা;\nসকলো শ্রেণীৰ উপান্ত তথা দুর্বল জনগোষ্ঠীক সামাজিক সুৰক্ষা প্রদান কৰা;\nপ্রাকৃতিক সম্পদৰাজিৰ ফলপ্রসূ ব্যৱস্থাপনা আৰু জীৱিকাৰ দীৰ্ঘস্থায়ী উন্নয়ন,\nভূমি আৰু জল সংৰক্ষণ;\nবিদ্যালয়ত এশ শতাংশ নামভর্তি নিশ্চিত কৰা;\nউন্নয়নৰ সকলো দিশতে লিঙ্গৰ সমতা আৰু সদ্ভাৱ নিশ্চিত কৰা;\nগাওঁ পঞ্চায়তৰ প্রশাসনিক সামর্থ্যৰ উন্নতি সাধন কৰা;\nগাওঁসভা শক্তিশালী কৰা আৰু গাওঁসভাৰ গুণগত মানৰ উন্নয়ন সাধন কৰা।\nওপৰত উল্লেখ কৰা লক্ষ্যসমূহ সাধন কৰাৰ বাবে, বিভিন্ন প্রকাৰৰ কাৰ্যসূচী আৰু আঁচনি আছে। এই কাৰ্যসূচী আৰু আঁচনিসমূহ গাওঁ পঞ্চায়ত এলেকাত বিভিন্ন বিভাগ আৰু সংস্থাৰ দ্বাৰা ৰূপায়ণ কৰি থকা হৈছে। উন্নয়নমূলক সমস্যাসমূহ ফলপ্রসূভাৱে সমাধান কৰাৰ বাবে, এই সকলোবিলাক কার্যকলাপ একত্ৰিত আৰু সংযোজন কৰাৰ অৰ্থে গাওঁ পঞ্চায়তে এখন মঞ্চ হিচাপে কাম কৰিব পাৰে। এনে এখন মঞ্চ গঢ়ি তুলিবলৈ আৰু লগতে এক সমন্বিত আৰু সামগ্রিক উন্নয়ন সাধন কৰিবলৈ, গাওঁ পঞ্চায়ত উন্নয়ন পৰিকল্পনাখনেই হৈছে এখন বিস্তাৰিত পৰিকল্পনা।\nসূচীৰ বিষয়সমূহ কি কি ?\n“আমাৰ গাওঁ আমাৰ আঁচনি'ৰ অধীনত গাওঁ পঞ্চায়তৰ উন্নয়ন পৰিকল্পনা প্রস্তুত কৰাৰ বাবে ই হৈছে কিছুমান ক্রমাগত পদক্ষেপৰ প্রক্রিয়া। নির্দেশনা পুথিখনত অনুক্রমিকভাৱে তেৰটা পদক্ষেপক সামৰি লোৱা হৈছে। এই পদক্ষেপসমূহে সমগ্র গাওঁ পঞ্চায়তৰ উন্নয়ন পৰিকল্পনাখন বুজি পোৱাত সহায় কৰিব।\nএই পদক্ষেপবিলাক হৈছে:\nগাঁও পঞ্চায়তৰ উন্নয়ন পৰিকল্পনা প্ৰ্ক্ৰিয়া বুজিব আৰু সুচনা কৰিবলৈ পঞ্চায়ত কমিতিৰ বৈঠক\nবিষয়বস্তুৰ উপলব্ধি আৰু কাৰ্যকলাপৰ পৰিকল্পনা কৰাৰ বাবে\nআৰম্ভনিৰ গাঁও সভা\nজনসাধাৰণক অৱগত কৰা,কাৰ্যকৰী দল আৰু প্ৰ্চাৰ কমিটি গঠন কৰাৰ বাবে\nপৰিস্থিতি বিশ্লষন আৰু গাঁও পঞ্চায়ত উন্নয়ন পৰিকল্পনাৰ প্ৰক্ৰিয়াৰ ওপৰত সামৰ্থ্য গঢ়াৰ বাবে\nক্ষেত্ৰভিত্তিক পৰিস্থিতিৰ বিষয়ে জ্ঞান লাভ আৰু খচৰা স্থিতিবিষয়ক প্ৰ্তিবেদন প্ৰ্তিবেদন প্ৰ্স্তুতিৰ বাবে\nগাঁও পঞ্চায়তৰ বৈঠক\nখচৰা স্থিতিবিষয়ক প্ৰতিবেদন উপস্থাপনৰ বাবে\nঅৱলোকন তথা অগ্ৰাধিকাৰ নিৰূপন আৰু খচৰা স্থিতি বিষয়ক প্ৰতিবেদন অনুমোদন\nখচৰা স্থিতিবিষয়ক প্ৰ্তিবেদন অনুমোদন কৰাৰ বাবে আৰু উন্নয়নমূলক সমস্যাসমূহ চিনাক্ত কৰাৰ বাবে\nখচৰা পৰিকল্পনা প্ৰ্স্তুতি\nপৰিকল্পনাৰ দলিল প্ৰ্স্তত কৰাৰ বাবে\nপৰিকল্পনাৰ পৰা প্ৰকল্প তৈয়াৰ কৰাৰ বাবে\nপঞ্চায়ত কমিটিৰ সভা\nপৰিকল্পনাৰ আৰু আলোচনা কৰাৰ বাবে\nগাওঁসভাৰ দ্বাৰা পৰিকল্পনা অনুমোদন\nগাঁওসভাত পৰিকল্পনা অনুমোদন কৰাৰ বাবে\nচূড়ান্ত গাঁও পঞ্চায়ত উন্নয়নত পৰিকল্পনাৰ দলিল\nকেলেণ্ডাৰ অনুসাৰে নিৰ্দ্দিষ্ট সময়সীমাৰ ভিতৰত ৰূপায়ন\nপ্ৰ্কল্পসমূহৰ নিৰীক্ষণৰ কৌশল\nপ্ৰকল্পসমূহৰ মান নিৰীক্ষণ\nবিনয় ৰাভা Jul 22, 2017 07:07 AM\nইয়াত যাতে দুৰ্নীতি সোমাই নাহে তেতিয়া হে সফল অভিযান হব\nশেহতীয়া উন্নীতকৰণ: Nov 02, 2019


জীৱনৰ সাধনা- শ্ৰীসত্যেন্দ্ৰ বৰদলৈ৷ - সাহিত্য ডট অৰ্গ\n“যি মানুহে হতাশ হ’ব নাজানে, তেওঁৰ জীয়াই থাকিবৰ কোনো দৰকাৰ নাই৷”\nজীৱন এটা সাধাৰণ শব্দ, অসাধাৰণ তাৰ অৰ্থ৷ ব্যক্তি ভেদে জীৱনৰ বহুত অৰ্থ৷ জীয়াই থকাটোৱেই কাৰোবাৰ বাবে জীৱন, কাৰোবাৰ বাবে হয়তো সংগ্ৰামৰ নামান্তৰ৷ সঁচা কথা, জন্মৰে পৰা মৃত্যু পৰ্যন্ত ——— আপাত দৃষ্টিত এয়ে জীৱন৷ অপ্ৰাণ– সপ্ৰাণ সকলোৰে একোটা জীৱন থাকে৷ এটি চৰাই, এজোপা গছ, এখন ঘৰ, এখন নদীৰ জীৱন থাকে; এটা কুকুৰৰো জীৱন থাকে, যিদৰে এজন মানুহৰ৷ দেহ, মন, বোধ আৰু আত্মা যাৰ আছে, যিয়ে ইয়াৰ উৎকৰ্ষৰ বাবে যত্নপৰ হৈছে, সিয়ে জীৱ-জগতত শ্ৰেষ্ঠ বুলি প্ৰতিষ্ঠিত হৈছে৷ আন জীৱ-জগতৰ পৰা মানুহ এই ক্ষেত্ৰতেই পৃথক যে মানুহে এই চাৰিটা উপাদান নিজৰ মাজত কম- বেছি পৰিমাণে উপলব্ধি কৰিব পাৰে৷ দেহৰ উৎকৰ্ষৰ বাবে খাদ্য, মনৰ বাবে কলাত্মক কাৰ্য, বোধৰ বাবে অধ্যয়ন বা impulse to seek cause আৰু আত্মাৰ উত্তৰণৰ বাবে আধ্যাত্মিক সাধনা ——– মানুহৰ মাজত এই কেইটা কাৰ্য কম-বেছি পৰিমাণে সম্পন্ন হয়৷ দেহ ৰক্ষাই যে জীৱনৰ একমাত্ৰ সত্য, সেই কথা জীৱ মাত্ৰেই বিশ্বাস কৰে৷ কিন্তুু তৎপৰৱৰ্ত্তী মন, বুদ্ধি আৰু আত্মাৰ গভীৰ উপলব্ধি মানুহৰ মাজতহে পৰিলক্ষিত হয়৷ অৱশ্যে সচল জীৱ বোৰৰহে যে মন বা ইচ্ছাশক্তি আছে, এনে নহয়; আনকি গছ-গছনিৰো অনুভূতি শক্তি আছে৷ কিন্তুু বৌদ্ধিক বিকাশে মানুহৰ ৰুচিবোধ আৰু অন্বেষণ প্ৰবৃত্তিক যিমান আগুৱাই নিব পাৰিছে, তাৰ তুলনাত বাকীবোৰৰ অনুভূতি এক প্ৰহসন মাত্ৰ৷ সেয়ে আজিৰ শিৰোনাম মানৱ জীৱন৷\nব্যক্তিভেদে জীৱনৰ আকাঙ্খ্যা ভিন্ন৷ কিন্তু সততে পাহৰি থকা কথাটো হ’ল জীৱনৰ ক্ষণভংগুৰতা৷ সেয়ে কণমান শান্তিৰ বিনিময়ত আমি দুখৰ ডাৱৰেৰে মনৰ আকাশ ঢাকি লওঁ, চকুৰ পানীৰে জীৱন তিয়াই দিওঁ, অৰ্থ নুবুজাকৈয়ে অৰ্থহীন (? ) প্ৰেমৰ সন্ধান কৰোঁ ( প্ৰেমক তেতিয়াই অৰ্থহীন বুলিব পাৰি, যেতিয়া ব্যক্তিভেদে ইয়াৰ অৰ্থান্তৰ ঘটে৷ )৷ শান্তিৰ সন্ধানেই প্ৰকৃত জীৱন-সাধনা৷ আত্মোপলব্ধিয়েই জীৱন-উপলব্ধি৷ প্ৰাচীন ভাৰতীয় ঋষি সকলে গভীৰ মননেৰে উপলব্ধি কৰি সেয়ে কৈছিল ——– “ আত্মানাং বিদ্ধি ” নিজকে জানা৷\nজীৱন তেতিয়াই এক জটিল সাঁথৰ হৈ পৰে, যেতিয়া আনুভূতিক সততা বাস্তৱৰ পৰা নিৰ্বাসিত হয়; বিশ্বাসৰ সাগৰখনে যেতিয়া গভীৰতা হেৰুৱায়৷ তেতিয়াই হৈ পৰে জীৱন অৰ্থহীন৷ জীৱন যিহতু ক্ষণভংগুৰ, সেয়ে বেদনাৰ অৰ্থহীন বোজাৰে ইয়াক আক্ৰান্ত কৰাৰ আমাৰ কোনো প্ৰয়োজন নাই৷ জীৱনৰ আগতো একো নাছিল বা তাৰ পাছতো একো নাই৷ সেয়ে খন্তেকীয়া জীৱনত আমাৰ সাধনা এই চিৰ সত্যক আবিষ্কাৰ কৰা, এই প্ৰজ্ঞানৰ আলোকেৰে সুখৰ নিজৰা জীৱনলৈ বোৱাই অনা৷ টেনিচনে ইউলিছিছৰ জীৱনৰ উদ্দেশ্য ব্যক্ত কৰাইছিল to strive, to seek, to find and not to yield বুলি, কাৰণ ইউলিছিছৰ জীৱনৰ সাধনা আছিল, তেওঁৰ ভাষাত, ‘ I will drink life to the lees. ’\nজীৱন আমাৰ বাবে দুখৰ সমাহাৰ, কাৰণ সুখৰ স্মৃতি বিজশলীৰ দৰেই খন্তেকীয়া৷ দুখে দুখক জীয়াই ৰাখে, সুখে দুখৰ হাতত হাৰ মানে৷ আমি দুখৰ ৰাগিত মাতাল হৈ থাকোঁ৷ আমাৰ ঐশ্বৰ্য কেৱল আমাৰ দুখ৷ জীৱনৰ সাধনা কিন্তুু দুখৰ মৰহা পাপৰিৰে জীৱনৰ কৰণী সজোৱাত নহয়, দুখক পৰাস্ত কৰি ভাস্বত জ্যোতিৰে জীৱন জিলিকোৱাতহে৷ ব্যস্ততাৰেহে দুখক হাৰ মনাব পাৰি, অকৰ্মন্যতাৰে নহয়৷ কাৰণ শ্ব্যেক্সপিয়েৰে কোৱাৰ দৰেই এই পৃথিবী কোনো মঞ্চ নহয়, আমি ভাৱৰীয়াও নহয় বা জীৱন এটা মুৰ্খৰ সাধুকথাও নহয়৷ জীৱন এক পৰম সত্য৷ আমাৰ ব্যক্তিগত জীৱন খন্তেকৰ, কিন্তুু এই ক্ষুদ্ৰ জীৱনবোৰৰ বিনিময়তে সৃষ্টি হয় মহাজীৱনৰ৷ আমাৰ দৃষ্টিৰ আঁৰৰ এই জীৱন বাস্তৱ ক্ষেত্ৰত অননুভৱেয়৷ যান্ত্ৰিক সভ্যতা আৰু বিজ্ঞানৰ ধূলিৰে আবৃত এই মহাজীৱনৰ অস্তিত্ব অনুভৱ হয় প্ৰকৃতিৰ স্নিগ্ধ নিৰৱতাত, পাহাৰী জুৰিৰ আপোন বিভোৰ কলকণ্ঠত, সন্ধ্যাৰ নীৰমুখী চৰাই জাকৰ ডেউকাত, আকাশৰ শুকুলা ডাৱৰ আৰু পচোৱাত নাচি থকা মাজুলীৰ কঁহুৱা ডৰাত৷ মহানগৰৰ ব্যস্ত যান-বাহনৰ শব্দই জগাই দিয়া পুৱাটোত নহয়, — এখন পুৰণি গাঁৱৰ জুপুৰী সৰকি অহা ঢেকীৰ শব্দত, চৰাইৰ কাকলিত, নিৰ্মল পুৱা দিগন্ত সৰকি ওলাই অহা ৰঙা বেলিটোত————-\nআমাৰ কাৰণে জীৱনৰ সাধনা হোৱা উচিত জীৱনৰ অধিকাৰ সাব্যস্ত কৰাৰ বাবে নিজকে যোগ্য কৰি গঢ়ি তোলাত৷ কাৰণ “ এটা অসম্ভৱ স্বপ্ন, এক অন্তহীন অন্বেষণ— সিয়েইতো জীৱনৰ একমাত্ৰ সাৰ্থকতা৷ জয়-পৰাজয় বা সাফল্য-ব্যৰ্থতা তুচ্ছ কথা৷ জীৱনৰ একমাত্ৰ গৌৰৱ হ’ল স্বপ্ন অসম্ভৱ বুলি জানিও তাক অনুসৰণ কৰিবলৈ নেৰা, অন্বেষণ অন্তহীন বুলি জানিও তাক কেতিয়াও পৰিহাৰ নকৰা৷ ” ( Man of La Mancha কথাছবিত ছফিয়া লৰেনৰ মুখত দিয়া সংলাপ৷ )\n← ৰহঘৰা – কুলদীপ ৰঞ্জন দত্ত\nমৰম – ৰঞ্জু শৰ্মা →